
SÅDAN    ANVENDER    DU    LIAHONA 

Forslag  til 
familieaften 


»Undervis  som  Frelseren 
underviste«,  s.  26:  Ældste 
Walter  F.  Gonzålez  gen- 
nemgår tre  typer  spørgsmål,  som 
Frelseren  stillede  for  at  gøre  det  let- 
tere for  hans  tilhørere  at  forstå  og 
anvende  hans  budskab  på  sig  selv. 
Prøv  at  indflette  et  spørgsmål  fra  hver 
af  disse  tre  kategorier  i  din  næste 
familieaf tenlektion.  Undersøg  om 
dette  øger  familiens  deltagelse  i  din 
lektion. 

»Døden  er  en  ny  begyndelse«, 
s.  46:  Døden  er  noget,  som  alle  fami- 
lier må  forholde  sig  til  på  et  eller 
andet  tidspunkt.  Hvis  du  føler  dig 
inspireret  til  det,  kan  du  drøfte  for- 
målet med  døden  i  Guds  plan,  dens 
timing  og  nogle  af  de  mulige  grunde 
til,  at  Gud  nogle  gange  ikke  besvarer 
vore  bønner  på  den  måde,  vi  kunne 
tænke  os. 

»Ofte  grunde  til  åbenbaring«, 
s.  8:  Ældste  Dallin  H.  Oaks  nævner 
otte  formål  med  åbenbaring.  Bed 
familien  om  at  fortælle  om  oplevelser 
fra  deres  eget  eller  andres  liv  med 
et  eller  flere  af  disse  formål  med 
åbenbaring. 

»Kirkens  første  missionær«,  s.  16: 
Samuel  Smith,  en  af  profeten  Josephs 
brødre,  brugte  Mormons  Bog  som 
et  missioneringsredskab.  Takket  være 
den  ene  bog,  han  fik  givet  ud,  blev 
Brigham  Young,  som  blev  Kirkens 
anden  præsident,  og  Heber  C. 

Kimball,  som  blev  rådgiver  i  Det 
Første  Præsidentskab,  med 
tiden  medlemmer  af  Kirken. 
Tal  med  familien  om  den  kraft,  som 
Mormons  Bog  rummer.  Motivér  fami- 
lien til  at  læse  den  og  selv  opnå  et  vid- 
nesbyrd om  sandheden  af  den.  Motivér 
dem  til  at  gøre  som  Samuel  Smith  -  at 
fortælle  andre  om  Mormons  Bog. 

»/  ef  kærligt  hjem«,  s.  L12:  Denne 
artikel  minder  os  om,  at  vi  stifter  en 
familie  i  kærlighed  og  grundfæster 
den  ved  at  arbejde  og  tjene  andre.  Du 
kan  bruge  forslagene  fra  denne  artikel 
til  at  fremhæve  dette  princip  ved  en 
familieaften. 

Tag  til  orde 

mod  det  onde 


PRÆSIDENT  GORDON  B.  HINCKLEY 

En  aften  tog  jeg  morgenavisen,  som  jeg 
endnu  ikke  havde  fået  læst,  og  bla- 
drede den  igennem.  Mit  blik  stand- 
sede ved  biografannoncerne.  Mange  af  dem 
appellerede  åbenlyst  til  at  overvære  det,  som 
er  moralsk  fordærvende,  og  som  fører  til  vold 
og  sex  før  ægteskabet. 

Jeg  kiggede  min  post  igennem  og  fandt 
et  lille  hæfte  med  en  oversigt  over  den  kom- 
mende uges  tv-programmer.  Tiderne  på  mange 
af  udsendelserne  tydede  på,  at  de  havde 
samme  indhold.  Der  lå  et  tidsskrift  på  mit  skri- 
vebord. Det  pågældende  nummer  handlede 
om  den  tiltagende  kriminalitet.  Flere  artikler 
i  tidsskriftet  slog  til  lyd  for  ekstra  milliardbevil- 
linger til  flere  politistyrker  og  større  fængsler. 

Strømmen  af  pornografisk  svineri  og 
den  overdrevne  fokus  på  sex  og  vold  er  ikke 
enestående  for  Nordamerika.  Situationen  er 
lige  så  slem  i  Europa  og  i  mange  andre  områ- 
der. Hele  dette  trøsteløse  skue  er  tegn  på  en 
nedbrydende  råddenskab,  som  er  ved  at 
trænge  ind  i  hver  eneste  krog  af  samfundet. 

Lovfæstede  forbud  mod  afvigende 
moralsk  adfærd  er  ved  at  smuldre  under 


lovbestemmelser  og  retskendelser.  Dette 
lader  sig  gøre  ved  at  påberåbe  sig  ytringsfri- 
heden, pressefriheden  og  handlefriheden 
inden  for  såkaldte  personlige  anliggender. 
Men  den  bitre  frugt  af  disse  såkaldte  friheds- 
rettigheder har  været  slaveri  under  fordær- 
vende vaner  og  adfærd,  som  kun  fører  til 
undergang.  En  profet,  som  talte  for  længe 
siden,  beskrev  meget  rammende  udvik- 
lingen, da  han  sagde:  »Og  således  bedrager 
djævelen  deres  sjæle  og  leder  dem  omhygge- 
ligt ned  til  helvede«  (2  Nephi  28:21). 

Omvendt  glæder  det  mig,  at  der  lever  mil- 
lioner og  atter  millioner  af  gode  mennesker 
i  dette  og  i  andre  lande.  I  det  store  og  hele  er 
mændene  trofaste  over  for  deres  hustruer,  og 
hustruerne  er  trofaste  over  for  deres  mænd. 
Deres  børn  bliver  opdraget  til  at  være  ædrue- 
lige, arbejdsomme  og  til  at  have  tro  på  Gud. 
I  lyset  af  den  styrke,  disse  mennesker  udgør, 
er  jeg  en  af  dem,  som  mener,  at  situationen 
langt  fra  er  håbløs.  Jeg  er  overbevist  om,  at 
der  ikke  er  nogen  grund  til  at  stå  stille  og  lade 
svineriet  og  volden  overvælde  os  eller  til  at 
løbe  bort  i  fortvivlelse.  Denne  flodbølge  kan, 


Vi  må  lade  vore  røster 
blive  hørt.  Jeg  håber, 
at  det  ikke  bliver 
skingre  røster,  men  jeg 
håber,  at  vi  vil  tale  med 
så  stor  overbevisning, 
at  de,  som  vi  taler  til, 
føler,  hvor  stærke  vore 
følelser  er,  og  hvor 
oprigtige  vi  er  i  vore 
bestræbelser. 

hvor  høj  og  truende  den  end  er,  vendes,  hvis  et  tilstrække- 
ligt antal  af  dem,  jeg  har  nævnt,  vil  gøre  fælles  sag  med  de 
få,  som  allerede  nu  arbejder  effektivt.  Jeg  mener  ikke,  at 
medlemmer  af  Jesu  Kristi  Kirke  af  Sidste  Dages  Hellige 
som  borgere  kan  flygte  fra  denne  udfordring  til  at  gøre 
front  mod  det  onde. 

Jeg  vil  gerne  fremsætte  fire  forslag  til,  hvordan  vi  kan 
dæmme  op  for  det  ondes  tidevand. 

Det  første  er:  Begynd  med  dig  selv.  Hvis  man  vil  refor- 
mere verden,  må  man  først  reformere  sig  selv.  En  af  de 
grundlæggende  artikler  i  vores  tro  er,  at  »vi  tror,  at  vi  må 
være  ærlige,  sandfærdige,  kyske,  velgørende  og  dydige« 
(13.  trosartikel). 

Vi  kan  ikke  gøre  os  forhåbninger  om  at  kunne  påvirke 
andre  i  dydens  retning,  medmindre  vi  selv  lever  et  dydigt  liv. 
Vores  livsførelse  gør  større  indtryk  end  al  den  forkyndelse,  vi 
end  måtte  hengive  os  til.  Vi  kan  ikke  forvente  at  kunne  løfte 
andre,  medmindre  vi  selv  står  på  et  højere  stade. 

Selvrespekt  er  spiren  til  dyd  i  et  menneske.  Det  men- 
neske, som  ved,  at  det  er  Guds  barn  -  skabt  i  en  guddom- 
melig Faders  billede  og  velsignet  med  evnen  til  at  udfolde 

sine  storslåede  og  gud- 
dommelige dyder  - 
afholder  sig  fra  de 
tarvelige,  vellys- 
tige fristelser, 
som  vi  alle  udsæt- 
tes for.  Alma  sagde 


til  sin  søn  Helaman:  »Se  frem  til  Gud  og  lev«  (Alma  37:47). 

Det  er  af  ikke  ringe  betydning,  at  Herren  i  sin  tale  til 
skaren  på  bjerget  medtog  disse  vidunderlige  ord:  »Salige 
er  de  rene  af  hjertet,  for  de  skal  se  Gud«  (Matt  5:8). 

En  klog  mand  har  engang  sagt:  »Bliv  selv  et  hæderligt 
menneske,  så  er  der  én  slyngel  færre  i  verden.« 

Og  det  var  Shakespeare,  som  lagde  følgende  formaning 
i  munden  på  en  af  sine  personer:  »Vær  tro  imod  dig  selv,  da 
vil  det  følge  vist  som  nat  på  dag,  du  ej  kan  være  falsk  mod 
nogen  mand.«1 

Jeg  vil  gerne  give  alle  mænd  og  kvinder,  som  læser  disse 
ord,  en  udfordring  til  at  hæve  deres  tanker  op  over  det 
sjofle,  til  at  ændre  deres  adfærd  til  eksempler  på  dyd,  til  at 
beherske  deres  ord,  så  de  kun  siger  det,  som  er  opløftende 
og  fører  til  udvikling. 

Og  nu  til  mit  andet  forsfag:  En  bedre  morgendag 
begynder  med,  at  man  uddanner  en  bedre  generation. 
Dette  pålægger  forældrene  ansvaret  for  at  være  mere  effek- 
tive i  opdragelsen  af  deres  børn.  Hjemmet  er  dydens  vugge 
-  det  sted,  hvor  personligheden  formes,  og  vanerne  grund- 
lægges. Familieaftenen  giver  mulighed  for  at  undervise  i 
Herrens  veje. 

Du  ved,  at  dine  børn  gerne  vil  læse.  De  vil  gerne  læse 
bøger,  og  de  vil  gerne  læse  blade  og  aviser.  Fremelsk  hos 
dem  en  smag  for  det  allerbedste.  Mens  de  er  helt  små,  kan 
du  læse  op  af  de  store  fortællinger,  der  er  blevet  udødelige 
på  grund  af  de  dyder,  de  beretter  om.  Lad  dem  få  adgang  til 
gode  bøger.  Lad  der  i  dit  hjem  være  en  krog,  om  end  den  er 
nok  så  lille,  hvor  de  kan  se  blot  nogle  få  bøger  af  den  slags, 
som  de  store  tænkere  er  blevet  opfostret  med. 

Lad  der  findes  gode  blade  i  huset,  den  slags  som  udgives 
af  Kirken  og  af  andre,  som  kan  vække  sindet  til 
at  tænke  ædle  tanker.  Lad  dem  læse  en  god 
familieavis,  så  de  kan  lære,  hvad  der  sker 
rundt  omkring  i  verden,  uden  at  blive  udsat 
for  de  fornedrende  reklamer  og  skriverier, 
som  er  så  udbredt.  Når  der  går  en  god  film 
i  biografen,  så  overvej  at  se  den  som 
familie.  Selve  jeres  tilstedeværelse 
som  beskyttere  opmuntrer  dem, 


som  ønsker  at  fremstille  denne  form  for  underholdning.  Og 
brug  det  mest  forunderlige  af  alle  kommunikationsmidler  - 
fjernsynet  -  til  at  berige  deres  liv.  Der  sendes  så  meget,  som 
er  godt,  men  det  kræver,  at  man  er  selektiv.  Lad  dem,  som 
har  ansvaret  for  gøre  en  indsat  for,  at  der  sendes  lødig  fami- 
lieunderholdning i  fjernsynet,  kende  til  din  værdsættelse 
af  det,  som  er  godt,  men  også  til  din  utilfredshed  med  det, 
som  er  dårligt.  Vi  får  i  høj  grad  det,  vi  beder  om.  Problemet 
er,  at  vi  er  så  mange,  som  undlader  at  bede  om  noget, 
og  endnu  oftere  undlader  at  takke  for  det,  som  er  godt. 

Lad  der  være  musik  i  hjemmet.  Hvis  du  har  teenagere, 
som  har  deres  egne  indspilninger,  er  du  sikkert  tilbøjelig  til 
at  beskrive  lyden  som  alt  andet  end  musik.  Lad  dem  af  og 
til  høre  noget  bedre.  Åbn  deres  sind  for  det.  Det  taler  for 
sig  selv.  De  kommer  til  at  sætte  større  pris  på  det,  end  du 
måske  tror.  De  siger  det  måske  ikke  direkte,  men  de  føler 
det,  og  det  indtryk  skinner  stadig  tydeligere  igennem,  som 
årene  går. 

Mit  tredje  forslag:  Den  offentlige  opinion  dannes  af 
nogle  få  oprigtige  røster.  Jeg  er  ikke  den,  der  taler  for,  at 
man  skal  råbe  trodsigt  eller  knytte  næven  eller  udslynge 


trusler  i  ansigtet  på  lovgiverne.  Men  jeg  tror 
på,  at  vi  ærligt  og  oprigtigt  og  positivt  bør 
udtrykke  vore  overbevisninger  over  for 
dem,  som  har  fået  det  tunge  ansvar  at  udar- 
bejde og  håndhæve  vore  love.  Den  sørgelige 
kendsgerning  er,  at  det  mindretal,  som  råber 
op  om  større  frisind,  og  som  falbyder  og 
svælger  i  pornografi,  og  som  fremmer  og 
lever  af  perverse  billeder,  lader  deres  røster  blive  hørt,  indtil 
vore  lovgivere  får  den  opfattelse,  at  det,  de  siger,  repræsen- 
terer flertallets  vilje.  Det  er  ikke  sandsynligt,  at  vi  får  det, 
som  vi  ikke  tager  til  orde  for. 

Vi  må  lade  vore  røster  blive  hørt.  Jeg  håber,  at  det  ikke 
bliver  skingre  røster,  men  jeg  håber,  at  vi  vil  tale  med  så 
stor  overbevisning,  at  de,  som  vi  taler  til,  føler,  hvor  stærke 
vore  følelser  er,  og  hvor  oprigtige  vi  er  i  vores  bestræ- 
belser. Et  velskrevet  brev  med  frimærke  på  fører  ofte  til  for- 
bløffende resultater.  En  stille  samtale  med  dem,  som  bærer 
tunge  ansvar,  fører  ofte  til  forbløffende  resultater. 
Herren  har  sagt  til  sit  folk: 

»Bliv  derfor  ikke  trætte  af  at  gøre  godt,  thi  I  lægger 
grundvolden  til  et  stort  værk,  og  af  de  små  ting  kommer 
det,  som  er  stort. 

Se,  Herren  fordrer  hjertet  og  et  villigt  sindelag«  (L&P 
64:33-34). 

Det  er  sagen  i  sin  kerne:  »Hjertet  og  et  villigt  sindelag«. 
Tal  med  dem,  som  vedtager  reglerne,  vedtægterne  og 
lovene,  dem,  som  sidder  i  de  styrende  råd  på  kommunalt, 
amtsligt  og  statsligt  niveau,  og  dem,  som  bestrider  ansvars- 
fulde hverv  som  ledere  af  vores  skoler.  Selvfølge- 
lig er  der  nogle,  som  smækker  døren  i  -  nogle 
som  hånligt  afviser  os.  Måske  bliver  vi  mismo- 
dige. Sådan  har  det  altid  været.  1 1783 
talte  Edmund  Burke  i  underhuset  og 
sagde  følgende  om  en  advokat,  som 
førte  en  upopulær  sag: 

»Han  ved  udmærket,  hvilke  snarer,  der 
ligger  gemt  langs  hans  sti ...  Han  bliver 
bagtalt  og  hånet  for  sine  påståede 
bevæggrunde.  Han  husker,  at  vanry  er 

en  nødvendig  bestanddel  i  skabelsen  af  al  sand  herlighed, 
og  han  husker  ...  at  bagvaskelse  og  ukvemsord  er  væsentlige 
dele  af  sejren.«2 

Apostlen  Paulus  berettede  under  sit  forsvar  for  Agrippa 
om,  hvordan  han  på  vejen  til  Damaskus  på  mirakuløs  vis 
var  blevet  omvendt,  og  sagde,  at  Herrens  røst  bød  ham  at 
rejse  sig  på  sine  ben  (se  ApG  26:16). 

Jeg  tror,  at  Herren  ville  sige  til  os:  »Rejs  jer  nu  op  på 
jeres  ben  og  tag  til  orde  for  sandhed  og  godhed  og  hæder- 
lighed og  dyd.« 

Til  sidst  mit  fjerde  forslag:  Styrken  til  at  føre  krig 
begynder  med,  at  man  sikrer  sig  Guds  styrke.  Gud  er 
kilden  til  al  ægte  styrke. 

Paulus  sagde  til  efeserne: 

»I  øvrigt,  vær  stærke  i  Herren  og  i  hans  mægtige  styrke. 


FORSLAG  TIL  SAMTALEEMNER 
FOR  HJEMMELÆRERE 

Forbered  dig  under  bøn  og  fremfør  derpå  dette  budskab  på  en 
måde,  som  giver  dem,  du  underviser,  lyst  fil  at  deltage.  Her  følger 
et  par  eksempler: 

1 .  Spørg  familiens  medlemmer,  om  nogen  af  dem  nogen  sinde 
har  taget  til  orde  til  fordel  for  god  underholdning  i  deres  lokalsam- 
fund. Har  de  drøftet  emnet  med  venner  og  kolleger?  Bed  dem  om 
hurtigt  om  at  tænke  over,  hvad  de  kan  gøre  for  at  støtte  opløftende 
underholdning. 

2.  Læs  citatet  fra  Hamlet,  som  præsident  Hinckley  nævner: 
»Vær  tro  imod  dig  selv ...«  og  sidste  del  af  Lære  og  Pagter  1 21 :45, 
fra  og  med  »pryd  altid  dine  tanker  med  dyd.«  Spørg  familiens  med- 
lemmer om,  på  hvilken  måde  vi  er  tro  imod  os  selv,  når  vi  tænker 
dydige  tanker,  og  hvad  skriftstedet  betyder  for  os  hver  især,  når  der 
står:  »Da  skal  du  have  større  frimodighed  for  Guds  åsyn.« 

3.  Læs  citatet  af  Edmund  Burke.  Tal  om  prisen  for  mod.  Læg 
vægt  på  fordelene  ved  at  tage  til  orde  til  fordel  for  en  retfærdig  sag. 

4.  Bed  familien  om  at  foreslå  nogle  måder,  hvorpå  de  hver  især 
kan  følge  præsident  Hinckleys  opfordring  til  at  begynde  nu  at 
kæmpe  imod  det  onde  i  samfundet. 


Ifør  jer  Guds  fulde  rustning,  så  I  kan  holde  stand  mod 
Djævelens  snigløb. 

Thi  for  os  står  kampen  ikke  mod  kød  og  blod,  men  mod 
myndigheder  og  magter,  mod  verdensherskerne  i  dette 
mørke,  mod  ondskabens  åndemagter  i  himmelrummet. 

Tag  derfor  Guds  fulde  rustning  på,  for  at  I  kan  stå  imod 
på  den  onde  dag,  overvinde  alt  og  bestå«  (Ef  6:10-13). 

Det  ondes  tidevand  vælder  frem.  I  dag  er  det  blevet  en 
veritabel  syndflod.  De  fleste  af  os  lever  et  temmelig  beskyt- 
tet liv  og  gør  os  kun  vage  forestillinger  om,  hvor  udbredt 
det  onde  er.  Der  er  milliarder  af  dollar  på  spil  for  dem,  som 
masseproducerer  pornografi,  og  for  dem,  som  falbyder  vel- 
lystighed, og  for  dem,  som  handler  med  perversion,  sex  og 
vold.  Gud  give  os  styrken,  visdommen,  troen  og  modet  til 
som  borgere  at  modstå  dette  og  til  at  lade  vores  røst  blive 
hørt  til  forsvar  for  de  dyder,  som,  da  de  blev  efterlevet  i  forti- 
den, gjorde  mennesker  og  nationer  stærke,  og  som,  da  de 
blev  forsømt,  førte  dem  til  undergang. 

Gud  lever.  Han  er  vor  styrke  og  vor  hjælper.  Hvis  vi  gør 
en  anstrengelse,  opdager  vi,  at  hærskarer  at  gode  mænd 
og  kvinder  slutter  sig  til  os.  Lad  os  begynde  nu.  ■ 

NOTER 

1.  Hamlet,  1.  akt,  3-  scene,  linjerne 
78-80. 

2.  Citeret  i  John  F.  Kennedy,  Profiles 
in  Courage,  1956,  s.  vi. 


I  VIRKELIGHEDEN  IKKE 


HJEMLØS 


Ved  et  medlems  gode  gerninger  fandt  jeg 
et  hjem  i  Jesu  Kristi  sande  evangelium. 

LOUCAS  SOARES  NOBRE 

Da  jeg  var  12  år  gammel,  døde  min  mor,  og  min  far 
blev  alene  med  seks  børn.  I  vores  område  var  der 
kun  få  uddannelsesmuligheder,  og  mange  men- 
nesker stillede  sig  tilfreds  med  kun  at  have  gået  i  undersko- 
len. Men  det  gjorde  jeg  ikke.  Jeg  holdt  fast  ved  drømmen 
om  at  gøre  min  uddannelse  færdig. 

Det  fik  jeg  mulighed  for,  da  jeg  som  17-årig  flyttede  til 
byen  Santarém  i  Brasilien.  Min  far  fik  mig  indlogeret  hos 
nogle  mennesker,  han  kendte,  og  jeg  begyndte  at  læse  nogle 
fa  fag.  Med  det  arbejde,  jeg  havde,  kunne  jeg  knap  nok 
betale  for  de  skolematerialer,  jeg 
havde  brug  for. 

I  løbet  af  det  første  år  bad  de 
mennesker,  jeg  boede  hos, 
mig  om  at  slutte 
mig  til 


deres  kirke.  Jeg  afslog  gentagne  gange  deres  opfordring. 
Efter  tre  år  havde  jeg  stadig  ikke  tilsluttet  mig  deres  kirke. 
En  dag  bad  de  mig  om  at  finde  et  andet  sted  at  bo.  Jeg  var 
helt  knust. 

Næste  dag  gik  jeg  hverken  på  arbejde  eller  i  skole.  Jeg 
kom  i  tanker  om  min  stedmors  veninde,  som  boede  i  nær- 
heden, og  satte  mig  for,  at  jeg  ville  tale  med  hende. 

Da  jeg  kom  derhen,  bød  Maria  Jose  mig  velkommen.  Da 
jeg  havde  forklaret  hende  min  situation,  bad  hun  mig  om 
at  hente  mine  ting  og  flytte  ind  hos  hende.  Der  var  noget 
usædvanligt  ved  hendes  venlighed. 

Da  hun  et  par  dage  senere  stod  og  lavede  mad,  fortalte 
hun  mig,  at  missionærerne  fra  hendes  kirke  kom  til  fro- 
kost. Hendes  venlighed  gjorde  mig  nysgerrig  efter  at  høre 
om  hendes  tro. 

Jeg  talte  med  ældste  Riggs  og  ældste  Marcio  under  frokos- 
ten og  aftalte  et  tidspunkt,  hvor  jeg  kunne  blive  undervist. 
Inden  aftalen  den  følgende  dag  havde  jeg  læst  i  Mormons 
Bog  og  bedt  angående  den,  men  jeg  havde  ikke  følt  noget 
usædvanligt.  Men  missionærerne  lovede  mig,  inden  de 
begyndte  at  undervise,  at  jeg  ville  få  vished  om,  at  det, 
de  forkyndte,  var  sandt,  hvis  jeg  ville  åbne  hjertet. 
De  behøvede  ikke  at  sige  mere,  for  mens  de  talte, 
tilkendegav  en  stærk  følelse  for  mig,  at  dette  var 
Jesu  Kristi  kirke.  Tre  uger  senere  blev  jeg  medlem. 
Jeg  har  senere  været  på  fuldtidsmission  i 
Curitiba-missionen  i  Brasilien.  Jeg  elsker 
dette  evangelium  og  den  mulighed,  jeg  har 
haft  for  at  gøre  det  samme  for  andre,  som 
disse  missionærer  gjorde  for  mig. 
Jeg  kunne  ikke  tilslutte  mig  en 
bestemt  kirke  -  selv  om  jeg  med  den 
beslutning  blev  hjemløs.  Men  ved  at 
finde  et  hjem  og  en  kristuslignende 
ven  fandt  jeg  Jesu  Kristi  sande  kirke.  ■ 

Loucas  Soares  Nobre  er  medlem  af  Tapajos 
Gren  i  Santarém  Parå-distriktet  i  Brasilien. 

Jeg  ved,  at 
Gud  lever, 
og  at  han 
virkelig  giver 
sine  børn 
åbenbaringer. 


grunde  til 


åbenbaring 


ÆLDSTE  DALLIN  H.  OAKS 

De  Tolv  Apostles  Kvorum 

Som  ung  pige  passede  min  bedstemor 
Chasty  Olsen  Harris  nogle  børn,  som 
legede  i  et  udtørret  flodleje  i  nærheden 
af  deres  hjem  i  Castle  Dale  i  Utah.  Pludselig 
hørte  hun  en  røst,  der  kaldte  hende  ved  navn 
og  bød  hende  få  børnene  op  af  flodlejet  og  op 
på  bredden.  Vejret  var  klart,  og  der  var  ingen 
tegn  på  regn.  Hun  kunne  ikke  se  nogen  grund 
til  at  adlyde  røsten  og  fortsatte  med  at  lege. 
Så  talte  røsten  indtrængende  til  hende  igen. 
Denne  gang  gav  hun  agt  på  advarslen.  Hun 
samlede  hurtigt  børnene  og  løb  hen  til  bred- 
den. Netop  som  de  nåede  bredden,  væltede 
en  kolossal  mur  afvand  ned  gennem  kløften 
og  brusede  forbi  det  sted,  hvor  børnene 
havde  leget.  Vandet  stammede  fra  et  skybrud, 
som  var  brudt  løs  i  bjergene  langt  derfra. 

Åbenbaring  er  kommunikation  fra  Gud  til 
mennesket.  Åbenbaring  kan  finde  sted  på 
mange  forskellige  måder.  Nogle  profeter, 
som  fx  Moses  og  Joseph  Smith,  har  talt  med 
Gud  ansigt  til  ansigt.  Andre  mennesker  har 


personligt  kommunikeret  med  engle.  Andre 
åbenbaringer  er,  sådan  som  ældste  James  E. 
Talmage  (1862-1933)  fra  De  Tolv  Apostles 
Kvorum  har  beskrevet  det,  blevet  modtaget 
»i  søvne  gennem  drømme,  i  vågen  tilstand« 
som  tankebilleder.1 

De  mere  kendte  måder  at  modtage  åben- 
baring eller  inspiration  på  er  dog  ved  ord  eller 
tanker  i  sindet  (se  Enos  1:10;  L&P  8:2-3),  ved 
at  forstanden  pludselig  oplyses  (se  L&P  6:14- 
15),  ved  gode  eller  dårlige  følelser  for  en  til- 
tænkt handling  eller  endog  ved  inspirerede 
opførelser,  sådan  som  det  sker  ved  en  koncert 
eller  en  teaterforestilling.  Som  ældste  Boyd  K. 
Packer,  fungerende  præsident  for  De  Tolv 
Apostles  Kvorum,  har  sagt:  »Inspiration  mod- 
tages oftere  som  en  følelse  end  som  en  røst.«2 

Formålene  med  åbenbaring 

Tænk  tilbage  på  jeres  egne  oplevelser.  I 
har  allerede  modtaget  åbenbaringer,  og  I  kan 
modtage  flere  åbenbaringer,  fordi  det  er  en 

kendsgerning,  at  Gud  kommunikerer  med 
menneskene.  Præsident  Lorenzo  Snow  (1814- 
1901)  har  sagt,  at  det  er  »enhver  sidste  dages 
helligs  storslåede  privilegium  ...  at  føle 
Åndens  tilkendegivelser  hver  dag  i  vores  liv.«3 
Når  jeg  nu  gennemgår  de  følgende  otte 
formål  med  åbenbaring,  håber  jeg,  at  I  kan 
se,  i  hvilken  udstrækning  I  allerede  selv  har 
modtaget  åbenbaring  eller 
inspiration,  og  at  I  vil  beslutte 
jer  for  at  udvikle  denne  ånde- 
lige gave,  så  I  kan  bruge  den 
oftere  i  fremtiden. 

1.  Vidnesbyrdet  fra  Helli- 
gånden om,  at  Jesus  er  Kristus, 
og  at  evangeliet  er  sandt,  er 
en  åbenbaring  fra  Gud. 

Da  apostlen  Peter  bevid- 
nede, at  Jesus  Kristus  var  den 
levende  Guds  Søn,  svarede 
Frelseren,  at  han  var  salig,  »for 
det  har  kød  og  blod  ikke  åben- 
baret dig,  men  min  fader  i  him- 
lene« (Matt  16:17). 

2.  Profeti  er  en  anden 
funktion  eller  et  andetformål 
med  åbenbaring. 

Når  et  menneske  taler 
under  indflydelse  af  Helligån- 
den og  inden  for  sit  eget 
afgrænsede  ansvarsområde, 
kan  vedkommende  blive  inspi- 
reret til  at  forudsige,  hvad  der 
skal  ske  i  fremtiden.  Den,  der 
besidder  embedet  som  profet, 
seer  og  åbenbarer,  profeterer 
for  Kirken,  ligesom  dengang 
Joseph  Smith  profeterede 
om  borgerkrigen  (se  L&P  87) 
og  forudsagde,  at  de  hellige 
skulle  blive  et  mægtigt  folk 


i  Rocky  Mountains.4  Det  hører  med  til  en 
patriarks  kald  at  profetere.  Vi  nyder  også 
hver  især  det  privilegium,  at  vi  af  og  til  kan 
modtage  profetisk  åbenbaring,  som  oplyser 
os  om  fremtidige  begivenheder  i  vores  liv, 
som  fx  et  kald,  vi  vil  modtage  i  Kirken. 

3.  Et  tredje  formål  med  åbenbaring  er 
at  bringe  trøst. 


Som  ung  pige  ville 
min  bedstemor  -  og 
de  børn,  hun  passede 
-  være  druknet  hvis 
hun  ikke  havde  mod- 
taget en  åbenbaring, 
som  tilskyndede 
hende. 

En  sådan  åbenbaring  modtog  profeten  Joseph  Smith 
i  fængslet  i  liberty.  Efter  at  have  siddet  mange  måneder 
under  elendige  forhold,  bad  han  i  sin  kval  og  ensomhed 
Herren  om  at  erindre  ham  og  de  hellige,  der  blev  forfulgt. 
Det  trøstende  svar  lød: 

»Min  søn,  fred  være  med  din  sjæl!  Din  modgang  og  dine 
lidelser  skal  blot  vare  et  øjeblik, 

og  om  du  er  standhaftig,  skal  Gud  ophøje  dig  i  det  høje, 
og  du  skal  triumfere  over  alle  dine  fjender«  (L&P  121:7-8). 

I  den  samme  åbenbaring  kundgjorde  Herren,  at  uanset 
hvilke  tragedier  eller  hvilken  uretfærdighed  profeten  ville 
komme  ud  for,  »da  skal  du  vide,  min  søn,  at  alt 
dette  skal  give  dig  erfaring  og  tjene  dig  til  bed- 
ste« (L&P  122:7). 

En  trøstende  åbenbaring  kan  også  modtages 
i  forbindelse  med  en  velsignelse  fra  præstedøm- 
met enten  som  talte  ord  eller  ganske  enkelt  som 
den  følelse,  der  formidles  i  forbindelse  med 
velsignelsen. 

En  anden  form  for  trøstende  åbenbaring  er 
den  forsikring,  man  modtager  om,  at  man  har 
fået  tilgivelse  for  en  synd.  Denne  åbenbaring, 
som  modtages  af  et  menneske,  der  har  gennem- 
gået alle  omvendelsestrinene,  giver  vished  om, 
at  prisen  er  betalt,  at  Gud  har  hørt  den  anger- 
fulde synder,  og  at  vedkommende  har  fået  tilgi- 
velse for  sine  synder. 

4.  Nært  beslægtet  med  den  trøstende  følelse 
er  den  fjerde  funktion  eller  det  fjerde  formål 
med  åbenbaring,  nemlig  at  opløfte. 

Vi  har  alle  en  gang  imellem  brug  for  at  blive 
løftet  op  af  en  depression,  af  en  angstfornem- 
melse eller  af  en  utilstrækkelighedsfølelse  eller 
blot  af  åndelig  middelmådighed.  Eftersom  dette 
indgyder  os  nyt  mod  og  hjælper  os  til  at  modstå 
det  onde  og  søge  det  gode,  tror  jeg,  at  denne 
opløftende  følelse,  som  gives  os  ved  at  læse  i 
skrifterne  eller  nyde  god  musik,  kunst  eller  litte- 
ratur, er  et  af  de  særlige  formål  med  åbenbaring. 

5.  Det  femte  formål  med  åbenbaring  er  at 
oplyse. 


En  sådan  oplysning  kan  bestå  i  inspiration,  som  indgiver 
et  menneske  de  ord,  som  vedkommende  skal  sige  ved  en 
bestemt  lejlighed,  som  fx  når  en  patriark  giver  en  velsig- 
nelse, eller  når  man  skal  holde  en  tale  eller  sige  noget 
andet  under  Helligåndens  påvirkning.  Herren  gav  Joseph 
Smith  og  Sidney  Rigdon  befaling  om  at  opløfte  røsten  og 
udtale  de  tanker,  som  ville  blive  lagt  dem  i  hjertet:  »Thi  det 
skal  blive  givet  jer  i  den  samme  stund  og  i  samme  øjeblik, 
hvad  I  skal  sige«  (L&P  100:6;  se  også  L&P  84:85;  124:97). 

I  andre  tilfælde  bliver  de  nødvendige  oplysninger  kom- 

o 

munikeret  ved  Andens  stille  hvisken.  Et  barn  mister  en 

ting,  det  holder  af,  beder  om  hjælp  og  får 
inspiration  til  at  finde  det.  En  voksen  har  et 
problem  på  arbejdet,  derhjemme  eller  i  sin 
slægtsforskning,  beder  en  bøn  og  bliver  ført 
til  den  oplysning,  som  er  nødvendig  for  at 
kunne  løse  problemet.  En  kirkeleder  beder 
om  at  få  at  vide,  hvem  Herren  ønsker,  han 
skal  kalde  til  en  stilling,  og  Anden  hvisker  et 
navn.  I  alle  disse  situationer,  som  vi  hver  især 
kender  til,  virker  Helligånden  i  sit  embede 
som  lærer  og  åbenbarer  og  kommunikerer 
oplysninger  og  sandheder  til  modtagerens 
opbyggelse  og  vejledning. 

6.  Den  sjette  form  eller  det  sjette  formål 
med  åbenbaring  er  at  hindre  os  i  at  gøre 
noget  bestemt. 

De  åbenbaringer,  som  får  os  til  at  holde 
igen,  er  en  af  de  mest  almindelige  former  for 
åbenbaring.  De  modtages  ofte  uventet,  uden 
at  vi  har  bedt  om  åbenbaring  eller  vejledning 
om  et  bestemt  emne.  Men  hvis  vi  holder 
Guds  bud  og  lever  således,  at  vi  er  på  bølge- 

o 

længde  med  hans  And,  styrer  en  hindrende 
kraft  os  bort  fra  det,  vi  ikke  bør  gøre. 

7.  En  almindelig  måde  at  søge  åbenba- 
ring på  er  at  foreslå  en  bestemt  fremgangs- 
måde og  derpå  bede  om  inspiration,  for  at 
få  den  bekræftet. 

Herren  forklarede  om  denne  bekræftende 
form  for  åbenbaring,  dengang  det  ikke  lykke- 
des Oliver  Cowdery  at  oversætte  Mormons 
Bog: 

»Se,  du  har  ikke  forstået  det  ret.  Du  har 
troet,  at  jeg  ville  give  dig,  uden  at  du  selv 
gjorde  dig  nogen  anstrengelse,  blot  du  bad. 

Men  se,  jeg  siger  dig:  Du  må  udtænke  det 
i  dit  eget  sind,  og  da  må  du  adspørge  mig, 
om  det  er  rigtigt;  og  dersom  det  er  rigtigt, 
vil  jeg  bevirke,  at  dit  hjerte  brænder  i  dig,  og 
derved  skal  du  fornemme,  at  det  er  rigtigt« 
(L&P  9:7-8). 


Ældste  Bruce  R.  McConkie  (1915-1985)  fra 
De  Tolv  Apostles  Kvorum  har  understreget 
vores  ansvar  for  at  gøre  alt,  hvad  vi  kan,  før 
vi  beder  om  en  åbenbaring:  »Det  forventes 
af  os,  at  vi  benytter  de  gaver  og  talenter  og 
evner,  den  fornuft,  dømmekraft  og  handlefri- 
hed, som  vi  er  blevet  udstyret  med  ...  Det  for- 
ventes af  os,  at  vi  gør  alt,  hvad  der  står  i  vores 
magt,  og  derpå  søger  svar  fra  Herren,  nemlig 
et  bekræftende  segl  på,  at  vi  er  nået  til  den 
rette  konklusion.«5 

8.  Det  ottende  formål  med  eller  den 
ottende  form  for  åbenbaring  er  de  tilfælde, 
hvor Anden  drivere,  menneske  M  at  handle. 

Det  er,  når  et  menneske  foreslår  at  handle 
på  en  bestemt  måde,  og  Ånden  enten  bekræf- 
ter forslaget  eller  holder  vedkommende  til- 
bage for  at  handle.  Det  er  de  tilfælde,  hvor  en 
åbenbaring  modtages,  uden  at  man  har  bedt 
om  en,  og  hvor  den  driver  en  til  en  handling, 
man  ikke  har  fremlagt  for  Herren.  Denne 
form  for  åbenbaring  er  tydeligvis  ikke  nær 
så  almindelig  som  andre  former,  men  det 
sjældne  ved  den  gør  den  så  meget  mere 
betydningsfuld. 

Havde  det  ikke  været  for  denne  form  for 
åbenbaring,  som  driver  et  menneske,  ville 


En  åbenbaring  rum- 
mede trøstende  ord 
til  profeten  Joseph 
Smith  i  fængslet  i 
Liberty:  »Min  søn, 
fred  være  med  din 
sjæl!  Din  modgang 
og  dine  lidelser  skal 
blot  vare  et  øjeblik.« 
Nært  beslægtet  med 
den  trøstende  følelse 
er  den  opløftende 
følelse,  som  gives  os 
ved  at  læse  i  skrif- 
terne eller  nyde  god 
musik,  kunst  eller 
litteratur. 

Hvis  vi  lever  i  har- 
moni med  Ånden  og 
søger  dens  vejled- 
ning,, kan  vi  være 
sikre  på,  at  vi  nok 
skal  modiage  den 
vejledning,  der  er 
nødvendig  for,  at  vi 
kan  nå  vores  mål. 
Herren  undlader  ikke 
at  hjælpe  os,  hvis  en 
bestemt  beslutning 
har  betydning  for 
vores  evige  velfærd. 


min  bedstemor  og  de  børn,  hun  passede, 
være  druknet  i  floden. 

Hvis  man  ikke  modtager  nogen  åbenbaring 

Inden  jeg  slutter  af,  vil  jeg  gerne  komme 
med  nogle  få  tanker  om,  hvorfor  man  måske 
ikke  modtager  åbenbaring. 

For  det  første  må  vi  forstå  det,  som  man 
kan  kalde  princippet  om  »ansvarlighed  i  for- 
bindelse med  åbenbaring.« 

Hvis  et  menneske  påstår  at  have  modtaget 
åbenbaring  for  et  andet  menneske  uden  for 
hans  eller  hendes  ansvarsområde  -  som  fe 
når  et  kirkemedlem  hævder  at  have  modtaget 
åbenbaring  til  vejledning  for  hele  Kirken  eller 
for  et  andet  menneske,  som  vedkommende 
efter  Kirkens  orden  ikke  har  nogen  præside- 
rende myndighed  over  -  kan  man  være  sikker 
på,  at  sådanne  åbenbaringer  ikke  er  fra  Herren. 

Vi  modtager  ikke  altid  inspiration  eller 
åbenbaring,  når  vi  beder  om  det.  Nogle  gange 
modtager  vi  først  en  åbenbaring  på  et  senere 
tidspunkt,  og  andre  gange  bliver  vi  overladt  til 
selv  at  træffe  en  beslutning.  Vi  kan  ikke  frem- 
tvinge det,  som  er  åndeligt.  Sådan  må  det 
være.  Formålet  med  livet  -  at  høste  erfaringer 
og  at  udvikle  tro  -  ville  blive  forpurret,  hvis  vor 


himmelske  Fader  anviste  os  enhver  handling, 
endog  enhver  vigtig  handling.  Vi  må  træffe 
vore  egne  beslutninger  og  bære  følgerne  af 
dem  for  at  kunne  udvikle  selvtillid  og  tro. 

Selv  i  beslutninger,  vi  anser  for  meget  vig- 
tige, modtager  vi  til  tider  intet  svar  på  vore 
bønner.  Det  betyder  ikke,  at  vore  bønner  ikke 
er  blevet  hørt.  Det  betyder  blot,  at  vi  har  bedt 
angående  en  beslutning,  som  vi  af  den  ene 
eller  den  anden  grund  selv  må  træffe  uden 
at  blive  vejledt  ved  åbenbaring.  Måske  har  vi 
bedt  om  vejledning  til  at  kunne  vælge  mellem 
flere  alternativer,  som  er  lige  acceptable  eller 
lige  uacceptable. 

På  tilsvarende  måde  giver  Herrens  And  os 
næppe  åbenbaringer  om  beslutninger,  som  er 
ligegyldige. 

Hvis  en  beslutning  kun  har  lille  eller  ingen 
betydning,  bør  vi  handle  ud  fra  vores  eget 
skøn.  Hvis  beslutningen  er  vigtig  -  af  årsager 
vi  ikke  kender  -  griber  Herren  ind  og  vejleder 

o 

os.  Hvis  vi  lever  i  harmoni  med  Anden  og 
søger  dens  vejledning,  kan  vi  være  sikre  på, 
at  vi  nok  skal  modtage  den  vejledning,  der  er 
nødvendig  for,  at  vi  kan  nå  vores  mål.  Herren 
undlader  ikke  at  hjælpe  os,  hvis  en  bestemt 
beslutning  har  betydning  for  vores  evige  vel- 
færd. 

Jeg  ved,  at  Gud  lever,  og  at  han  virkelig 
giver  sine  børn  åbenbaringer.  Jeg  beder  til,  at 
vi  vil  være  værdige  og  villige,  og  at  han  vil  vel- 
signe os,  så  vi  kan  vokse  i  dette  åbenbarings- 
princip.  ■ 

Fra  en  tale  holdt  på  Brigham  Young  University  den 
29-  september  1981.  Udgivet  i  Den  danske  Stjerne  i 
december  1983- 


NOTER 

1.  Et  studium  af  trosartiklerne ,  s.  218. 

2.  Se  »Bøn  og  svar«,  Den  danske  Stjerne, 
maj  1980,  s.  32. 

3.  Conference  Report,  apr.  1899,  s.  52. 

4.  Se  History  ofthe  Cburch,  5:85. 

5.  »Handlefrihed  eller  inspiration«,  Den  danske 
Stjerne,  maj  1978,  s.  17-24. 

forstå  r  jeg 


FABIO  HENRIQUE  N.  DA  SILVA 


Jeg  hørte  første  gang  om  Kirken  i  juni 
1995,  da  jeg  var  13  år  gammel.  Jeg 
havde  altid  haft  et  ønske  om  at  finde 
ud  af,  hvor  jeg  kom  fra,  og  hvor  jeg  skulle 
hen,  når  jeg  døde,  men  jeg  havde  aldrig  søgt 
svarene  inden  for  religion.  Jeg  tænke,  at  det 
nok  var  noget,  jeg  fandt  ud  af  med  tiden. 

En  aften  gik  nogle  af  mine  venner,  min 
storebror  og  jeg  og  talte  sammen.  Mens  vi 
snakkede,  gik  to  missionærer  fra  Jesu  Kristi 
Kirke  af  Sidste  Dages  Hellige  forbi  os.  Samta- 
leemnet skiftede  til  religion.  Min  kusine 
sagde,  at  hun  var  ved  at  blive  undervist  af 
missionærerne,  og  at  hun  fandt  det  meget 
interessant.  Hun  fortalte  os  om  Mormons 
Bog  og  om  en,  der  hed  Joseph  Smith.  Da 
hun  sagde,  »Mormons  Bog«,  vakte  det  min 
interesse,  og  jeg  bad  om  at  få  lov  til  at  se 
bogen.  Hun  sagde:  »Hvis  nogen  af  jer  vil  se 
bogen,  kommer  missionærerne  på  besøg  hos 
mig  i  morgen.  Så  kan  I  få  et  eksemplar  af 
dem.«  Og  det  var  lige  præcis,  hvad  min  bror 
og  jeg  gjorde. 

Vi  var  der  på  det  aftalte  tidspunkt  for  at 
overvære  undervisningen.  Vi  stillede  mange 


Da  jeg  hørte 

om  Mormons 

Bog,  blev  jeg 

nysgerrig.  Da  jeg 

bad  angående 

den,  fortalte 

Anden  mig,  at 

den  var  sand. 


spørgsmål.  Budskabet  gav  mig  en  god 
følelse,  og  jeg  var  overbevist  om,  at  det,  som 
missionærerne  sagde,  var  sandt.  Ånden  vid- 
nede for  mig  om,  at  deres  ord  var  sande. 
Samme  aften  fik  min  bror  og  jeg  et  eksem- 
plar af  Mormons  Bog. 

Senere  kom  missionærerne  til  vores  hjem 
og  gav  os  den  første  lektion.  Bagefter  fik  vi 
udfordringen:  »Vil  I  bede  til  vor  himmelske 
Fader  og  søge  svar  på,  om  Mormons  Bog  er 
sand?«  Vi  sagde  begge  ja. 

Den  første  aften  bad  jeg,  inden  jeg  lagde 
mig  til  at  sove,  men  jeg  var  så  træt,  at  jeg  faldt 
i  søvn  uden  at  vente  på  et  svar.  Den  anden 
aften  bad  jeg  igen,  men  fik  ikke  noget  svar. 
Den  næste  aften  bad  jeg  endnu  engang.  Jeg 
ønskede  at  opleve  det,  som  missionærerne 
havde  forklaret  mig:  »Dit  hjerte  brænder  i  dig, 
og  derved  skal  du  fornemme,  at  det  er  rigtigt« 
(L&P  9:8) .  Jeg  bad  og  ventede,  men  jeg  fik 
ikke  noget  svar.  Men  jeg  gik  til  ro  i  forvisning 
om,  at  jeg  en  dag  nok  skulle  få  det. 

Næste  dag  var  det  første  søndag  i  måne- 
den, og  vi  tog  til  kirke.  Da  var  det,  at  det 
skete.  Mens  jeg  sad  i  klassen,  begyndte  jeg 

at  føle  noget,  som  jeg  aldrig  før  havde  følt  -  noget  som 
gjorde,  at  jeg  følte  mig  meget  lykkelig.  Da  nadvermødet 
begyndte,  følte  jeg  trang  til  at  bære  vidnesbyrd,  men  jeg 
havde  ikke  mod  til  det.  Men  jeg  var  sikker  på,  at  Mor- 
mons Bog  var  sand. 

Min  bror  og  jeg  tog  gladelig  imod  evangeliet.  Vi  havde 
et  vidnesbyrd  om  Mormons  Bog,  og  vi  vidste,  at  alt  det 
andet,  som  missionærerne  havde  undervist  os  i,  også 
var  sandt. 

Disse  vidnesbyrd  skulle  gøre  os  stærke  i  Kirken, 
for  vi  var  udsat  for  mange  prøvelser.  Min  mor  ville 
ikke  lade  os  blive  døbt,  men  hun  hindrede  os  ikke 
i  at  gå  i  kirke.  Vi  gik  trofast  i  kirke  og  til  seminar.  I 
skolen  blev  jeg  også  forfulgt  at  nogle  af  dem,  jeg 
troede  var  mine  venner.  Det  var  en  svær  tid,  men 
disse  oplevelser  styrkede  mit  vidnesbyrd. 

Efter  syv  måneder  udfordrede  en  missio- 
nær os  til  sammen  med  ham  at  faste  angå- 
ende formålet  med  at  blive  døbt.  Da  vi 
afsluttede  fasten,  kom  missionærerne 
hjem  til  os  og  talte  med  min  mor.  Til 
vores  store  glæde  gav  hun  min  bror 
og  mig  tilladelse  til  at  blive  døbt. 

Prøvelser  gør  os  stærke. 

Min  bror  og  jeg  er  stadig 
fuldt  aktive  i  Kirken. 


Vi  har  begge  været  på  fuldtidsmission.  Når  jeg  læser  i 
Mormons  Bog,  når  jeg  går  i  kirke,  når  jeg  kommer  til 
institut,  når  jeg  beder  til  vor  himmelske  Fader,  når  jeg 
faster,  og  når  jeg  holder  budene,  bliver  mit  vidnesbyrd 
ved  med  at  være  urokkeligt. 

Nu  forstår  jeg,  hvorfor  missionærerne 
gerne  vil  have  de  mennesker,  de 
underviser,  til  at  bede  om  et  vidnes- 
byrd om  Mormons  Bog.  Takket 
være  Mormons  Bog  fandt  jeg  den 
sande  kirke  og  svarene  på  mine 
spørgsmål.  ■ 

Fåbio  Henrique  N.  da  Silva  er 
medlem  afPassaré  Ward  i  Fortaleza 
Søndre  Stav  i  Brasilien. 


Kirkens  første 
missionær 
var  på  davæ- 
rende tids- 
punkt ikke 
klar  over,  at 
hans  indsats 
førte  til,  at 
Kirken  fik  to 
af  sine  største 
ledere. 


Kirk 


ens 


første 

missionær 


RYAN  CARR 

Kirkens  tidsskrifter 

Hvad  hvis  du  blev  nødt  til  at  tage  på 
mission  alene  -  uden  kammerat, 
uden  at  have  været  på  missionær- 
skole, uden  nogen  undervisningsmaterialer 
at  undervise  ud  fra  -  hvis  du  kun  kunne  tage 

o 

dit  vidnesbyrd,  Ånden  og  Mormons  Bog  til 
hjælp?  Hvordan  ville  du  klare  dig? 

Det  var  nøjagtig,  hvad  Samuel  Smith  - 
Jesu  Kristi  Kirke  af  Sidste  Dages  Helliges  før- 
ste officielle  missionær  -  gjorde.  Samuel,  pro- 
feten Josephs  lillebror,  var  22  år  gammel,  da 
han  drog  ud  på  sin  første  mission.  Det  eneste 
han  havde  med  sig,  mens  han  vandrede  alene 
rundt  i  byerne  i  nærheden  af  Palmyra  i  staten 
New  York,  var  en  rygsæk  fuld  af  nytrykte 
eksemplarer  af  Mormons  Bog. 

Mens  Samuel  voksede  op,  læste  familien 
Smith  i  Bibelen  og  bad  familiebøn.  I  sine 
teenageår  vidste  Samuel,  at  genoprettelsen 
var  i  gang.  Om  aftenen  samledes  han  og 
resten  familien  for  at  høre  Joseph  fortælle  om 
frelsesplanen  og  »de  storslåede  og  vidunder- 
lige sandheder,  som  Gud  havde  åbenbaret  for 
ham.«1 


Da  Samuel  var  21,  drog  han  til  Harmony 
i  Pennsylvania,  hvor  hans  bror  Joseph  og 
Oliver  Cowdery  var  i  færd  med  at  oversætte 
Mormons  Bog.  Den  15.  maj  1829,  blot  et  par 
dage  før  Samuel  ankom,  havde  Joseph  og 
Oliver  modtaget  Det  Aronske  Præstedømme 
af  Johannes  Døber  og  havde  døbt  hinanden 
med  den  myndighed,  de  netop  havde  fået 
overdraget. 

I  Harmony  viste  Joseph  Samuel  en  del  af 
Mormons  Bog,  som  han  havde  oversat,  og 
»forsøgte  at  overbevise  ham  om  Jesu  Kristi 
evangelium,  som  nu  var  ved  at  blive  åbenba- 
ret i  sin  fylde.« 

Joseph  skrev,  at  Samuel  »ikke  var  let  at 
overbevise  om  dette,«  så  Samuel  »gik  ud  i 
skoven  for  at  han  -  ved  lønlig  og  inderligt 
bøn  -  af  en  barmhjertig  Gud  måtte  få  den 
visdom,  som  kunne  sætte  ham  i  stand  til  selv 
at  dømme.  Resultatet  var,  at  han  fik  en  åben- 
baring for  sig  selv«2 

Samuel  fulgte  Joseph  og  Oliver  og  blev 
som  den  tredje  person  i  denne  uddeling 
døbt  den  25.  maj  1829.  Senere  samme  år  var 

Samuel  et  af  de  otte  vidner,  som  fik  mulighed  for  at  under- 
søge guldpladerne.  Næste  forår,  den  6.  april  1830,  var  han 
et  af  de  seks  oprindelige  medlemmer,  da  Kirken  officielt 
blev  organiseret.  Der  var  andre,  som  også  forkyndte  evan- 
geliet, men  i  juni  1830  indsatte  Joseph  Samuel  som  Kirkens 
første  officielt  kaldede  missionær. 

I  missionsmarken 

På  sin  første  dag  i  missionsmarken  gik  Samuel  40  km. 
Han  besøgte  fire  hjem,  men  ingen  ønskede  at  købe  et 


eksemplar  af  Mormons  Bog.  Sulten,  træt  og  modløs  stand- 
sede han  op  ved  en  kro.  Samuel  spurgte  kroværten,  om 
han  kunne  tænke  sig  at  købe  et  eksemplar  af  Mormons 
Bog. 

»Det  ved  jeg  ikke  rigtig,«  sagde  kroværten.  »Hvor  har  du 
den  fra?« 

»Den  er  blevet  oversat  af  min  bror  fra  nogle  guldplader, 
som  han  fandt  nedgravet  i  jorden,«  forklarede  Samuel. 

»Din  løgnhals!  Forsvind  ud  af  mit  hus  -  du  skal  ikke  blive 
her  et  minut  længere  med  dine  bøger,«  sagde  kroværten.  Så 


z 

/  7830  kom  profeten 
Josephs  lillebror 
Samuel  inden  for 
i  et  stuehus  i  staten 
New  York,  hvor  han 
vidnede  for  Rhoda 
Greene  (Brigham 
Youngs  søster)  om  den 
nytrykte  Mormons  Bog 


den  nat  sov  Kirkens  første  missionær  under  et 
æbletræ  på  den  kolde,  fugtige  jord.3 

Næste  morgen  forærede  Samuel  en  fattig 
enke,  som  havde  givet  ham  morgenmad,  et 
eksemplar  af  Mormons  Bog.  Derpå  gik  han 
13  km  og  præsenterede  Mormons  Bog  for 
John  Greene,  en  metodistpræst,  som  kun 
tog  imod  den  for  at  se,  om  andre,  som  han 
kendte,  kunne  være  interesseret  i  at  købe  et 
eksemplar.  Hr.  Greenes  hustru,  Rhoda,  var 
søster  til  Brigham  Young,  men  Brigham  var 
endnu  ikke  blevet  præsenteret  for  Kirken. 

Da  Samuel  efter  to  uger  vendte  tilbage  til 
Greenes  hjem,  erfarede  han,  at  hr.  Greene 
ikke  havde  fundet  nogen,  som  var  interesse- 
ret i  Mormons  Bog.  Samuel  gik  derfor  med 
til  at  vende  tilbage  et  par  måneder  senere. 
Da  han  gjorde  det,  var  hr.  Greene  ikke 
hjemme,  men  fru  Greene  fortalte  Samuel,  at 
hun  havde  læst  bogen  »og  var  meget  glad  for 

o 

den.«  Ånden  tilskyndede  Samuel  til  at  lade 


hende  beholde  bogen.  Hun  var  så  taknemlig, 
at  »hun  brast  i  gråd.«  Samuel  »forklarede 
hende,  hvordan  det  var  mest  hensigtsmæs- 
sigt at  læse  bogen  ...  hvilket  var  at  bede  Gud, 
når  hun  havde  læst  den,  om  et  vidnesbyrd 
om  sandheden  af  det,  hun  havde  læst,  for  så 

o 

ville  hun  modtage  Guds  Ånd,  som  ville  gøre 
det  muligt  for  hende  at  kende  det,  der  hører 
Gud  til.«4 

Senere  opfordrede  fru  Greene  sin  mand  til 
også  at  læse  Mormons  Bog.  Det  gjorde  han, 
og  de  blev  snart  døbt. 

En  kommende  profet  omvendes 

1 1830  solgte  Samuel  også  et  eksemplar 
af  Mormons  Bog  til  Brigham  Youngs  bror, 
Phinehas  (eller  Phineas)  Young,  der  var  meto- 
distprædikant. Da  han  mødte  Samuel  for  før- 
ste gang,  var  Phinehas  på  hesteryg  på  vej 
hjem  fra  den  kreds,  hvor  han  forkyndte.  Han 
havde  gjort  holdt  ved  en  gård  for  at  spise. 

Mens  han  og  familien  talte  sam- 
men, trådte  en  ung  mand  i  groft- 
vævet tøj  ind  i  stuen.  Med  en  bog 
i  hånden  sagde  den  unge  mand  til 
Phinehas:  »Jeg  har  en  bog,  sir,  som 
jeg  kunne  tænke  mig,  De  skulle 
læse.« 

»Hvilken  bog,  sir?«  spurgte 
Phinehas. 

»Mormons  Bog,  eller  som 
nogen  kalder  den,  Guldbibelen.« 

»Åh,  så  den  skulle  altså  være  en 
åbenbaring?«  spurgte  Phinehas. 

Den  unge  mand  slog  op  i  bogen 
på  De  Tre  Vidners  og  De  Otte 
Vidners  vidnesbyrd  og  sagde: 
»Dette  er  vidnernes  vidnesbyrd 
om  bogens  sandhed.« 

Phinehas  læste  deres  vidnes- 
byrd. Da  Phinehas  så  op  fra  bogen, 
sagde  den  unge  mand:  »Hvis  De  vil 
læse  denne  bog  med  en  bøn  i  hjer- 
tet og  bede  Gud  om  at  give  Dem 
et  vidnesbyrd,  vil  De  erfare,  at  vær- 
ket er  sandt.« 

Phinehas  lovede  at  læse  bogen, 
og  bad  derpå  den  unge  mand  om  hans 
navn. 

»Jeg  hedder  Samuel  H.  Smith.« 

Det  navn  havde  Phinehas  lige  set!  »Så  er  De  altså  et  af 
vidnerne.« 

»Ja,«  svarede  Samuel.  »Jeg  ved,  at  bogen  er  en  åbenba- 
ring fra  Gud,  at  den  er  blevet  oversat  ved  Helligåndens 
kraft,  og  at  min  bror,Joseph  Smith  jun.,  er  profet,  seer 
og  åbenbarer.« 

Da  Phinehas  kom  hjem,  sagde  han  til  sin  hustru:  »Jeg 
har  her  en  bog,  som  hedder  Mormons  Bog.  Den  siges  at 
være  en  åbenbaring,  men  jeg  vil  gerne  læse  den  og  finde 
fejlene  i  den,  så  jeg  kan  afsløre  den  for  verden.« 

Han  holdt  sit  løfte  og  læste  hele  Mormons  Bog  -  to 
gange  på  to  uger.  Men  snarere  end  at  finde  fejl  blev  han 
overbevist  om,  at  bogen  var  sand.  En  søndag,  da  hans 


OMVENDT  TIL 
MORMONS  BOG 

»At  blive  omvendt 
til  [Mormons  Bog] 
er  at  blive  omvendt 
til  Kristus,  for 
denne  bog  indeholder  Kristi  ord ... 
At  blive  omvendt  til  denne  inspi- 
rerede bog  er  også  at  blive  omvendt 
til  Jesu  Kristi  evangelium,  for  den 
rummer  fylden  af  Jesu  Kristi  evange- 
lium... 

At  blive  omvendt  til  Mormons 
Bog  er  sluttelig  at  blive  omvendt  til 
profeten  Joseph  Smiths  profetiske 
kald.  [Mormons  Bog]  er  det  gud- 
dommelige bevis  på  sandheden  af 
Joseph  Smiths  kald.« 

Ældste  Joseph  B.  Wirthlin  fra  De  Tolv 
Apostles  Kvorum,  »The  Book  of  Mormon: 
The  Heart  of  Missionary  Proselyting«,  Ens'tgn, 
september  2002,  s.  14. 


menighed  spurgte  ham,  hvad  han 
mente  om  bogen,  »forsvarede  han 
den  i  ti  minutter,  hvorefter  Guds 
Ånd  pludselig  kom  over  ham  med 
en  sådan  kraft,  at  han  på  forunderlig 
vis  talte  længe  om,  hvor  vigtig  den 
var  ...  Han  sluttede  af  med  at  for- 
tælle forsamlingen,  at  han  troede 
på  bogen.«5 

Samme  sommer  læste  familien 
Young,  heriblandt  Brigham,  og  deres 
venner,  familien  Kimball,  Mormons 
Bog  og  troede  på  den. 


Fyld  din  egen  rygsæk 

Kirkens  første  officielle  missio- 
nær fik  ikke  døbt  nogen  og  fik  kun 
uddelt  nogle  få  eksemplarer  af  Mor- 
mons Bog.  Samuel  vidste  på  davæ- 
rende tidspunkt  ikke,  at  to  af  disse 
eksemplarer  ville  blive  årsag  til,  at 
mange  mennesker  blev  trofaste 
medlemmer  af  Kirken,  heriblandt 
Brigham  Young,  som  præsiderede 
over  Kirken  fra  1844  til  1877,  og 
Heber  C.  Kimball,  som  virkede  som 
apostel  fra  1835  til  1868. 
Ligesom  Samuel  kan  du  fylde  din  rygsæk 
med  eksemplarer  af  Mormons  Bog.  Derefter 
kan  du  dele  dem  ud,  ligesom  du  kan  bære  vid- 
nesbyrd. Som  Samuels  kortvarige  mission  viser, 

o 

ved  man  måske  ikke  altid,  hvem  der  bliver  grebet  af  Anden 
ved  at  læse  i  Mormons  Bog.  Men  man  kan  regne  med 
Moronis  løfte:  Hvis  et  menneske  beder  oprigtigt  angående 
Mormons  Bog,  »vil  [Gud]  åbenbare  sandheden  deraf  for 
[det]  gennem  den  Helligånds  kraft«  (Moroni  10:4).  ■ 

NOTER 

1.  Lucy  Mack  Smith,  History  of  Joseph  Smith,  red.  Preston  Nibley,  1958, 
s.  82. 

2.  History  ofthe  Church,  1:44. 

3.  Beskrivelsen  af  Samuel  Smiths  første  mission  er  taget  fra  History  of 
Joseph  Smith,  s.  168-171,  187-188. 

4.  History  of  Joseph  Smith,  s.  187. 

5.  Beskrivelsen  af  Phinehas  Youngs  oplevelse  er  taget  fra  S.  Dilworth 
Young,  »Here  Is  Brigham  ,-..«  1964,  s.  50-52. 

Da  jeg  vendte 
tilbage  til  et 
aktivt  liv  i 
Kirken,  spekulerede 
jeg  på,  om  de  andre 
medlemmer  ville  byde 
mig  tilkommen  tilbage. 


Medfølelse 


med 
dem,  der 


kæmper 


Venskab  og  medfølelse  kan  styrke  dem,  som  føler  sig 
tiltrukket  af  deres  eget  køn. 


NAVN  TILBAGEHOLDT 

Den  inspirerende  beretning  om 
Hanna  i  Det  Gamle  Testamente 
skildrer,  hvordan  en,  som  midlerti- 
digt er  berøvet  et  normalt  familieforhold, 
lider  på  grund  at  sin  manglende  evne  til 


at  føde  et  barn.  Hanna  blev  hånet  af  sin 
mands  anden  hustru,  »fordi  Herren  havde 
lukket  hendes  moderliv.  I  sin  fortvivlelse 
bad  hun  til  Herren,  mens  hun  græd  højt« 
(1  Sam  1:6,  10). 

Der  er  medlemmer  i  Kirken  i  vore  dage,  som  også  føler 
sig  fortvivlede,  fordi  de  ikke  fuldt  ud  nyder  glæden  ved 
familielivet.  Dette  skyldes  ikke  ufrugtbarhed.  Årsagen  er 
heller  ikke,  at  de  ikke  har  haft  en  passende  mulighed  for 
at  blive  gift.  De  er  endnu  ikke  i  stand  til  at  have  deres  egen 
familie  på  grund  af  deres  seksuelle  orientering. 

Det  er  de  brødre  og  søstre  i  Kirken,  som  føler  sig  til- 
trukket af  deres  eget  køn,  og  som  samvittighedsfuldt 
bestræber  sig  på  at  efterleve  budene.  Det  er  dem,  som  for- 
kaster den  moderne  opfattelse  af,  at  homoseksualitet  er 
en  acceptabel  livsstil.  Det  er  dem,  som  i  erkendelse  af,  at  vi 
ikke  opkaldes  efter  det,  som  frister  os,  afskyer  betegnelsen 
»bøsse«  og  i  stedet  påtager  sig  Kristi  navn. 

Jeg  er  en  af  dem. 

Styrket  ved  udholdenhed 

For  dem  af  os,  som  står  over  for  denne  udfordring,  er 
den  eneste  måde  at  føre  et  retfærdigt  liv  på,  at  udskyde 
eller  undvære  noget,  som  de  fleste  mennesket  i  hjertet 
længes  efter,  nemlig  den  form  for  partnerskab  og 
samhørighed,  som  findes  i  et  ægteskab.  I  de  knugende, 
ensomme  stunder,  som  denne  virkelighed  medfører, 
finder  jeg  et  kompenserende  fællesskab  i  Frelserens 
omsluttende  arme  og  hans  forsoning.  I  sådanne  stunder 
får  Frelserens  ord,  »min  nåde  er  dig  nok«  (2  Kor  12:9), 
en  ny  og  dybere  betydning. 

Det  er  en  ulykkelig  dobbelthed  at  længes  efter  at  følge 
Kristus  og  hans  lærdomme  vedrørende  ægteskabet  og 
familien,  skønt  man  er  ude  af  stand  til  at  leve  efter  dem  på 
grund  af  ens  uforenelige  seksuelle  tilbøjeligheder.  Hver 
gang  jeg  fortvivler,  finder  jeg  trøst  i  det,  som  Herren  giver 
os  løfte  om  i  Lære  og  Pagter  58:2-3: 

»Thi  sandelig  siger  jeg  jer:  Velsignet  er  den,  som  holder 
mine  bud,  det  være  sig  i  liv  eller  død,  og  den,  der  er  tro  i 
trængsel,  skal  få  større  løn  i  himmeriges  rige. 

I  kan  ikke  nu  med  jeres  naturlige  øjne  se  Guds  hensigt 
med  hensyn  til  det,  som  skal  komme  herefter  og  den  her- 
lighed, der  skal  følge  efter  megen  trængsel.« 

Her  håber  jeg  på  baggrund  af  mine  egne  erfaringer 
og  de  udfordringer  og  behov,  som  mange  kirkemedlem- 
mer med  homoseksuelle  tilbøjeligheder  står  over  for, 
at  kunne  forklare,  at  større  forståelse  og  medfølelse  fra 


venner,  familie  og  kirkemedlemmer  kan  være  som  et  bol- 
værk imod  fristelser. 

Man  kan  vælge,  hvordan  man  vil  reagere  -  men  ikke 
om  man  vil  fristes 

Det  er  sjældent,  at  hellige,  som  føler  sig  tiltrukket  af 
deres  eget  køn,  fortæller  andre  om  deres  udfordring. 
For  mit  vedkommende  er  det  kun  Herren,  min  biskop 
og  nogle  få  nære  og  forstående  venner,  som  behøver  at 
kende  til  denne  kamp. 

Men  til  tider  fornemmer  familien  og  menighedens 
medlemmer,  at  et  medlem  har  sådanne  tilbøjeligheder. 
Hvis  andre  nærer  sådanne  tanker  om  mig,  er  jeg  taknem- 
lig for,  at  jeg  i  mit  forhold  til  Kirkens  medlemmer  aldrig 
har  hørt  vittigheder  eller  sladder,  som  bagatelliserer  en 
kamp,  hvor  en  sjæls  skæbne  er  uvis.  Som  ældste  Dallin  H. 
Oaks  fra  De  Tolv  Apostles  Kvorum  har  sagt:  »Enkeltperso- 
ner ...  som  slås  med  homoseksuelle  tilbøjeligheder,  har 
særlig  behov  for  den  kærlighed  og  opmuntring,  som  det 
er  ethvert  medlems  pligt  at  udvise.«1 

Vi  befinder  os  ofte  i  et  skjult  dilemma  af  frygt  for  at  blive 
betragtet  som  »afvigere«,  som  selv  har  valgt  disse  tilbøjelig- 
heder. For  de  fleste  sidste  dages  hellige,  som  slås  med 
denne  udfordring,  kunne  intet  være  mere  usandt.  En  for- 
fatter har  skrevet:  »Hvorfor  ville  en,  som  har  en  stærk  over- 
bevisning om  Jesu  Kristi  Kirke  af  Sidste  Dages  Helliges 
guddommelige  oprindelse,  vælge  at  indlade  sig  på  en  pin- 
agtig strid  med  dette  vidnesbyrd  ...?  Homoseksuelle  tilbøje- 
ligheder skaber  en  meget  svær  udfordring  for  Kirkens 
medlemmer  og  er  sjældent  noget,  de  involverede  selvvæl- 
ger. Denne  prøvelse  rammer  selv  de  tapre.«2  Vores  valg  går 
ud  på,  om  vi  vil  trodse  eller  give  efter  for  fristelsen,  ikke 
om  vi  ønsker  at  have  selve  fristelsen. 

Omvendt  går  læren  om  handlefrihed  imod  verdens 
forsøg  på  at  retfærdiggøre  homoseksuel  adfærd  med 
henvisning  til  det,  som  formodes  at  være  biologiske  eller 
fysiologiske  årsager.  Ældste  Oaks  har  sagt:  »Når  vi  har  nået 
ansvarlighedsalder,  kan  udtalelsen,  >sådan  er  jeg  født,<  ikke 
undskylde  handlinger  eller  tanker,  som  ikke  er  i  overens- 
stemmelse med  Guds  befalinger.  Vi  må  lære  at  leve  på  en 
sådan  måde,  at  en  svaghed,  som  er  jordisk,  ikke  hindrer  os 
i  at  nå  det  mål,  som  er  evigt.«3 

Han,  som  konstaterer,  at  »intet  er  umuligt  for  Herren,« 
(1  Mos  18:14)  kan  hjælpe  os  til  at  beherske  homoseksuelle 
tilbøjeligheder. 

Den  frygt  som  omvendelsen  afføder 

Da  jeg  første  gang  traf  beslutning  om  at  omvende  mig 
fra  homoseksuel  adfærd,  var  jeg  meget  bange  for,  hvordan 
min  biskop  ville  reagere.  Mon  han  ville  reagere  med  afsky 
eller  vrede?  Mon  han  ville  give  mig  endnu  dårligere  samvit- 
tighed, end  jeg  allerede  havde,  over  at  have  syndet? 

Af  angst  for  at  afsløre  en  så  personlig  udfordring 
udskød  jeg  omvendelsesprocessen  i  mange  måneder.  Da 
jeg  endelig  talte  med  biskoppen,  tyngede  han  mig  ikke 
med  yderligere  skyldfølelse,  men  bønfaldt  med  ord,  der 
var  lige  så  bedende  som  Almas,  mig  om  at  komme  tilbage 
til  folden:  »Dersom  I  har  følt  jer  påvirket  til  at  synge 
sangen  om  den  forløsende  kærlighed,  vil  jeg  spørge  jer, 
om  I  også  føler  således  nu?«  (Alma  5:26).  Biskoppens 
rolige  og  åndelige  reaktion  på  min  bekendelse  gjorde  det 
lettere  for  mig  at  henvende  mig  til  ham  efterfølgende,  for 
jeg  vidste,  at  jeg  ville  blive  mødt  med  kærlighed  og  imøde- 
kommenhed. Hans  kristuslignende  indstilling  gjorde  det 
lettere  for  mig  at  omvende  mig. 

Frygten  for  at  henvende  mig  til  biskoppen  var  ikke  min- 
dre end  følelsen  af  at  være  uværdig  til  at  være  i  kirke  sam- 
men med  mennesker,  som  førte  et  godt  liv  og  ikke  havde 
hengivet  sig  til  de  synder,  jeg  havde  begået.  Den  første 
søndag,  jeg  var  i  kirke  igen,  var  jeg  overbevist  om,  at  alle 
kunne  se  lige  ind  i  sjælen  på  mig  og  aflæse,  hvad  jeg  var 
skyldig  i,  og  de  følelser,  jeg  kæmpede  med. 

Men  min  ængstelse  blev  gjort  til  skamme,  da  menighe- 
dens medlemmer  med  deres  kærlige  venskab  bød  mig 
velkommen  tilbage.  Omvendelsen  ville  have  været  meget 
sværere,  hvis  jeg  var  gået  fra  at  være  et  mindre  aktivt  med- 
lem til  et  knap  så  accepteret  medlem  af  menigheden. 

Forstående  og  kærlige  sidste  dages  hellige  venner  og 
familie  er  uundværlige  i  omvendelsesprocessen.  Da  jeg 
første  gang  bad  nogle  få  af  mine  gamle  venner  om  hjælp 
ved  at  afsløre  min  kamp,  var  jeg  bange  for,  at  de  ville  afvise 
mig.  Men  ligesom  Frelseren  aldrig  afviste  nogen  på  grund 
af  deres  fristelser,  har  mine  venner  heller  ikke  svigtet  mig 
på  grund  af  min  svaghed.  Hvis  de  nogen  sinde  har  følt  sig 


skuffede  over  at  høre  om  mine  fristelser  og  fejltagelser,  har 
de  erstattet  disse  følelser  med  den  form  for  næstekærlig- 
hed, som  præsident  Ezra  Taft  Benson  (1899-1994)  har 
beskrevet:  »I  mit  hjerte  nærer  jeg  kærlighed  til  alle  Guds 
børn.  Jeg  har  ingen  dårlige  følelser  for  noget  menneske. 
Ligesom  jer  hader  jeg  synden,  men  jeg  elsker  synderen. 
Vi  har  alle  behov  for  at  omvende  os.«4 

Når  jeg  føler  mig  overvældet  af  min  situation,  føler  jeg 
mig  meget  velsignet  ved  at  have  disse  venner,  som  lytter 
og  opmuntrer  mig.  De  styrker  mig  i  min  beslutning  om  at 
holde  ud  indtil  enden.  De  ord,  som  trøstede  og  opløftede 
profeten  Joseph  Smith  trøster  og  opløfter  også  mig:  »Dine 
venner  er  trofaste,  og  de  skal  atter  hilse  dig  med  varmt 
hjerte  og  vennehånd«  (L&P  121:9). 

Fristelse  er  ikke  overtrædelse 

Nogle  mennesker  går  ud  fra,  at  alle,  som  har  homosek- 
suelle tilbøjeligheder,  er  fordærvede.  Men,  som  jeg  så  ofte 
må  sige  til  mig  selv,  så  er  jeg,  på  grund  af  min  omvendelse 
og  min  oprigtige  bestræbelser  på  at  efterleve  budene,  lige 
så  værdig  som  alle  andre  sidste  dages  hellige,  til  at  tjene  i 
et  kald  og  i  templet,  til  at  nyde  nadveren,  til  at  holde  tale 
og  undervise  i  kirken  og  til  at  bære  præstedømmet.  Som 
præsident  Boyd  K.  Packer,  fungerende  præsident  for  De 
Tolv  Apostles  Kvorum,  har  sagt:  »Hvis  man  ikke  giver  efter 
for  fristelsen,  har  man  ingen  grund  til  at  føle  skyld.«5 

Snarere  end  at  være  moralsk  utilstrækkelige  udvikler 
mange  af  os  åndelige  muskler  i  kraft  af  modgangens  gym- 
nastik.6 Det  er  en  kamp,  som  kan  opbygge  et  meget  nært 
forhold  til  vor  himmelske  Fader  og  Frelseren,  fordi  sejren 
afhænger  af  vores  evne  til  fuldstændig  at  forlade  os  på 
dem.  For  mig  har  disse  ord  fra  Frelseren  personlig  betyd- 
ning: »De  raske  har  ikke  brug  for  læge,  det  har  de  syge« 
(Matt  9:12). 

Andre  er  måske  fanget  af  andre  fristelser  -  spiritus,  tobak, 
pornografi,  hasardspil  og  andre  alvorlige  synder.  Og  selv  om 
vi  måske  ikke  bliver  fristet  til  at  begå  alvorlige  overtrædelser, 
bliver  vi  dog  alle  fristet  hver  eneste  dag.  Og  vi  mener  ikke, 
at  mennesker,  som  udsættes  for  store  eller  små  fristelser,  er 
umoralske,  blot  fordi  de  bliver  fristet.  Ældste  Oaks  giver  os 
denne  påmindelse:  »Men  samtidig  bør  vi  altid  skelne  mellem 
syndige  handlinger  og  upassende_/ø/e/ser  eller  potentielt 


22 


farlige  svagheder.  Vi  bør  kærligt  støtte  dem, 
der  kæmper  for  at  undgå  fristelser.«7 

Jeg  nyder  den  velsignelse  at  omgås  men- 
nesker, der  ser  mig,  som  jeg  virkelig  er,  og 
ikke  som  en  overfladisk  stereotyp  person. 
Derved  følger  de  Frelserens  eksempel:  »Men- 
nesker ser  på  det,  de  har  for  deres  øjne,  men 
Herren  ser  på  hjertet«  (1  Sam  16:7). 

Uanset  hvilke  fristelser  vi  udsættes  for,  må 
vi  alle  sætte  vores  lid  til,  at  Frelserens  forso- 
ning udgør  den  bro,  som  fører  os  tilbage  til 
vor  Fader  i  himlen.  Ingen  kan  ikke  gøre  det 
alene. 


Den  individuelle  timing 

Noget  af  de  mest  ubehagelige,  jeg  oplever 
i  min  stræben  efter  at  overvinde  min  homo- 
seksuelle tilbøjelighed,  er,  når  et  kirke-  eller 
familiemedlem  spørger  om,  hvorfor  jeg 
endnu  ikke  er  gift.  Men  det  er  endnu  værre  at 
høre  de  frygtede  ord:  »Jeg  kender  den  ideelle 
person,  som  du  skulle  tage  at  invitere  ud.« 

For  nogle  kan  det  at  gå  i  byen  med 
personer  af  det  modsatte  køn  være  en  kær- 
kommen måde  at  arbejde  sig  igennem 
upassende  tilbøjeligheder  på.  Men  for  andre 
ligesom  mig  er  tiden  måske  endnu  ikke 


Hjælpsomme 
venner  i  Kir- 
ken har  øvet 
en  god  indflydelse  og 
har  hjulpet  mig  til  at 
træffe  gode  valg. 

inde  til  at  gå  ud  med  nogen.  At  presse  mig  til  at  gå  ud 
med  nogen  har  den  utilsigtede  effekt,  at  det  ripper  op  i 
den  smerte  og  frustration,  jeg  føler.  Jeg  håber,  at  jeg  en 
dag  kan  tæmme  mine  tilbøjeligheder  så  meget,  at  jeg  kan 
gøre  de  første  spæde  forsøg  på  at  gå  ud  med  nogen.  Men 
jeg  må  have  fred  til  at  gøre  det  uden  at  andre  pånøder 
mig  deres  tidsplaner  eller  venner. 

Nogle  siger,  at  homoseksuelle  tilbøjeligheder  kan  »hel- 
bredes« ved  blot  at  gå  ud  med  nogen  og  blive  gift.  Men 
præsident  Gordon  B.  Hinckley  har  afvist  denne  opfattelse: 
»Ægteskabet  må  ikke  betragtes  som  en  terapi,  man  benyt- 
ter til  at  få  løst  problemer  som  for  eksempel  homoseksu- 
elle eller  sådanne  vaner.  De  må  først  overvindes  med  en 
fast  beslutning  om  aldrig  nogen  sinde  mere  at  falde  tilbage 
til  sådanne  vaner  igen.«8 

Den  evne,  som  personer  med  homoseksuelle  tilbøjelig- 
heder har,  til  at  gå  ud  med  en  anden  og  blive  gift,  afhænger 
af,  hvordan  det  med  Herrens  hjælp  lykkes  dem  at  over- 
vinde deres  tilbøjeligheder.  Det  er  en  kamp,  som  hverken 
er  let  eller  hurtig.  Den  tålmodighed,  andre  viser  under 
denne  proces,  øger  i  høj  grad  vores  egen.  I  modsætning 
til  det  indtryk,  som  de  populære  medier  efterlader,  er  der 
mange  mennesker,  som  det  er  lykkedes  at  overvinde  deres 
homoseksuelle  tilbøjeligheder.9  For  andre  kan  det  være  en 
livslang  prøve,10  som  skal  vise,  om  de  er  villige  til  at  gøre, 
som  Frelseren  sagde,  nemlig  at  »fornægte  sig  selv  og  tage 
[deres]  kors  op  og  følge  mig«  (Matt  16:24). 

Hjælp  de  enlige  til  at  undgå  ensomhed 

Den  tid  og  det  venskab,  som  mange  så  gavmildt  tilbyder, 
er  af  større  værdi  end  venners  og  kirkemedlemmers  forsøg 
på  at  få  mennesker  til  at  danne  par.  De  ægtepar,  som  ind- 
lemmer mig  i  deres  sociale  kreds  ved  at  invitere  mig  med  til 
familieaften  eller  andre  aktiviteter,  er  med  til  at  støtte  mig  i 
perioder  med  fristelser  og  ensomhed.  De  følger  Frelserens 
formaning  om  at  kaste  et  vod,  som  favner  bredt. 

»Hvis  I  kun  elsker  dem,  der  elsker  jer,  hvad  løn  kan  I  så 
vente?  Det  gør  tolderne  også. 

Og  hvis  I  kun  hilser  på  jeres  brødre,  hvad  særligt  gør  I 
så?  Det  gør  hedningerne  også«  (Matt  5:46-47). 

Den  mest  stædige  tanke,  jeg  til  tider  oplever,  er  følelsen 
af  at  stå  uden  for  Kirkens  lærdomme  om  familien  og 


ægteskabet.  Den  tid,  jeg  tilbringer  sammen  med  forskellige 
familier,  giver  mig  mulighed  for  at  føle,  at  jeg  har  del  i 
læren  om  familien.  Ved  at  tilbringe  tid  sammen  med  mig 
opfylder  mange  familier  disciplens  kendetegn,  at  vi  skal 
være  »villige  til  at  bære  hinandens  byrder,  at  de  bliver  lette« 
(Mosiah  18:8). 

Tid  sammen  med  retskafne  venner  og  deres  familie  har 
også  stor  betydning  for,  at  jeg  træffer  de  korrekte  valg.  Det 
er,  når  jeg  føler  mig  mest  ensom,  at  fristelsen  til  at  søge 
upassende  selskab  er  størst.  Ved  i  stedet  at  omgås  familier, 
som  har  evangeliet  som  det  centrale  i  deres  liv,  er  det  let- 
tere for  mig  at  vælge  en  bedre  kurs,  som  giver  mig  en  for- 
smag på  de  familievelsignelser,  som  en  dag  ved  trofasthed 
kan  blive  mine. 

Sorgen  vendes  til  glæde 

Uanset  om  man  ved  eller  blot  fornemmer,  at  en  retskaf- 
fen ven  eller  familiemedlem  kæmper  med  homoseksuelle 
tilbøjeligheder,  kan  man  være  forvisset  om,  at  vedkom- 
mende i  kraft  af  sit  medlemskab  ikke  er  tilfreds  med  at  slås 
med  disse  fristelser.  Man  skal  ikke  forveksle  fristelse  med 
overtrædelse. 

Vor  Fader  i  himlen  og  vor  Frelser  kender  vore  behov 
og  kan  hjælpe  dem  af  os,  som  står  over  for  denne  udfor- 
dring, til  at  holde  ud  indtil  enden.  Dette  opnår  de  delvis 
gennem  sande  disciple,  som  er  villige  til  at  tilbyde  deres 
tid,  forståelse  og  medfølelse.  Ved  således  at  blive  styrket 
i  vore  retfærdige  beslutninger  og  ved  at  være  lydige  mod 
Frelserens  lærdomme,  bliver  vores  fortvivlelse  vendt  til 
glæde  og  håb,  ligesom  Hanna  følte,  da  hendes  bønner 
endelig  blev  besvaret  (se  1  Sam  2:1).  Vi  bliver  da  bedre 
til  med  held  at  imødegå  dette  livs  prøver  og  finde 
vejen  hjem.  ■ 

NOTER 

1.  »Tiltrukket  af  sit  eget  køn«,  Stjernen,  marts  1996,  s.  24. 

2.  Erin  Eldridge,  Bom  That  Way?  1994,  s.  33. 

3.  Stjernen,  marts  1996,  s.  18. 

4.  The  Teachings  ofEzra  Taft  Benson,  1988,  s.  75;  fremhævelse  tilføjet. 

5.  »I  er  Guds  tempel«,  Liahona,  januar  2001,  s.  87. 

6.  Se  Neal  A.  Maxwell,  »Trofast  udholdenhed«,  Liahona,  april  1999,  s.  12. 

7.  Stjernen,  marts  1996,  s.  21. 

8.  »Ærbødighed  og  moral«,  Stjernen,  juli  1987,  s.  45. 

9.  Se  for  eksempel  Robert  L.  Spitzer,  »Can  Some  Gay  Men  and  Lesbians 
Change  Their  Sexual  Orientation?  200  Participants  Reporting  a 
Change  from  Homosexual  to  Heterosexual  Orientation«,  Archives 
of  Sexual  Behavior,  oktober  2003,  s.  403-417. 

10.  Se  Boyd  K.  Packer,  Liahona,  januar  2001,  s.  87. 

VI    LYTTER    TIL 
PROFETENS    RØST 


Et  skattekort 


PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 


Præsident  Monson 
giver  os  tre  stykker 
af  et  evigt  skattekort. 


Da  jeg  var  dreng,  holdt  jeg  meget  af 
at  læse  Skatteøen  af  Robert  Louis 
Stevenson.  Jeg  så  også  eventyrfilm, 
hvor  forskellige  personer  hver  havde  et 
stykke  af  et  slidt  kort,  der  kunne  vise  vejen 
til  begravede  skatte,  hvis  blot  stykkerne 
blev  fundet  og  sat  sammen. 

Verdens  Frelser  talte  om  skatte.  I  sin 
bjergprædiken  sagde  han: 

»Saml  jer  ikke  skatte  på  jorden,  hvor  møl 
og  rust  fortærer,  og  hvor  tyve  bryder  ind  og 
stjæler. 

Men  saml  jer  skatte  i  himlen,  hvor  hver- 
ken møl  eller  rust  fortærer,  og  hvor  tyve 
ikke  bryder  ind  og  stjæler. 

For  hvor  din  skat  er,  dér  vil  også  dit 
hjerte  være«  (Matt  6:19-21). 

Den  lovede  belønning  var  ikke  en  skat 
af  elfenben,  guld  eller  sølv.  Mesteren  talte 
om  rigdomme,  der  er  inden  for  alles  række- 
vidde -  ubeskrivelig  glæde  og  evig  lykke 
herefter. 

[Jeg  vil  gerne  give  jer]  tre  stykker  af  jeres 
skattekort  til  evig  lykke. 

For  det  første:  Lær  af  fortiden.  Vi  har  alle 
en  arv  -  hvad  enten  det  er  fra  pionerforfæ- 
dre, senere  omvendte  eller  andre,  der  har 
været  med  til  at  forme  vores  liv.  Denne  arv 


udgør  en  grundvold,  som  hviler  på  ofre  og 
tro.  Det  er  vores  privilegium  og  ansvar  at 
bygge  på  en  sådan  fast  og  stabil  grundvold. 

For  det  andet:  Forbered  jer  til  fremtiden. 
Det  er  nødvendigt  at  forberede  og  plan- 
lægge, så  vi  ikke  sløser  livet  bort.  Uden  et 
mål  kan  vi  ikke  få  nogen  virkelig  succes. 
Vores  rejse  ind  i  fremtiden  bliver  ikke  en 
jævn  landevej,  der  strækker  sig  herfra  og 
til  evigheden.  I  stedet  er  der  skilleveje  og 
sving  på  vejen,  for  ikke  at  nævne  de  uven- 
tede bump.  Vi  skal  bede  dagligt  til  en  kærlig 
himmelsk  Fader,  der  ønsker,  at  det  går 
enhver  af  os  godt  i  livet. 

For  det  tredje,  lev  i  nuet  Nogle  gange 
lader  vi  vore  tanker  om  morgendagen  fylde 
for  meget  i  dag.  Dagdrømme  om  fortiden 
og  længsel  mod  fremtiden  kan  give  tryg- 
hed, men  det  kan  ikke  erstatte  at  leve  i 
nuet.  I  dag  er  mulighedernes  dag,  og  vi  skal 
gribe  den. 

Jeres  skattekort  er  nu  på  plads:  Lær  af 
fortiden,  forbered  jer  til  fremtiden,  lev 
i  nuet. 

Jeg  slutter,  hvor  jeg  begyndte.  Vor  Herre 
og  Frelser  sagde:  »For  hvor  din  skat  er,  dér 
vil  også  dit  hjerte  være«  (Matt  6:21).  • 

Fra  en  tale  fra  aprilkonferencen  2003- 

FÆLLESTID 


DET  SKAL  JEG  NOK 


SHEILA  E.  WILSON 


»Vellykkede  ...  familier  bygges  på  og  fastholdes  ved  ... 
respekt,  kærlighed,  barmhjertighed,  arbejde  og  sunde 
fritidsbeskæftigelser«  (»Familien:  En  proklamation  til 
verden«,  Liahona,  oktober  7998,  s.  24). 

»Har  du  et  reb?«  råbte  manden  fra  båden.  Man- 
dens familie  havde  været  ude  af  fiske,  da  deres 
bådmotor  var  gået  i  stå.  De  kunne  ikke  komme 
i  land.  Villads'  far  styrede  sin  båd  hen  imod  dem.  Villads' 
brødre  fik  fat  i  et  langt  reb  og  kastede  den  ene  ende  hen 
til  manden.  Da  rebet  var  blevet  forsvarligt  fastgjort  til 
begge  både,  trak  Villads'  far  langsomt  mandens  familie 
og  deres  båd  ind  til  bredden. 

Villads  kiggede  på  rebet  og  spurgte  sin  mor:  »Er  vores 
reb  stærkt  nok  til  at  trække  båden?« 

»Se  godt  på  rebet,«  svarede  mor.  Villads  kunne  se,  at 
rebet  var  lavet  af  mindre  snore,  som  var  snoet  sammen. 
»Når  alle  snorene  trækker  samtidig,  er  rebet  stærkt  -  lige- 
som en  familie,«  sagde  mor. 

Villads  spurgte:  »Hvad  gør  vi  for  at  gøre  vores  familie 
stærk?«  Mor  sagde,  at  han  styrkede  sin  familie,  hver  gang 
han  svarede:  »Det  skal  jeg  nok,«  og  med  glæde  udførte 
sine  pligter  eller  var  venlig  mod  sine  søskende. 

Hvad  gør  du  for  at  gøre  din  familie  stærk?  Er  du  kærlig 
over  for  alle  medlemmer  af  familien?  Svarer  du:  »Det  skal 
jeg  nok!«  når  du  bliver  bedt  om  at  hjælpe  til?  For  at  være 
en  lykkelig  familie  er  det  vigtigt  at  foretage  sig  noget  sam- 
men, hvad  enten  det  er  havearbejde  eller  at  tage  på  en 
udflugt. 

Du  kan  bidrage  til,  at  der  er  lykke  i  dit  hjem.  Når  du 
bliver  spurgt,  om  du  vil  hjælpe  til,  kan  du  svare:  »Det  skal 
jeg  nok!« 

»Det  skal  jeg  nok«-spillet 

Gør  spillet  klar:  Tag  side  L4  ud  afbladet,  og  klæb  det 
fast  på  et  stykke  karton.  Klip  spillepladen  og  de  små 
runde  sedler  ud.  Lav  nogle  ekstra  spilleplader,  så  alle  i 
familien  har  en.  Udfyld  de  tomme  felter  på  pladen  ved 
i  hvert  felt  at  skrive  ordene  fra  de  forskellige  sedler. 


(Skriv  ordene  i  forskellige  felter  på  hver  plade,  således  at 
alle  plader  bliver  forskellige).  Læg  sedlerne  i  en  lille  pose. 
Du  skal  bruge  en  del  små  spillebrikker  til  hver  spiller 
(knapper,  mønter  eller  bønner).  Læg  en  brik  i  det  midter- 
ste (tomme)  felt  på  jeres  bræt. 

Spil  spillet:  Tag  en  seddel  fra  posen  og  læs  den.  Hvis 
en  spiller  har  sætningen  på  sin  plade,  må  vedkommende 
lægge  en  brik  på  det  pågældende  felt.  Den  første  spiller, 
som  udfylder  fem  felter  på  række  -  vandret,  lodret  eller 
på  skrå  -  råber:  »Det  skal  jeg  nok!« 

Forslag  til  fællestid 

1.  Bed  børnene  om  at  tegne  nogle  situationer,  hvor  de  tjener 
et  familiemedlem  eller  arbejder  og  hjælper  til  derhjemme.  Hæft 
tegningerne  sammen  med  tape,  og  sæt  dem  ind  i  en  filmkasse 
(se  Undervisning,  den  største  kaldelse,  2000,  s.  167).  (Forsiden  af 
kassen  kan  dekoreres,  så  den  ligner  et  hus).  Syng  en  sang  eller 
en  salme  om  familien,  og  rul  tegningerne  frem,  så  primarybør- 
nene kan  se  dem.  Når  sangen  er  forbi,  beder  du  det  barn,  hvis 
tegning  ses  i  kassen,  og  to  andre  børn  om  at  komme  op  og  agere 
forskellige  måder,  hvorpå  de  med  glæde  kan  hjælpe  til  i  deres 
hjem.  Lad  børnene  gætte,  hvad  de  foretager  sig.  Gentag  legen, 
så  andre  børn  også  kan  være  med. 

2.  På  en  stor  seddel  skriver  du:  »Lykke  i  familielivet  vil  med 
størst  sandsynlighed  opnås,  når  det  er  baseret  på  Herren  fesu 
Kristi  lærdomme.  Vellykkede  ...familier  bygges  på  og  fastholdes 
ved...  respekt,  kærlighed,  barmhjertighed,  arbejde  og  sunde  fri- 
tidsbeskæftigelser.« Klip  sætningerne  i  stykker  ordfor  ord.  Gem 
ordene,  før  Primary  begynder.  Bed  børnene  om  at  finde  ordene 
og  sætte  dem  sammen.  På  samme  måde  som  de  arbejder  sam- 
menfor at  sætte  sætningerne  sammen,  er  det  også  vigtigt,  at  vi 
arbejder  sammen  i  vores  familie.  Vis  børnene  en  seddel,  hvorpå 

der  står-  »jeg  styrker  min  familie,  når  jeg .«  Udfyld  det 

tomme  felt  med  nogle  få  ord  (fx  vasker  op,  river  blade  sammen, 
ser  efter  babyen,  siger  noget  venligt,  rydder  op  på  mit  værelse). 
Giv  derefter  sedlen  til  et  barn,  og  lad  vedkommende  gentage  alt, 
hvad  du  har  sagt,  og  derefter  tilføje  sit  eget  forslag.  Barnet  lader 
sedlen  gå  videre  den  næste,  som  gentager,  alt  hvad  der  er  blevet 
sagt,  og  føjer  sine  egne  ord  til,  osv.  • 

Fiskefadene 


»Helligånden ...  skal ...  minde  jer  om  alt«  (Joh  14:26). 
JENS  KRISTOFFERSEN 

En  sandfærdig  beretning 

Da  jeg  som  dreng  voksede  op  i  Danmark,  holdt 
mine  venner  og  jeg  af  at  lege  tagfat.  Men  en  dag 
blev  vi  trætte  af  at  lege  den  samme  leg,  så  vi 
satte  os  ned  og  prøvede  at  finde  på  noget  nyt  og  spæn- 
dende at  lege. 

»Lad  os  tage  ned  til  havnen,«  var  der  en,  der  foreslog. 
»Vi  kan  se  på  bådene  og  fiskerne.« 

Det  syntes  vi  alle,  var  en  god  ide,  så  vi  sprang  op  på 
cyklerne.  Jo,  her  var  der  meget  mere  spændende!  Nogle 
fiskere  spulede  deres  både  rene,  mens  andre  gjorde  fisk 
i  stand  og  solgte  dem.  Indtil  fiskene  blev  solgt,  blev  de 
holdt  i  live  i  fiskefade  -  nogle  trækasser  med  små  huller 
i,  som  forsynede  fiskene  med  frisk  vand.  Fadene  gyng- 
ede rundt  mellem  bådene  og  stødte  ind  i  hinanden,  når 
bølgerne  slog  til  dem. 

Det  varede  ikke  længe,  før  vi  blev  trætte  af  blot  at 
kigge  på. 

»Lad  os  lege  tagfat,«  var  der  en,  der  foreslog. 

»Ikke  igen?«  sukkede  en  anden. 

Min  ven  pegede  på  fiskefadene  med  et  smørret  grin. 
»Derude.« 

Ingen  længe  sprang  vi  fra  fad  til  fad.  Det  var  meget 
sjovere  end  at  lege  tagfat  derhjemme.  De  glatte  kasser 


stødte  sammen,  hver  gang  der  kom  en  bølge.  En  gang 
gled  jeg  og  landede  i  vandet  med  et  plask.  Jeg  spyt- 
tede saltvandet  ud  og  trak  mig  selv  op  på  et  fad  og 
hoppede  over  på  et  andet.  Jeg  trådte  lige  igennem 
låget!  Fiskene  nappede  mig  i  tæerne.  Det  kildede, 
og  jeg  hvinede  af  grin. 

»Halløj,  drenge!«,  lød  en  brysk  stemme.  Jeg  kig- 
gede op  og  fik  øje  på  en  vred  fisker,  som  kom  hen 
imod  os.  »Se  at  komme  væk  fra  fiskefadene,  før  I  øde- 
lægger dem.  Hvis  I  ikke  skrubber  af,  går  jeg  til  jeres 
forældre!« 

Vi  løb  op  på  land,  tog  vore  våde  strømper  af  og  bandt 
dem  fast  på  cykelstyret  og  kørte  hjemad.  Vores  tøj  tør- 
rede i  vinden,  mens  vi  cyklede  hjem. 

Men  skønt  mit  tøj  var  tørt,  blev  jeg  afsløret  af  lugten 
af  fisk.  Da  jeg  trådte  indenfor,  lugtede  mor  til  mig  og 
spurgte  mig,  hvad  der  var  sket. 

»Jeg  var  nede  i  havnen  sammen  med  mine  venner. 
Jeg  legede  på  et  fiskefad,  men  så  gled  jeg  og  faldt  i  van- 
det,« indrømmede  jeg. 

Til  min  store  overraskelse  vældede  tårerne  frem  i  min 
mors  øjnene.  »Jens,  du  må  aldrig  lege  dernede  igen. 
Tænk  på,  hvad  der  kunne  være  sket!  Du  kunne  være 
kommet  til  skade  eller  være  druknet.«  Hun  knugede 
mig  ind  til  sig.  »Jeg  ville  blive  så  ked  af  det,  Jens.  Hvad 
skulle  jeg  stille  op  uden  dig?  Du  må  love  aldrig  at  lege 
der  igen.«  Jeg  gav  min  mor  mit  ord. 

»Ihukommelse  ...  kommer  ved  Helligåndens 
gave.« 

Ældste  Henry  B.  Eyring  fra  De  Tolv  Apostles 
Kvorum,  »Ihukommelse  og  taknemlighed«, 
Stjernen,  januar  1990,  s.  11. 


■ 


Men  et  par  uger  senere  kom  mine  venner  hen  og 
spurgte,  om  jeg  ikke  skulle  med  ned  til  havnen.  Jeg 
huskede,  hvor  sjovt  det  havde  været  sidste  gang,  så 
jeg  sprang  op  på  cyklen  og  fulgte  efter  dem.  Jeg  glemte 
helt,  hvad  jeg  havde  lovet  min  mor. 

»Du  er  den!«  En  af  mine  venner  rørte  mig 
og  hoppede  ud  på  et  gyngende  fiskefad. 

Jeg  skulle  lige  til  at  rende  efter  ham,  da  jeg  pludselig 
så  min  mors  tårefyldte  øjne  for  mig. 
Det  gibbede  i  mig.  Jeg  havde  brudt  mit  løfte! 

»Jeg  skal  hjem  nu,«  råbte  jeg  til  mine  venner. 

»Hvad?«  var  der  en  af  dem,  der  hylede.  »Hvor- 
for? Vi  er  jo  lige  kommet.« 

»Jeg  er  nødt  til  at  tage  hjem,«  gentog  jeg  og 
steg  op  på  cyklen. 

Mine  venner  beklagede  sig  og  prøvede  at  lokke 
mig  til  at  blive,  men  jeg  ville  ikke  lytte.  En  efter  en 
kørte  de  andre  også  hjem. 

Jeg  satte  cyklen  på  plads  så  stille,  som  jeg 
kunne,  og  gik  ind  på  mit  værelse.  Jeg  følte 
mig  skamfuld  over,  at  jeg  var  taget  derhen, 
hvor  jeg  havde  lovet  min  mor  ikke  at  tage 
hen. 

Efter  en  stund  kom  min  mor  ind  på 
mit  værelse.  »Jeg  kan  se,  at  der  er  noget, 
der  bekymrer  dig,  Jens.  Hvad  er  der  i 
vejen?« 

Jeg  sænkede  hovedet  og  sagde  lav- 
mælt: »Jeg  tog  ned  til  havnen  sammen 
med  mine  venner  i  dag.  Jeg  glemte,  at 
jeg  havde  lovet  dig,  at  jeg  ikke  ville  gøre 
det  mere.  Men  så  snart  vi  kom  derned, 
kom  jeg  i  tanker  om  det.  Jeg  kørte  hjem 


med  det  samme.  Det  gjorde  mine  venner  også.  Mor, 
jeg  er  ked  af,  at  jeg  glemte  det.« 

Da  jeg  så  op,  smilede  mor.  »Jens!  Jeg  er  så  glad  for,  at 
du  kom  i  tanker  om  det.  Fordi  du  gjorde  det,  var  du  et 
godt  eksempel  for  dine  venner,  og  der  var  ingen  af  jer, 
som  kom  til  skade.« 

Lidt  efter  hentede  hun  et  glas  mælk  og  et  stykke  frisk- 
bagt kage  til  mig.  Min  mor  bagte  den  bedste  kage  i  hele 
verden.  Jeg  var  taknemlig  for  det  varme  stykke  kage  - 
men  endnu  mere  taknemlig  for  den  varme  følelse,  jeg 
fik,  da  jeg  huskede  at  gøre  det  rette.  • 

Jens  Kristoffersen  er  medlem  af  Horsens  Gren  i  Aarhus  Stav. 

MEST    FOR    SJOV 


Kan  du  finde  disse  skjulte  ting. 


ILLUSTRATION:  SHAUNA  MOONEY  KAWASAKI 

Heber  kom  sig,  og  i  1901  kunne  han  holde  sit  løfte, 
da  præsident  Lorenzo  Snow  kaldte  ham  til  missionær. 


Heber  og  hans  kammerater  måtte  først  få  tilladelse  til  at 
forkynde  i  Japan.  De  blev  interviewet  til  aviser  og  blade. 
De  gjorde  et  godt  indtryk,  og  de  fik  til  sidst  tilladelse  til 
at  forkynde. 


Heber  missionerede  i 
Japan  i  to  år,  men  var  ikke 
vidne  til,  at  ret  mange  men- 
nesker blev  døbt,  og  han 
lærte  aldrig  rigtig  sproget. 
En  dag,  hvor  han  var  mod- 
løs, gik  han  ud  i  skoven  for 
at  bede. 


El 

Tre  dage  senere  blev  Heber 
hentet  hjem  til  Utah  af  præ- 
sidentjoseph F.  Smith. 


Velkommen  hjem,  ældste  Grant. 

Men  du  skal  ikke  være  her  ret  længe. 

Din  næste  opgave  er  at  være  præsident 

for  Den  Europæiske  Mission. 

Heber  J.  Grant  var  missionær 
i  fem  år.  Da  han  kom  hjem, 
fortsatte  han  med  at  forkynde 
evangeliet.  Han  rejste  rundt  til 
stavskonferencer  og  forkla- 
rede Kirkens  medlemmer  om 
vigtigheden  af  visdomsordet 
og  mange  andre  af  evangeli- 
ets principper. 

Tilpasset  efter  Presidents  of  the 
Church  (Church  Educational 
System  student  manual,  1979), 

s.  72-74. 

I  et  kærligt  hjem 


»Vellykkede . . .  familier  bygges  på  og  fastholdes  ved . . . 
respekt,  kærlighed,  barmhjertighed,  arbejde  og  sunde 
fritidsbeskæftigelser«  (»Familien:  En  proklamation  til 
verden«,  Liahona,  oktober  1998,  s.  24). 


M 


an  kan  styrke  sin  familie  ved  at  lære,  lege, 
tjene  og  arbejde  sammen.  Søster  Barbara  B. 
.  Smith,  som  var  hjælpeforeningspræsidentinde 
fra  1974  til  1984,  har  sagt:  »Husk  på,  at  en  familie,  der 
bygger  på  kærlighed  ...  bevares  gennem  arbejde  og  tje- 
nestegerninger. Et  hjem  styrkes  gennem  arbejde,  når 
arbejderen  bliver  respekteret«  (»En  sikker  grundvold  for 
ægteskabet  og  familien«,  Den  danske  Stjerne,  april 
1982,  s.  152). 

Ved  at  hjælpe  til  derhjemme  bliver  du  mere  ansvarlig 
og  taknemlig  for  det,  som  andre  gør  for  dig.  Ved  at  tjene 
dine  familiemedlemmer  viser  du,  at  du  elsker  dem.  Ved 
at  vise  dine  talenter  og  hobbyer  og  deltage  i  sjove  aktivi- 
teter sammen  med  din  familie  lærer  du  mere  om  dine 
familiemedlemmer. 

Til  familieaften  kan  vi  lære  om,  hvordan  man  arbej- 
der, tjener  og  leger  sammen.  Profeterne  har  lovet  os,  at 
vores  familie  bliver  stærkere,  hvis  vi  bruger  denne  tid  til 
at  studere  evangeliske  principper  og  nyde  at  være  sam- 
men. 

Præsident  Ezra  Taft  Benson  (1899-1994)  har  sagt: 
»Familien  skal  bruge  mere  tid  sammen  på  arbejde  og 
adspredelse.  Der  bør  være  afsat  en  dag  om  ugen  til 
familieaften,  hvor  familien  morer  sig  sammen,  udfører 
arbejdsprojekter,  opfører  sketchs,  synger  sange  omkring 
klaveret,  leger,  nyder  særlige  forfriskninger  og  beder 


familiebøn  ...  Dette  binder  familien  sammen  i  kærlighed, 
stolthed,  tradition,  styrke  og  loyalitet«  (»Frelse  -  en  fami- 
liesag«, Stjernen,  november  1992,  s.  6).  • 


Forslag  til  familieaftenaktiviteter 

1.  Klæb  side  L13  fast  på  et  stykke  karton.  Klip  huset 
ud  langs  de  stiplede  linjer.  Klip  derefter  huset  i  stykker 
langs  de  stiplede  linjer.  Bland  brikkerne,  og  sæt  huset 
sammen  igen.  Hver  gang  du  lægger  en  brik  på  det  rig- 
tige sted,  kan  du  tænke  på,  hvad  drengen  eller  pigen 
foretager  sig  for  at  hjælpe  familien. 

2.  Til  en  familieaftenaktivitet  kan  du  synge  sange  eller 
salmer  om  hjemmet  og  familien.  Vælg  til  følgende  aktivi- 
tet nogle  ord,  som  gentages  i  sangene  og  salmerne. 
Hver  gang  du  synger  ordet  hjælp,  kan  du  for  eksempel 
lade  alle  tænke  på  et  eller  andet,  vedkommende  kan 
gøre  for  at  hjælpe  familien.  Når  du  synger  ordet  kærlig- 
hed, kan  du  tænke  på,  hvordan  du  kan  vise  kærlighed 
over  for  familiens  medlemmer.  Hver  gang  du  synger 
ordet  hjem,  lægger  du  endnu  en  brik  i  puslespillet.  Bliv 
ved  med  at  synge,  indtil  I  har  lagt  puslespillet  færdig. 
Derefter  kan  I  skiftes  til  at  fortælle  om,  hvordan  man 
kan  hjælpe  og  vise  sin  familie  kærlighed. 

3.  Til  en  familieaften  eller  en  primarytale  kan  I  tale 
om  søster  Barbara  B.  Smiths  udtalelse.  Hvordan  kan 
du  vise  respekt  over  for  dine  familiemedlemmer? 


Bemærk:  Hvis  du  ikke  ønsker  at  tage  sider  ud  af  bladet,  kan 
du  kopiere  denne  aktivitet,  tegne  den  af  eller  udskrive  den  fra 
Internettet  på  www.lds.org.  Vælg  »Dansk«  i  rullemenuen  i  øverste 
højre  hjørne. 

NYE    VENNER 


fra  Ewa  Beach  på  Hawaii 


RICHARD  M.  ROMNEY 

Kirkens  tidsskrifter 

Der  er  mange  børn,  som  godt  kan  lide  at  danse. 
Men  den  otteårige  Sha-Lei  Kamauu  fra  Ewa 
Beach  på  Hawaii  holder  så  meget  af  det,  at  hun 
i  sin  sommerferie  øver  sig  i  fire  til  tolv  timer  hver  dag, 
undtagen  om  søndagen. 

Men  hvis  du  tilhørte  den  familie,  som  Sha-Lei  kom- 
mer fra,  ville  du  sikkert  også  være  danser.  Sha-Lei  danser 
hula,  den  traditionelle  dans  på  Hawaii,  ligesom  hendes 
mor  og  bedstemor  gør,  og  lige- 
som hendes  oldemor,  tipolde- 
mor og  hendes  tiptipoldemor 
gjorde.  Det  er  seks  slægtled 
af  huladansere.  Og  de  fleste  af 
dem  har  også  været  hulalærere 
Derudover  er  hendes  fars  efterkommer 
af  en  af  de  bedst  kendte  sidste  dages 
hellige  huladansere  i  Hawaii  -  Iolani 
Luahine. 

Sha-Leis  bedsteforældre, 
Howard  og  Olana  Ai,  er  begge 
kuma  hula  (hulalærere)  på 
deres  egen  halau  hula  (hula- 
skole).  De  er  kendt  vidt  og  bredt 
for  deres  iver  for  at  hjælpe  eleverne 


med  at  udvikle  deres  talenter.  For  eksempel  har  bedste- 
far Howards  drengehold  i  ni  år  i  træk  vundet  førstepræ- 
mien ved  de  internationale  hulakonkurrencer. 
Bedstemor  Olana  underviser  i  dans  og  i  principper  på 
en  og  samme  tid  -  principper  som  det  at  begynde  med 
bøn,  altid  at  klæde  sig  sømmeligt  og  at  ære  sin  mor  og 
far.  For  hende  og  hendes  elever  kan  man  ved 
hjælp  af  hula  udtrykke  sin  taknemlighed 


Familiens  samling  af  musikinstrumenter  viser 
den  store  kærlighed  til  den  hawaiianske  kul- 
tur, som  Sha-Lei  har  til  fælles  med  sine  bed- 
steforældre, forældre  og  hendes  bror  Chaz. 

for  det,  som  Gud  har  skabt,  og  sin  kærlighed  og  påskøn- 
nelse for  andre. 

Sha-Lei  og  hendes  bror  Chaz  på  ti  år  går  til  hulaun- 
dervisning  hos  deres  bedsteforældre.  De  tilbringer  også 
megen  tid  med  at  besøge  deres  bedsteforældre  i  deres 
hjem.  De  leger  med  hele  familiens  kæledyr,  hunden 
Ginger.  De  beundrer  samlingen  af  hawaiianske  musikin- 
strumenter, og  når  bedstefar  tager  to  eller  tre  instru- 
menter ned  fra  hylden,  opfører  de  alle  en  improviseret 
koncert.  Andre  gange  samles  de  med  deres  forældre 
og  bedsteforældre  omkring  klaveret  for  at  synge  salmer. 
Sha-Leis  familie  ved  nemlig  en  masse  om  musik. 

De  ved  også  meget  om  Hawaii.  Ud  over  at  undervise 
i  sang  og  ukulelespil  underviser  Sha-Leis  og  Chazs  for- 
ældre også  i  hawaiianske  forhold  på  forskellige  skoler 
på  Hickam  Air  Force  Base.  Så  børnene  ved  meget  om 
øernes  historie  og  kultur.  Sha-Lei  blev  for  nylig  døbt,  og 
hun  glæder  sig  over  at  kunne  fortælle  andre,  at  Liliuoka- 
lani,  Hawaiis  sidste  dronning,  også  var  medlem  af 
Jesu  Kristi  Kirke  af  Sidste  Dages  Hellige.  »Det  er  vigtigt 
at  blive  døbt«,  siger  Sha-Lei.  »Det  betyder,  at  jeg  har 
lovet  altid  at  huske  på  Jesus  Kristus,  og  at  jeg  bør 
være  et  godt  eksempel  på  en,  som  følger  hans 
lærdomme.« 

Sha-Lei  fortæller  også  med  glæde  folk  sit 
fulde  navn:  Sha-Lei  Elizabeth  Kanaiokanoe 
Kiowao'o  Nu'uanu  Lindsey  Kamauu.  En  af 


grundene  til  at  hendes  forældre  har  givet  hende  hen- 
des hawaiianske  navn  er,  at  de  ville  minde  hende  om 
det  sted,  hvor  de  boede,  da  hun  blev  født.  Det  betyder 
»Nu'uanus  smukke  støvregn«.  Sha-Lei  kan  også  for- 
tælle, at  hendes  familie  har  aner  fra  tretten  forskellige 
lande  -  hawaiianske,  samoanske,  tonganske,  indian- 
ske, spanske,  skotske,  hollandske,  irske,  walisiske,  bel- 
giske, engelske,  danske  og  kinesiske.  Det  kan  være 
særligt  spændende  at  forske  i  sin  slægt,  hvis  man  hed- 
der Kamauu  til  efternavn! 

Sha-Lei  holder  også  af  familieaften.  Som  hendes  mor 
siger:  »Vi  elsker  at  være  sammen,  og  vi  tilbringer  så 
megen  tid  sammen,  at  vi  ikke  alene  har  familieaften,  vi 
har  et  familieliv!« 

»Mor  og  far  fortæller  os  altid  om,  hvordan  de  blev  viet  i 
templet,«  siger  Sha-Lei.  »Jeg  tænker  altid:  >Der  vil  jeg  også 
giftes !<«  Chaz  siger  også,  at  han  gerne  vil  i  templet  -  først 
for  at  udføre  dåb  for  afdøde,  når  han  fylder  12,  og  deref- 
ter som  forberedelse  til  sin  mission,  når  han  fylder  19. 
Men  indtil  videre  er  familien  tilfreds  med  at  spille 
musik  sammen,  synge  til  Kirkens  møder,  lære  om  evan- 
geliet, templet,  deres  forfædre,  historie, 
skikke  og  gode  traditioner,  og  de  nyder 
at  danse  hula  sammen  -  måske  i  yderli- 
gere seks  generationer.  • 


Bedstemor  Olana  underviser  i  andet  end  dans  - 
hun  underviser  også  i  principper  og  standarder. 
Sha-Lei  og  Chaz  holder  af  at  lege  med  hunden 
Ginger.  Sha-Lei  er  det  sjette  led  i  hendes  slægt, 
som  danser  hula. 

Føl  Herrens  kærlighed  ved 
at  vise  gavmildhed 


i 


Udvælg  under  bøn  og  læs  de 
skriftsteder  og  lærdomme  fra 
dette  budskab,  som  opfylder 
behovene  hos  søstrene  på  din  kreds. 
Fortæl  dem  om  dine  egne  erfaringer, 
og  bær  vidnesbyrd.  Bed  dem,  du 
underviser,  om  at  gøre  det  samme. 

Hvordan  har  du  oplevet  Herrens 
gavmildhed? 

Ældste  Neal  A.  Maxwell  fra  De 
Tolv  Apostles  Kvorum:  »Blandt  vor 

levende  Guds  fuldkomne  egenskaber 
er  der  en,  som  er  og  vil  blive  til 
stor  velsignelse  for  os,  nemlig  hans 
gavmildhed.  Skønt  dette  er  en  vigtig 
egenskab,  er  vi  tilbøjelige  til  at 
overse  den. 

Guds  gavmildhed  er  knyttet  til 
guddommelig  glæde,  sådan  som  den 
kommer  til  udtryk,  når  hans  børn  hol- 
der hans  befalinger.  Han  er  snar  til  at 
velsigne  og  finder  behag  i  at  ære  de 
trofaste  (se  L&P  76:5).  Guds  gavmild- 
hed kommer  også  til  udtryk  ved  hans 
langmodighed,  hans  villighed  til  altid 
at  svare,  når  hans  børn  sætter  sig  for 
at  >famle  sig  frem<  (se  ApG  17:27;  L&P 
112:13)«  (IfThou  Endure  It  Well, 
1996,  s.  39). 

Præsident  John  Taylor  (1808- 
1887):  »Hvis  vi  har  liv  eller  helbred 
eller  ejendom,  hvis  vi  har  børn,  venner 
og  hjem,  hvis  vi  har  sandhedens  lys, 
det  evige  evangeliums  velsignelser, 


Guds  åbenbaringer  og 
det  hellige  præste- 
dømme med  alle  dets 
velsignelser,  myndig-     \ 
hed  og  ledelse,  så 
kommer  alt  dette  og 
enhver  sand  gave,  som  vi  er  i 
besiddelse  af,  fra  Gud.  Vi  er  ikke  altid 
klar  over  det,  men  det  er  ikke  desto 
mindre  sandt,  at  vi  står  i  gæld  til  Gud 
for  alle  gode  og  fuldkomne  gaver« 
(Kirkens præsidenters  lærdomme: 
fohn  Taylor,  2001,  s.  175). 

Hvordan  kan  du  vise  gavmildhed? 

Andet  Korintherbrev  9:7:  »Men 
enhver  skal  give,  som  han  har  hjerte 
til  -  ikke  vrangvilligt  eller  under  pres, 
for  Gud  elsker  en  glad  giver.« 

Bonnie  D.  Parkin,  Hjælpeforening- 
ens præsidentinde:  »Da  Joseph  Smith 
organiserede  Hjælpeforeningen, 
kaldte  han  os  til  at  >hjælpe  de  fattige« 
og  at  >frelse  sjæle<  [Profeten  foseph 
Smiths  lærdomme,  s.  289] .  Når  vi 
udfører  dette  hverv,  efterlever  vi  vel- 
færdsprincipperne  ...  Herrens  forråds- 
hus  -  hvor  >der  er  nok,  ja,  i  overflod<  - 
er  [i  symbolsk  forstand] ,  hvad  Herren 
har  lagt  i  hver  enkelt  af  os  (L&P 
104:17).  Det  er,  når  en  kvinde  gør 
noget  for  en  anden.  Det  er,  når  en 
søster  tilbyder  at  lytte  til  eller  tale 
med  en  søster,  som  måske  er  ensom. 
Det  er,  når  en  søster  udvikler  et  nært 


venskab  med  de  søstre,  hun 
besøger.  Det  er,  når  I  og  jeg  med  vore 
stærke  sider,  vore  evner  og  talenter,  er 
til  velsignelse  for  andre. 

Af  det,  han  har  givet  os,  vælger  vi, 
hvad  vi  giver  til  Herrens  forrådshus. 
Søstre,  kan  I  se  den  overflod,  vi  har  at 
trække  på?  Hvilke  gaver  har  I  fået,  som 
I  kan  bringe  til  Herrens  forrådshus?« 
(»Velfærd:  Det  kronende  princip  i  et 
kristent  liv«,  BYLT  s  kvindekonference, 
1.  maj  2003,  s.  3). 

Præsident  Marion  G.  Romney 
(1897-1988),  førsterådgiver  i  Det  Før- 
ste Præsidentskab:  »Yd  gavmildt,  så  I 
selv  kan  vokse.  Lad  være  med  at  give 
kun  for  at  gavne  de  fattige,  men  giv 
også  af  hensyn  til  jeres  eget  velbefin- 
dende. Giv  tilstrækkeligt,  således  at  I 
kan  hengive  jer  til  Guds  rige  gennem 
indvielsen  af  jeres  midler  og  jeres  tid. 
I  må  betale  en  ærlig  tiende  og  et  gav- 
mildt fasteoffer,  hvis  I  ønsker  himlens 
velsignelser.  Jeg  lover  hver  eneste  en  af 
jer,  at  I  vil  øge  jeres  egen  velstand  både 
åndeligt  og  timeligt.  Herren  vil  belønne 
jer  i  forhold  til  jeres  gerninger«  (»Fas- 
tens velsignelser«,  Den  danske  Stjerne, 
december  1982,  s.  4).  ■ 

Undervis 
som  Frelseren 

underviste 


Når  vi  bestræber  os  på 
at  undervise,  sådan 
som  han  underviste, 
bliver  vi  ligesom  ham. 


Frelseren  benyttede  sig  af 
spørgsmål,  som  skulle  opfriske 
hukommelsen,  appellere  til 
fornuften  og  tale  til  hjertet. 
Sådanne  spørgsmål  kan  vi 
også  benytte  os  af 

ÆLDSTE  WALTER  F.  GONZÅLEZ 

De  Halvfjerds 

Hvad  slags  mænd  burde  I  da  ikke 
være?  Sandelig  siger  jeg  jer:  Som  jeg 
er«  (3  Nephi  27:27).  Denne  opfor- 
dring fra  Frelseren  til  at  blive,  som  han  er, 
berører  alle  aspekter  af  vores  tilværelse,  også 
vores  ansvar  for  at  undervise  i  evangeliet. 
Ikke  alene  ved  at  følge  hans  forskrifter,  men 
også  ved  at  følge  hans  måde  at  undervise  på, 
kan  vi  lære  at  blive  bedre  lærere. 

Frelseren  greb  sin  undervisning  an  på  for- 
skellige måder,  når  han  ville  påvirke  mennes- 
ker omkring  sig.  Læg  for  eksempel  mærke  til, 
hvordan  han  stillede  spørgsmål.  Blandt  de 
spørgsmål,  som  Frelseren  stillede,  var  der 
nogle,  som  opfriskede  hans  tilhøreres  hukom- 
melse, andre,  som  skulle  få  dem  til  at  tænke, 


og  atter  andre,  som  skulle  appellere  til  deres 
følelser. 

Spørgsmål  til  hukommelsen 

Ved  en  bestemt  lejlighed  spurgte  en 
lovkyndig  -  en  som  tolkede  loven  -  Herren 
om,  hvad  han  skulle  gøre  for  at  arve  evigt 
liv.  Frelseren  svarede  på  dette  spørgsmål 
ved  at  stille  et  andet  spørgsmål:  »Hvad  står 
der  i  loven?  Hvad  læser  du  dér?«  (Luk 

10:26). 

Svaret  fandtes  i  den  lovkyndiges  hukom- 
melse. Da  han  havde  svaret  rigtigt,  bestyrkede 
Frelseren  ham  i  hans  forståelse  og  sagde:  »Du 
har  svaret  rigtigt.  Gør  det,  så  skal  du  leve« 
(Luk  10:28). 

Ved  en  anden  lejlighed,  »kom  Jesus  på  en 
sabbat  forbi  nogle  kornmarker.  Hans  disciple 
blev  sultne  og  begyndte  at  plukke  aks  og 
spise«  (Matt  12:1).  Farisæerne  sagde,  at  hans 
disciple  brød  sabbatsloven.  Frelseren  svarede 
med  spørgsmål,  som  var  rettet  mod  farisæer- 
nes hukommelse: 

»Har  I  ikke  læst,  hvad  David  gjorde,  da  han 
og  hans  mænd  blev  sultne, 

hvordan  han  gik  ind  i  Guds  hus  og  de  spiste  af  skuebrø- 
dene, som  det  hverken  var  ham  eller  hans  mænd,  men  kun 
præsterne  tilladt  at  spise?«  (Matt  12:3-4). 

De  spørgsmål,  som  opfrisker  andres  hukommelse,  er 
sandsynligvis  dem,  der  er  lettest  for  os  at  stille.  Sådanne 
spørgsmål  tjener  til  at  vise,  hvor  godt  eleverne  kender 
lovens  bogstav.  Som  nydøbt  medlem  gik  jeg  ud  fra,  at 
det  var  den  slags  spørgsmål,  en  lærer  skulle  stille.  Der- 
for prøvede  jeg  samle  mig  en  vis  viden  om  historiske 
begivenheder  -  navne,  datoer,  steder  osv.  Det  var  for- 
nuftigt, for  de  fleste  spørgsmål  i  skolen  og  i  Kirken  var 
spørgsmål  til  hukommelsen,  som  skulle  give  eleverne 
mulighed  for  at  deltage  i  undervisningen.  Det  var  gode 
spørgsmål,  men  de  havde  ikke  ret  stor  ind- 
virkning på  min  adfærd  eller  på  min  stræben 
efter  at  blive  ligesom  han.  Det  er  vigtigt  at 
lægge  mærke  til,  at  Frelseren  også  benyttede 
sig  af  andre  slags  spørgsmål  for  at  hjælpe 
sine  tilhørere  i  deres  stræben  efter  at  blive 
ligesom  han. 


# 


Spørgsmål  til  fornuften 

Da  den  lovkyndige  stillede  spørgsmålet: 
»Hvem  er  så  min  næste?«  fortalte  Frelseren  lig- 
nelsen om  den  barmhjertige  samaritaner  og 
spurgte  bagefter:  »Hvem  af  disse  tre  synes  du 
var  en  næste  for  ham,  der  faldt  i  røvernes  hæn- 
der?« (Luk  10:29,  36). 

Dette  spørgsmål  fik  den  lovkyndige  og  de  andre  tilhø- 
rere til  at  bruge  fornuften.  Denne  slags  spørgsmål  får  os  til 
at  trække  på  vores  evne  til  at  opnå  ny  viden.  Spørgsmål 
som  for  eksempel  »Hvad  mener  I  om  ...?«  eller  »Hvad  er 
jeres  opfattelse  af ...?«  eller  »Hvorfor  ...?«  kan  hjælpe  os 
til  at  forstå  hinanden  (se  L&P  50:22).  Betragt  følgende 
eksempler  fra  Frelserens  undervisning: 

»Hvad  mener  I?  Hvis  en  mand  har  hundrede  får,  og  ét 
af  dem  farer  vild,  lader  han  så  ikke  de  nioghalvfems  blive 
i  bjergene  og  går  ud  og  leder  efter  det  vildfarne?«  (Matt 
18:12;  fremhævelse  tilføjet). 

»Men  hvad  mener  I?  En  mand  havde  to  sønner.  Han  gik 
hen  til  den  første  og  sagde:  Min  søn,  gå  ud  og  arbejd  i  vin- 
gården i  dag«  (Matt  21:28;  fremhævelse  tilføjet). 


fpit       / 

Frelseren  stillede  et 
spørgsmål,  som  lod  di- 
sciplene udtrykke  deres 
egne  følelser:  »Men  I, 
hvem  siger  lr  at  jeg  er?« 


Nogle  gange  kan  et  retorisk  spørgsmål  -  et  spørgsmål 
som  man  ikke  forventer  svar  på  -  også  være  med  til  at  øge 
forståelsen  mellem  den,  der  forkynder,  og  den,  der  lytter. 
I  bjergprædikenen  sagde  vor  Herre: 

»Hvis  I  kun  elsker  dem,  der  elsker  jer,  hvad  løn  kan  I  så 
vente?  Det  gør  tolderne  også. 

Og  hvis  I  kun  hilser  på  jeres  brødre,  hvad  særligt  gør  I 
så?  Det  gør  hedningerne  også«  (Matt  5:46-47). 

Min  hustru  husker,  hvordan  hendes  liv  tog  en  drejning 
på  grund  af  et  spørgsmål,  missionærerne  stillede.  Hun 
havde  en  solid  religiøs  baggrund,  og  en  dag  opfordrede 
hendes  bror  hende  til  at  lytte  til  missionærerne.  Efter  at  de 
havde  forklaret  en  bestemt  lære,  stillede  de  et  spørgsmål, 
der  appellerede  til  hendes  forstand:  »Hvorfor 
tror  du,  at  Jesu  Kristi  Kirke  af  Sidste  Dages  Hel- 
lige er  den  sande  kirke?«  De  tanker,  som  dette 
spørgsmål  satte  i  gang,  påvirkede  hende  på 
en  sådan  måde,  at  hun  et  øjeblik  senere  også 
blev  følelsesmæssigt  rørt.  Da  hun  svarede  på 
spørgsmålet,  vældede  tårerne  frem,  og  Anden 
vidnede  for  hende  og  forstærkede  derved  den 
omvendelsesproces,  hun  oplevelse. 


Spørgsmål  til  hjertet 

Vi  har  hver  især  fået  stillet  spørgsmål,  som 
hjælper  os  til  at  udtrykke  vore  følelser.  Vi  ved 
også,  at  vi  ikke  har  lyst  til  at  udtrykke  vore 
følelser,  medmindre  vi  føler  os  overbeviste  om,  at  de  ikke 
bliver  draget  i  tvivl.  Det  var  også  tilfældet,  da  Frelseren  ret- 
tede spørgsmål  til  sine  tilhøreres  hjerte. 

Da  Frelseren  kom  til  området  ved  Cæsarea  Filippi, 
spurgte  han  sine  disciple:  »Hvem  siger  folk,  at  Menneske- 
sønnen er?«  Disciplene  svarede,  at  nogle  sagde,  at  han  var 
Johannes  Døber,  andre  sagde  Jeremias  eller  en  anden  af 
profeterne. 

Derpå  stillede  Frelseren  et  spørgsmål,  som  lod  disci- 
plene udtrykke  deres  egne  følelser:  »Men  I,  hvem  siger  I, 
at  Jeg  er?« 

Simon  Peter  gav  udtryk  for  sine  følelser:  »Du  er  Kristus, 
den  levende  Guds  søn.« 

Vor  Mester  bekræftede  den  ledende  apostels  svar  ved  at 
sige:  »Salig  er  du,  Simon,  Jonas'  søn,  for  det  har  kød  og 

blod  ikke  åbenbaret  dig,  men  min  fader  i  him- 
lene« (Matt  16:13-17;  fremhævelse  tilføjet). 

Ved  en  anden  lejlighed,  efter  at  Marthas 
bror  Lazarus  var  død,  vidnede  Frelseren  først 
om  sig  selv  ved  at  sige:  »Jeg  er  opstandelsen 
og  livet;  den,  der  tror  på  mig,  skal  leve,  om 
han  end  dør.  Og  enhver,  som  lever  og  tror  på 
mig,  skal  aldrig  i  evighed  dø.« 

Derpå  rettede  han  et  spørgsmål  til  Marthas 
hjerte:  »Tror  du  det?« 

Martha  var  i  stand  til  at  udtrykke  sine 
følelser:  »Ja,  Herre,  jeg  tror,  at  du  er  Kristus, 
Guds  søn,  ham  som  kommer  til  verden«  (Joh 
11:25-27;  fremhævelse  tilføjet). 

Vi  ved,  at  »når  et  menneske  taler  ved  den 
Helligånds  kraft,  overfører  denne  kraft  det  til 
menneskehjertet«  (2  Nephi  33:1).  Hvis  de  rig- 
tige spørgsmål  rettes  til  hjertet,  kan  de  ind- 

o 

byde  Anden  i  enhver  undervisningssituation. 

Ved  en  familiesammenkomst  for  nylig  for- 
talte et  familiemedlem  om  et  spørgsmål,  som 
en  missionær  havde  stillet,  og  som  havde  gre- 
bet hende  om  hjertet.  Efter  at  have  givet  den 
første  lektion  spurgte  missionæren  hende 
ganske  enkelt:  »Hvad  føler  du  med  hensyn 
til  det,  vi  underviser  dig  i?«  Spørgsmålet  dan- 
nede en  fortræffelig  og  opbyggende  afslut- 
ning på  lektionen. 

Spørgsmål,  som  lader  mennesker  udtrykke 
deres  følelser,  kan  fx  være:  »Hvorfor  tror  I, 
at ...?«  eller  »Hvad  føler  I  med  hensyn  til ...?« 


eller  »Er  der  nogen  af  jer,  som  har  haft  en 
oplevelse  med  ...?«  Alle  lærere  må  forstå,  at 
når  eleverne  udtrykker  deres  følelser,  står  vi 
på  hellig  grund.  Man  bør  ikke  tvinge  nogen 
til  at  udtrykke  sine  følelser,  men  hvis  de  selv 
har  lyst  til  det,  bør  man  altid  respektere  det 
og  aldrig  kritisere  dem  på  nogen  måde. 

Lær  af  ham 

Frelseren  er  vores  forbilledlige  lærer,  af 
hvem  vi  kan  lære  at  undervise  i  vores  hjem,  i 
Kirken  og  i  samfundet.  Som  han  sagde  til  ne- 
phiterne:  »Se,  jeg  er  lyset,  jeg  har  givet  jer  et 
eksempel«  (3  Nephi  18:16).  Eller  som  han  for- 
klarede sine  disciple:  »I  ved,  hvad  I  skal  gøre  i 
min  kirke;  thi  de  gerninger,  I  har  set  mig  gøre, 
skal  I  også  gøre;  thi  det,  som  I  har  set  mig 
gøre,  skal  I  også  gøre«  (3  Nephi  27:21). 

En  fremragende  øvelse  i  vor  bestræbelse 
på  at  blive  ligesom  Kristus  er  at  lægge  mærke 
til  den  slags  spørgsmål,  vi  stiller  andre  i  for- 
melle og  uformelle  undervisningssituationer. 
At  stille  spørgsmål  for  at  indhente  oplys- 
ninger lærer  os  om  andres  viden.  Ved  at  stille 
spørgsmål,  som  får  andre  til  at  tænke  sig  om, 
får  man  også  andre  til  opdage  nye  sandheder. 
Ved  at  stille  spørgsmål,  som  lader  andre 
udtrykke  deres  følelser,  er  vi  med  til  at 
omvende  og  opbygge  dem,  vi  elsker.  Når  vi 
bestræber  os  på  at  undervise,  sådan  som  han 
underviste,  bliver  vi  ligesom  han.  ■ 


Frelseren  er  vores  for- 
billedlige lærer,  af 
hvem  vi  kan  lære  at 
undervise  i  vores  hjem, 
i  Kirken  og  i  samfun- 
det. Som  han  sagde  til 
nephiterne:  »Se,  jeg  er 
lyset,  jeg  har  givet  jer 
et  eksempel.« 

VEJLEDEREN 


Afgøre  Helli- 
gånden til 
vores  vejleder 
kan  beskytte  os 
såvel  som  give 
os  et  vidnesbyrd 
om  sandheden. 


ÆLDSTE  JORGE  L.  DEL  CASTILLO 

Halvfjerdser-om  rådeautoritet 

Det  Sydlige  Sydamerikanske  Område 


Der  hvor  jeg  er  vokset  op,  lige  uden  for 
Buenos  Aires  i  Argentina,  er  fodbold 
meget  populært.  Da  jeg  var  10  eller 
11  år  gammel,  samledes  drengene  i  mit  nabo- 
lag for  at  spille  på  en  tom  grund  på  et  hjørne, 
hvor  der  kørte  mange  lastbiler  og  busser. 

En  dag,  mens  jeg  sad  på  min  cykel  ved 
kantstenen  og  iagttog  nogle  større  drenge, 
som  spillede,  hørte  jeg  en  røst,  som  sagde: 
»Jorge,  kør  frem.«  Jeg  så  mig  omkring,  men 
der  var  ingen.  Jeg  var  alene. 

Men  jeg  hørte  efter.  Jeg  cyklede  rundt  om 
hjørnet  og  satte  mig  til  at  se  kampen  fra  kant- 
stenen på  den  anden  gade.  Inden  der  var  gået 
et  minut,  stødte  to  lastbiler  sammen  i  krydset 
og  gled  over  i  den  kantsten,  hvor  jeg  havde 
stået. 

Hvis  jeg  var  blevet  stående,  ville  de  have 
knust  mig.  Men  en  eller  anden  -  og  jeg  ved, 
hvem  det  var  -  sagde,  jeg  har  skulle  flytte  mig 
rundt  om  hjørnet. 

Som  medlemmer  af  Jesu  Kristi  Kirke  er 
vi  så  velsignede  at  have  Helligåndens  gave. 
Hvis  vi  giver  agt  på  hans  tilskyndelser,  bliver 
vi  beskyttet  -  ikke  kun  fysisk,  sådan  som  jeg 
blev  det  til  fodboldkampen,  men  også  ånde- 
ligt. At  gøre  det  rette  er  ikke  altid  lige  så  let 


som  at  cykle  et  par  meter  frem,  men  hvis  vi 
lærer  at  lade  Helligånden  vejlede  os,  kan  det 
beskytte  os  såvel  som  give  os  et  vidnesbyrd 
om  sandheden. 

Stå  fast 

Da  jeg  var  teenager,  gik  jeg  på  en  teknisk 
skole  for  unge  mænd.  Det  var  svært  at  være 
medlem  af  Kirken  i  en  atmosfære,  hvor  nogle 
havde  en  anden  religion  eller  slet  ingen  reli- 
gion. Det  var  svært  for  mig  at  være  det  eneste 
medlem  på  skolen,  fordi  jeg  følte  mig  alene. 
Jeg  følte  mig  anderledes.  Mine  klassekamme- 
rater var  ikke  så  slemme,  men  mange  af  dem 
havde  ikke  de  samme  principper  som  jeg. 

Jeg  husker  tydeligt  en  gang,  de  ville  have 
mig  til  at  ryge.  De  sagde  det  ikke  direkte.  I 
stedet  tændte  en  af  dem  en  cigaret,  mens  vi 
sad  i  vores  klasseværelse  og  ventede  på  lære- 
ren. Vi  måtte  ikke  ryge  indenfor. 

Jeg  sad  nede  bag  i  klasseværelset.  Dreng- 
ene oppe  foran  tændte  cigaretten,  tog  hver 
især  et  sug  og  sendte  den  videre.  Alle  sad  og 
ventede  på,  at  den  skulle  nå  ned  til  mig.  Til 
sidst  tog  drengen  foran  mig  et  sug  og  vendte 
sig  om. 

Jeg  tog  ikke  cigaretten. 

Han  sagde:  »Kom  nu.  Gør  det  bare.« 

»Nej,  jeg  vil  ikke  ryge.« 

Han  tog  cigaretten  og  stak  den  i  munden  på  mig.  Så  jeg 
slog  ham.  Han  slog  igen.  Og  så  begyndte  næsten  alle  i  værel- 
set at  slås,  men  vi  faldt  hurtigt  til  ro,  inden  læreren  kom. 

Jeg  siger  ikke,  at  det  er  sådan,  man  skal  reagere,  men 
jeg  var  kun  13  år.  Jeg  vidste  ikke,  hvordan  jeg  skulle  rea- 
gere. Jeg  vidste  bare,  at  ingen  skulle  tvinge  mig  til  at  ryge. 

Efter  timen  fandt  jeg  drengen,  jeg  havde  slået,  og  gav 
ham  en  undskyldning.  Han  blev  ret  bevæget  og  sagde: 
»Nej,  det  er  mig,  der  bør  give  dig  en  undskyldning.« 

Ville  Helligånden  være  blevet  hos  mig,  hvis  jeg  havde 
sænket  mine  standarder?  Eller  ville  jeg  havde  mistet  min 
vejleder? 

Ved  at  vælge  det  rette  lod  jeg  Helligånden  blive  min 
kammerat.  Med  ham  som  vejleder  fik  jeg  hjælp  til  at  træffe 
de  rette  beslutninger,  og  mit  vidnesbyrd  blev  styrket. 


Med  Helligåndens  hjælp 

Da  jeg  var  14  eller  15  år  gammel,  arbejdede  jeg  i  min  fri- 
tid for  min  far  i  familiens  renseri.  Den  sommer  var  der  ikke 
meget  at  lave.  Så  jeg  tænkte:  »Jeg  vil  læse  hele  Mormons 
Bog  fra  ende  til  anden.«  Og  det  gjorde  jeg.  Det  var  spæn- 
dende. 

I  den  udgave  af  Mormons  Bog,  jeg  havde,  stod  Moronis 
løfte  på  en  af  de  første  sider.  Løftet  gjorde  indtryk  på  mig. 
Hvis  man  læste  bogen  og  derpå  spurgte  Gud,  ville  han 
svare  (se  Moroni  10:3-5).  Jeg  havde  hørt  det  løfte  før, 
men  i  det  øjeblik  indprægede  Helligånden  det  i  mit  hjerte. 

Da  jeg  havde  læst  de  sidste  sider  af  bogen,  knælede  jeg 
ned  i  et  lille  baglokale  på  arbejdet  og  bad  til  min  himmel- 
ske Fader.  Og  ved  Helligånden  fik  jeg  det  vidnesbyrd,  jeg 
søgte.  Fra  fod  til  isse  følte  jeg,  at  Mormons  Bog  var  Guds 
ord,  og  at  Joseph  Smith  var  profet. 

Efterhånden  som  årene  er  gået,  har  jeg  haft  andre 
hellige  oplevelser  med  Helligånden,  men  jeg  har  aldrig 
glemt  disse  første  oplevelser.  Helligånden  har  hjulpet 
mig  til  at  træffe  gode  beslutninger.  Han  har  vejledt 
mig,  mens  jeg  har  forsøgt  at  efterleve  evangeliet.  Han 
har  vejledt  mig  i  min  beslutning  om  at  tage  på  mission. 
Han  har  vejledt  mig  til  at  finde  en  vidunderlig  ægtefælle, 
hvilket  er  en  af  de  vigtigste  beslutninger,  vi  træffer  i 
dette  liv. 

Hvis  du  vil  stræbe  efter  at  leve  værdigt  til  at  have  hans 
følgeskab,  vil  Helligånden  også  vejlede  dig.  ■ 


\  *• 

FORSLAGSÆSKE 

01  familieaften 


Disse  lejlighedsvise  forslag  til  familieaf- 
ten kan  gøre  dine  mandag  aftener 
mere  varierede. 

Ligesom  Matthew  og  Judy  Morrise  fra  West  Hills  Ward 
i  Beaverton  Stav  i  Oregon  er  de  fleste  af  os  altid  på 
udkig  efter  nye  ideer  til  familieaftenlektioner  og  -akti- 
viteter. Familieaften:  Idé-  og  håndbog  (31106  110)  udgør 
det  grundlæggende  materiale,  men  andre  forslag  er  også 
velkomne.  Judy  Morrise  bladrede  idébogen  igennem  og 
fandt  et  forslag,  hvortil  der  skulle  bruges  en  forslagsæske. 

»Det  virkede  som  en  god  måde  at  finde  ud  af,  hvad 
vore  børn  syntes  om  familieaften,«  siger  søster  Morrise. 
»Jeg  lavede  æsken  og  lagde  den  på  en  hylde,  hvor  jeg  vid- 
ste, børnene  ville  få  øje  på  den.  Jeg  blev  så  glad,  da  jeg 
efter  at  par  dage  fandt  nogle  sedler  fra  mine  døtre  på  seks 
og  otte  år.  De  foreslog,  at  vi  skulle  bruge  de  familieaften- 
forslag,  som  står  trykt  hver  måned  i  Liahona.  Vi  lod  det 
komme  an  på  en  prøve,  så  de  følgende  to  uger  gav  hver 
pige  en  kort  lektion,  som  omfattende  en  indledningssang, 
nogle  skriftsteder,  en  historie  og  en  aktivitet.  Selvfølgelig 
sluttede  vi  af  med  noget  lækkert.« 


For  familien  Morrise  var  forslagsæsken  en  succes. 
Nedenfor  finder  du  en  »forslagsæske,«  fuld  af  forslag  til 
familieaftener  og  vidnesbyrd,  indsamlet  fra  læserne.  Vælg 
blandt  disse  forslag  nogle  af  dem,  der  bedst  passer  til  din 
situation,  og  lad  det  komme  an  på  en  prøve. 

Mæt  dig  med  skrifterne 

Skrifterne  er  en  glimrende  kilde  til  familieaftenlektio- 
ner. Da  søster  Fortunata  Mandalari  fra  Reggio  Calabria 
Gren  i  Calabria-distriktet  i  Italien  tog  ferie  for  at  besøge 
sin  datters  familie,  søgte  hun  i  skrifterne  efter  en 
familieaftenlektion. 

»Jeg  lavede  en  seddel  til  hver  af  familiens  syv  medlem- 
mer,« siger  hun,  »og  skrev  på  den:  >Til  næste  familieaften 
skal  du  fremlægge  dit  yndlingsskriftsted  og  forklare  det. 
Du  får  fem  minutter.  < 

Om  mandagen,  da  vi  satte  os  omkring  bordet,  herskede 
der  allerede  en  fredfyldt  stemning.  Jeg  vidste,  at  alt  ville  gå 
godt.  Hvert  familiemedlem  talte  om  sit  eget  skriftsted,  og 
alle  fik  mulighed  for  at  sige  noget  og  lære  af  de  andre.  Vi 
var  så  glade  for  denne  fremgangsmåde,  at  vi  anvendte  den 
resten  af  min  ferie. 

Da  jeg  kom  hjem  fortalte  min  datter  mig,  at  hendes 
familie  stadig  syntes  godt  om  denne  måde  at  gribe  famili- 
eaftenen an  på.  Alle  studerer,  taler  og  lytter.  Ingen  har  tid 
til  at  kede  sig.« 


Min  datter,  som  nu  23  år,  genbrugte  for  nylig  den  gamle 
familieaftenlektion  ord  for  ord.  Det  var  et  vidnesbyrd  for 
mig  om,  at  man  kan  undervise  selv  små  børn  åndeligt,  når 
emnet  er  kærlighed,  og  Jesus  Kristus  er  kilden.« 

Bed  om  inspiration 

Susan  Wolf,  som  nu  tilhører  Vashon  Gren  i  Seattle  Stav  i 
Washington  husker  dengang,  hun  fik  inspiration  til  en  sær- 
lig familieaften.  »Vi  var  netop  flyttet,  og  jeg  ventede  mig,« 
siger  søster  Wolf.  »Da  jeg  havde  to  børn  i  førskolealderen, 
ville  jeg  gerne  finde  en  familieaftenlektion  om,  hvordan 
man  forbereder  børn  til  en  lille  ny  i  familien.  Der  var  ikke 
noget  af  det,  jeg  læste,  der  virkede  helt  rigtigt.  Så  jeg  bad. 
Mit  store  ønske  var,  at  vore  børn  forstod,  at  der  ikke  blev 
mindre  kærlighed  til  dem,  fordi  vi  blev  en  mere  i  familien. 
Og  jeg  ville  gerne  fremhæve,  at  Jesus  Kristus  er  kilden  til 
al  kærlighed.  Da  jeg  rejste  mig,  fik  jeg  en  ide. 

Den  mandag,  efter  at  vi  havde  sunget  og  bedt  bøn,  gav 
jeg  hvert  barn  et  papbæger.  Jeg  hældte  vand  i  hvert  bæger 
og  spurgte:  >Hvad  sker  der,  hvis  jeg  ikke  har  mere  vand?< 
Min  søn  svarede:  >Så  går  du  hen  til  vandhanen  og  fylder 
kanden  op,  mor.< 

Jeg  forklarede:  >Vi  skal  snart  have  en  lille  baby,  og  mor  får 
meget  mere  travlt.  Jeg  får  ikke  så  megen  tid  til  at  lege  med 
jer.  Men  min  kærlighed  til  jer  slipper  ikke  op.  Ved  I  hvorfor?< 

Denne  gang  så  min  søn  og  hans  treårige  søster  meget 
tænksomme  ud,  men  havde  ikke  noget  svar.  Jeg  sagde:  Jeg 
beder  bare  til  vor  himmelske  Fader,  og  så  fylder  Jesus 
mit  hjerte  op  med  mere  kærlighed.  Så  alle 
i  familien  skal  nok  få  al  den  kærlighed,  de 
har  behov  for.<  Mine  børns  og  min  mands 
ansigt  var  ét  stort  smil.  Det,  vi  følte  i  hjertet, 
bekræftede,  at  Helligånden  vidnede  om  sandheden 
om,  at  Gud  er  kærlighed. 

En  familie  kan  slappe 

af  sammen,  mens  de 

skriver  breve  eller 

laver  pakker  til  missionærerne. 


Skriv  til  missionærerne 

Selv  om  Aletha  Gilbert  fra  Lakeview  Ward  i  Bountiful 
Centrale  Stav  i  Utah  var  90  år  gammel,  elskede  hun  at 
invitere  sin  familie  til  familieaften.  Aletha  skrev  inden  sin 
død  i  2002  om  disse  herlige  familieaftener:  »Jeg  sørger 
for,  at  jeg  har  masser  af  penne  eller  blyanter,  papir  og 
kuverter.  Nogle  gange  skriver  jeg  navn  på  kuverterne  i 
forvejen.  Vi  skriver  hver  især  en  hilsen  til  missionærerne 
i  familien  og  wardet.  Det  er  rigtig  sjovt!  Alle  syntes  godt 
om  ideen  -  både  den,  der  sender  hilsnen,  og  den,  der 
modtager  den.« 

Ældste  Nicholas  D.  Germer,  som  var  på  mission  i  Brasilia- 
mission i  Brasilien,  er  en  af  dem,  der  har  haft  glæde  af 
en  familieaftenaktivitet.  Han  skri- 
ver: »Jeg  fik  tre  breve  fra  en 
familie,  jeg  kendte  før  min 
mission.  De  havde  skre- 
vet brevene  ved  en 

'år  man  hol- 
der familieaf- 
ten uge  efter 
uge  og  lektion  efter 
lektion  kan  nogle 
mandag  aftener 
virke  som  fiaskoer, 
mens  andre  overgår 
ens  største  forhåb- 
ninger. Men  det  vig- 
tigste er  at  holde  ved. 


Ovenfor:  Familieaften  kan  være  en  aktivitet, 
hvor  samtale  og  skriftstudium  bidrager  til  at 
besvare  presserende  spørgsmål.  Til  højre:  Alle 
Kirkens  tidsskrifter  rummer  forslag  tilr  hvordan 
man  kan  benytte  specifikke  artikler  til  famili- 
eaftenlektioner. 

familieaften,  og  den  treårige  datter  fik  hjælp 
af  sin  far  til  at  skrive  til  mig.  Jeg  kunne  for- 
nemme deres  kærlighed  og  skal  aldrig 
glemme  disse  breve.« 

En  anden  familie  har  et  nyt  forslag  til,  hvor- 
dan man  kan  skrive  til  missionærerne.  De  læg- 
ger et  stort  stykke  papir  på  bordet.  Derpå 
tager  hvert  familiemedlem  en  tus  og  skriver 
en  hilsen  i  en  cirkel,  i  et  bestemt  mønster  eller 
på  en  anden  sjov  og  interessant  måde.  De  små 
børn  indrammer  et  stykke  på  papiret  og  teg- 
ner en  tegning.  Så  folder  de  papiret  og  sender 
det  i  en  stor  kuvert.  Missionærerne  kan  hænge 
dette  »banner«  på  deres  væg  og  glæde  sig  over 
det  i  ugevis. 

Træk  på  dine  egne  livserfaringer 

Når  din  familie  fortæller  om  en  oplevelse, 
der  afføder  evangeliske  spørgsmål,  kan  en 
familieaften  være  det  sted,  hvor  samtale  og 
skriftstudium  er  med  til  at  besvare  presse- 
rende spørgsmål. 

Under  en  familieferie  havde  familien  Bart 
og  LeAnne  Dahneke  fra  Grandview  Femte 
Ward  i  Provo  Grandview  Stav  i  Utah  en  usæd- 
vanlig oplevelse. 


»Min  mand  og  jeg  besluttede,  at  vi  ville  gå 
en  tur  med  vore  børn  langs  stranden  og  kigge 
efter  strandskaller,«  siger  søster  Dahneke.  »På 
vejen  mødte  vi  et  venligt  ægtepar.  Bart  kom 
i  snak  med  dem,  og  vi  blev  hurtigt  venner. 

Næste  dag  spiste  vi  middag  sammen  og 
fandt  ud  af,  at  dette  par  snart  skulle  vies  af 
den  lokale  præst.  De  havde  ikke  noget  familie 
med,  så  de  spurgte,  om  vi  ville  være  vidner. 
Det  ville  vi  gerne. 

Brylluppet  blev  holdt  på  en  smuk  strand, 
mens  solen  gik  ned  over  et  roligt,  klart  hav. 
Bruden  og  gommen  strålede,  mens  de  holdt 
hinanden  i  hånden  og  lovede  at  elske,  ære 
og  respektere  hinanden.  Mine  børn  var 
glade  for  vore  nye  venner,  men  de  havde 
en  masse  spørgsmål  vedrørende  vielsen. 
Så  vores  næste  familieaften  handlede  om 
evigt  ægteskab. 

Vi  talte  om  vigtigheden  af  evigt  ægteskab, 
sådan  som  det  er  skrevet  i  Lære  og  Pagter 
132:15,  19.  Vi  lærte  vore  børn  om  vigtigheden 
af  at  leve  deres  liv  på  en  sådan  måde,  at  de  er 
værdige  til  at  tage  til  templet  og  blive  beseglet 
for  al  evighed.  Vi  følte  Helligåndens  inspira- 
tion, mens  vi  talte  om  det  smukke  ved  en 
tempelvielse  og  dens  evige,  beseglende  kraft, 
sammenlignet  med  et  jordisk  bryllup  og  dets 
løfte  om  kun  at  være  bindende,  >indtil  døden 
skiller  os  ad<. 

Ved  at  trække  på  denne  fælles  oplevelse  fik 
vi  et  solidt  grundlag,  hvorfra  vi  kunne  under- 
vise i  de  evangeliske  principper  vedrørende 
evigt  ægteskab.  Vore  børn  var  lydhøre,  fordi 
de  på  første  hånd  havde  været  vidne  til  bryl- 
luppet på  stranden.  Vi  var  motiverede,  fordi 
vi  på  første  hånd  kendte  glæden  ved  et  tem- 
pelægteskab. Resultat  var  en  gribende  og 
lærerig  familieaften.« 

Benyt  Kirkens  blade 

»Man  behøver  ikke  at  være  barn  for  at  kunne  få  glæde  af 
aktiviteterne  i  Lille  Liabona,«  siger  Martha  Mabel  Martinez 
fra  Caieta  Olivia  Ward  i  Comodoro  Rivadavia  Stav  i  Argen- 
tina. »Min  familie  består  af  min  far,  min  mor  og  mig  -  deres 
voksne  datter.  Før  i  tiden  var  det  meget  svært  for  os  at 
holde  familieaften,  men  lige  siden  vi  begyndte  at  bruge 
Lille  Liabona,  er  alt  blevet  bedre  -  især  den  gode  ånd,  vi 
føler,  når  vi  er  sammen.  Nogle  gange  kommer  andre  med- 
lemmer af  vores  familie  tilfældigvis  forbi,  og  de  deltager 
også  og  er  lige  så  begejstrede  for  familieaften,  som  vi  er.« 

Der  findes  forslag  til  familieaften  i  alle  Kirkens  blade  - 
på  side  1  i  Liabona,  på  siden  »Making  the  Most  of  This 
Issue«  i  Ensign,  på  siden  »What's  in  It  for  You«  i  New  Era 
og  på  siden  »Guide  to  the  Friend«  i  Friend.  En  familieaften 
kan  også  bygges  op  omkring  et  emne  fra  emneregistret 
i  Kirkens  blade.  Til  hvert  emne  er  der  forskellige  historier 
og  artikler  i  bladet.  Det  er  let  at  læse  en  historie  eller  en 
artikel  sammen  og  derefter  tale  om  et  bestemt  emne. 

Vær  vedholdende 

Når  du  holder  familieaften  uge  efter  uge  og  lektion  efter 
lektion  kan  nogle  mandag  aftener  virke  som  fiaskoer,  mens 
andre  overgår  dine  største  forhåbninger.  Men  det  vigtigste 
er  at  holde  ved. 

En  ung  pige  vidner  om  styrken  ved  at  holde  familieaf- 
ten hver  uge.  »Jeg  kan  ikke  huske,  at  der  har  været  én 
bestemt  familieaften,  som  har  ændret  mit  liv  radikalt,« 
siger  hun.  »Det  er  snarere  minderne  om  familieafte- 
nerne som  helhed,  der  har  styrket 
mit  vidnesbyrd  og  holdt  mig 
på  sandhedens  sti.  Så  længe 
jeg  kan  huske,  tilbragte  vi 
mandag  aften  sammen 
som  familie.  Vi 
studerede  skrif- 
terne, spillede  bold, 
holdt  familieråd,  spillede  spil 
og  lærte  at  elske  og  respektere 


hinanden  på  trods  af  vore  individuelle  fejl  og  svagheder. 
Min  far  forsøgte  ivrigt  at  bibringe  os  en  kærlighed  til 
evangeliet  og  den  lykke,  som  kunne  blive  vores,  hvis 
vi  adlød  budene. 

Da  jeg  fyldte  14  år,  nægtede  jeg  at  komme  i  kirke,  men 
familieaftenerne  fortsatte.  Min  far  nærede  fortsat  håb  for 
mig.  Med  tiden  blev  familieaften  den  eneste  forbindelse  til 
Jesu  Kristi  evangelium.  Jeg  fulgte  den  forkerte  sti  og  begik 
adskillige  fejltrin,  men  et  eller  andet  sted  dybt  inde  i  hjer- 
tet vidste  jeg,  at  evangeliet  var  sandt,  og  det  kunne  der 
ikke  rokkes  ved,  lige  meget  hvad  jeg  gjorde. 

Da  jeg  blev  18,  vidste  jeg,  at  jeg  måtte  træffe  en  beslut- 
ning: Skulle  jeg  følge  Frelseren,  eller  skulle  jeg  følge  ver- 
den? Jeg  kunne  ikke  tjene  to  herrer.  Jeg  valgte  at  følge 
Herren,  og  ved  at  omvende  mig  vendte  jeg  tilbage  til  fuld 
aktivitet  i  Kirken.  Jeg  tror,  at  det  var  min  fars  beslutsomhed 
om  at  fortsætte  med  at  holde  familieaften  -  selv  om  jeg 
strittede  imod  -  som  gjorde  udslaget. 

Nu  håber  min  mand  og  jeg  at  kunne  bibringe  vore  børn 
en  kærlighed  til  Frelseren  og  hans  kirke  ved  -  selvfølgelig  - 
at  holde  regelmæssig  familieaften.«  ■ 


i  kæden 


Da  mine  børn  valgte  ikke  at  komme 
i  kirke  med  mig,  blev  jeg  helt  knust,  og 
jeg  spekulerede  på,  om  jeg  selv  kunne 
holde  mig  aktiv  i  Kirken. 

EVA  FRY 

11970  tilsluttede  jeg  mig  Jesu  Kristi  Kirke  af  Sidste  Dages 
Hellige.  Jeg  var  blevet  godt  forberedt:  Jeg  drak  ikke 
alkohol,  røg  ikke  cigaretter  og  drak  hverken  te  eller 
kaffe.  Alt  dette  var  jeg  holdt  op  med,  da  det  gik  op  for  mig, 
at  det  var  på  tide,  jeg  ændrede  mit  liv  og  fandt  en  kirke, 
hvor  jeg  kunne  have  mine  børn  med. 

Min  omvendelse  var  begyndt,  efter  at  min  svigerinde 
havde  fået  en  positiv  opfattelse  af  Kirken  og  havde  sørget 
for,  at  jeg  modtog  Kirkens  blade.  Senere  læste  jeg  Mor- 
mons Bog  og  erfarede,  at  den  var  sand.  Mine  tre  børn  og 
jeg  blev  døbt  kort  efter.  Min  mand  var  ikke  begejstret  for 


det  nye  liv,  hans  familie  levede,  for 
han  følte,  at  det  ville  skille  os  ad.  Men 
han  lod  os  alligevel  tage  i  kirke. 
Skønt  jeg  mødte  modstand  fra  nogle 
familiemedlemmer,  var  jeg  meget  lykkelig  i 
nogle  få  år.  Hver  søndag  tog  jeg  i  kirke  med  mine  børn, 
og  jeg  elskede  det.  Evangeliet  var  lige  det,  jeg  længtes 
efter,  og  det  opfyldte  den  tomhed,  jeg  stod  tilbage  med 
efter  en  problematisk  barndom  med  en  fordrukken  far. 

Men  efterhånden  som  børnene  blev  ældre,  begyndte 
forholdene  at  ændre  sig.  De  ville  hellere  med  deres  far  ud 
at  sejle  om  søndagen  end  at  komme  til  møder.  Pludselig 
var  jeg  den  eneste,  som  gik  i  kirke.  Jeg  følte  mig  såret.  Jeg 
kørte  i  kirke,  sad  for  mig  selv,  græd  og  kom  hjem  igen. 

Til  sidst  fortalte  jeg  min  stavspræsident,  at  jeg  ville  holde 
op  med  at  komme  i  kirke,  fordi  det  ødelagde  min  familie. 
Han  rådede  mig  til  at  spørge  min  himmelske  Fader,  om  det 
var  det,  han  syntes,  jeg  skulle  gøre.  Jeg  tog  hjem  for  at  faste 
og  bede,  og  jeg  fik  mit  svar.  Følgende  ord  faldt  mig  ind: 
»Du  er  leddet  i  kæden.  Hvis  du  bryder  kæden,  går  alt  tabt.« 
Disse  ord  sank  dybt  i  mit  hjerte,  og  jeg  lovede  mig  selv,  at 
jeg  ville  fortsætte  med  at  være  aktiv  i  Kirken. 

Det  var  svært  for  mig  at  tage  af  sted  alene,  for  jeg  var 
meget  genert,  og  jeg  blev  klar  over,  at  mine  børn  havde 
været  mit  sikkerhedsnet.  Endnu  engang  fortalte  jeg  Herren 
om  mit  problem.  Denne  gang  følte  jeg  mig  tilskyndet  til  at 
få  et  tættere  forhold  til  min  wardsfamilie.  Så  jeg  tog  i  kirke, 
lagde  mærke  til  andre,  som  var  alene,  og  tvang  mig  selv  til 
at  tale  med  dem.  Med  tiden  er  jeg  sluppet  af  med  frygten, 
og  nu  har  jeg  mange  venner  i  min  menighed. 

BRYD  IKKE  KÆDEN 

»Jeg  har  tænkt  på  en  ople- 
velse, jeg  havde  for  meget 
længe  siden.  Om  somme- 
ren boede  vi  på  en  farm. 
Vi  havde  en  lille  gammel 
traktor.  Der  stod  et  dødt 
træ,  som  jeg  gerne  ville  trække  op.  Jeg 
fastgjorde  den  ene  ende  af  kæden  til 
traktoren  og  den  anden  til  træet.  Da 
traktoren  begyndte  at  køre,  gav  træet  lidt 
efter,  men  så  knækkede  kæden. 

Jeg  kiggede  på  det  knækkede  led  og  spe- 
kulerede på,  hvorfor  det  mon  havde  givet 
efter.  Jeg  tog  hen  til  isenkræmmeren  og 
købte  et  reserveled.  Jeg  samlede 
kæden  igen,  men  det  blev  et  usmi- 
digt og  grimt  led.  Kæden  blev 
aldrig  den  samme. 

Mens  jeg  sad  ...og  grundede 
over  dette,  sagde  jeg  til  mig 
selv.  >Lad  aldrig  dig  selv  blive 
et  svagt  led  i  kæden  af  dine 
slægtled.  <  Det  er  så  vigtigt,  at  vi 
uden  fejl  videregiver  vores  arv  af 
legeme  og  forstand  og  -  om  man  vil  - 
vores  tro  og  dyd  uplettet  til  de  kommende 
generationer. 

Unge  mænd  og  unge  piger,  de  fleste  af 
jer  bliver  med  tiden  gift  og  får  børn.  Jeres 
børn  får  børn,  ligesom  deres  børn  efter 
dem  gør.  Livet  er  som  en  stor  kæde  af 
slægtled,  som  vi  i  Kirken  tror  på  må  kædes 
sammen. « 

Præsident  Gordon  B.  Hinckley,  »Keep  the  Chain 
Unbroken,«  Brigham  Young  University  1999-2000 
Speeches,  2000,  s.  108-109. 


Min  forpligtelse  til  trofast  at  komme  i  kirke  har  også 
givet  resultater.  Et  efter  et  er  mine  børn  vendt  tilbage  til 
Kirken,  og  alle  tre  er  aktive.  De  opdrager  nu  mine  ni  bør- 
nebørn i  evangeliet,  og  de  vandrer  alle  i  retfærdighed. 

Min  mor  og  min  søster  har  også  konverteret.  Min  søs- 
ters mand  er  biskop,  og  to  af  deres  børn  har  været  på  mis- 
sion. Min  søn  har  også  været  på  mission,  og  et  af  mine 
børnebørn  er  i  øjeblikket  på  mission.  Vi  har  en  meget 

sammentømret  familie,  og  skønt  min  mand  endnu 
ikke  har  tilsluttet  sig  Kirken,  har  han  udviklet 
sig  på  mange  måder. 

Jeg  takker  hver  dag  min  himmelske  Fader 
for  mine  velsignelser  og  for  den  lykke  og 
glæde  jeg  oplever  i  min  familie.  Jeg  er  så 
taknemlig  for,  at  jeg  gav  agt  på  svaret  på 
min  bøn:  »Du  er  leddet  i  kæden.«  ■ 

Eva  Fry  er  medlem  af  Valley  Center  Første  Ward 
i  Escondido  Stav  i  Californien. 

De  hellige  i  Kharkov  i  Ukraine  arbejder 
på  at  styrke  deres  familie  trods  mange 
forhindringer. 

MARINA  MIKHAILOVSKAJA  OG  BENJAMIN  GAINES 

Om  morgenen  den  19.  august  1991  vågnede 
indbyggerne  i  Ukraine  op  til  de  yderst  over- 
raskende nyheder:  Det  styre,  de  havde  levet 
under  i  næsten  70  år,  var  pludselig  ophørt  med  at 
eksistere.  På  et  øjeblik  ændrede  livet  sig  for  evigt. 

Dmitrij  Mikulin  fra  Kharkov  husker  tydeligt  både 
den  morgen  og  de  forvirrende  dage,  der  fulgte. 
»Vi  lagde  os  til  at  sove  i  ét  land  og  vågnede  op  i  et 
andet,«  siger  han.  »Næsten  øjeblikkelig  begyndte 
folk  at  føle  reel  frihed  på  mange  områder.« 

Mange  betragtede  religionsfriheden  som  en 
stor  velsignelse.  Ældste  Boyd  K.  Packer  fra  De 
Tolv  Apostles  Kvorum  indviede  den  12.  septem- 
ber 1991  Ukraine  til  det  gengivne  evangeliums 
forkyndelse.  Året  efter  kom  de  første  missionærer 
til  Kharkov,  den  næststørste  by  i  Ukraine.  Og  i 
januar  1993  blev  der  organiseret  en  gren  i  boligom- 
rådet Aleksejevka. 

I  sin  indvielsesbøn  bad  ældste  Packer  om,  »at 
befolkningen  [i  Ukraine]  måtte  blive  velsignet 
med  mad  og  tøj  og  tag  over  hovedet.«  For  de 
fleste  ukrainere  har  det  været  en  udfordring  at  skaffe 


disse  fornødenheder.  Mange  har  haft  lange  arbejdsdage 
på  bekostning  af  tid  sammen  med  familien.  For  andre  har 
muligheden  for  at  blive  velhavende  ved  at 
privatisere  deres  forretning  været 
forstyrrende  for  familielivet. 
Derudover  har  Ukraine 
en  af  verdens  højeste 

Familien  Tjervjakov 
(til  venstre),  Mikulin 
(yderst  til  venstre) 
og  Jemtsov  (neden- 
for) er  med  til  at 
sætte  familien  på 
dagsordenen  i 
Ukraine. 

skilsmisserater,  antallet  af  børn  født  uden  for  ægteskab 
er  stigende,  og  flere  par  vælger  kun  at  få  ét  barn  eller  slet 
ingen.  For  mange  indbyggere  i  Ukraine  har  familien  på  en 
eller  anden  måde  tilsyneladende  mistet  en  stor  del  af  sin 
betydning. 

Men  de  sidste  dages  hellige  i  Kharkov  siger,  at  Kirken 
har  været  med  til  at  genopbygge  deres  tro  på  familien. 
Dmitrij,  en  hjemvendt  missionær,  som  for  nylig  er  flyttet 
fra  Kharkov  til  Moskva,  og  som  nu  er  andenrådgiver  i 
Moskvas  Sydlige  Missionspræsidentskab,  er  en  af  disse 
tapre  hellige.  Han  blev  beseglet  til  sin  mor  og  far  i  templet 
i  Freiberg  i  Tyskland  i  april  2000  og  til  sin  hustru  Viktorija 
i  templet  i  Stokholm  i  august  2003. 

»Da  vi  hørte  om  det  gengivne  evangelium,  gav  det  vores 
familie  håb,  et  stærkt  grundlag  og  tro  på  det  evige  liv,«  siger 
han.  »De  problemer,  som  før  virkede  vigtige,  blev  ubetyde- 
lige. Prioriteterne  i  familien  ændrede  sig,  værdier  og  tillid 
og  omsorg  blev  vakt  til  live.« 

Dmitrijs  far,  Sergej,  fungerer  for  tiden  som  distriktspræ- 
sident  i  Kharkov.  Han  tilføjer:  »Vores  kirke  er  det  eneste 
sted,  hvor  mennesker  lærer  sandheden  om  familien.« 

På  grund  af  dette  har  medlemmerne  af  Aleksejevka 
Gren  forpligtet  sig  til  at  bygge  på  evige  principper  om  at 
styrke  familien,  ikke  alene  deres  egen,  men  også  andre 
familier,  som  kæmper  med  at  være  i  verden,  men  ikke  af 
verden  (se  Joh  17:11-14).  Opfattelsen  af,  at  familien  kom- 
mer i  første  række,  har  hjulpet  mange  her  til  at  finde  lyk- 
ken i  familielivet  på  trods  af  de  forstyrrende  påvirkninger 


fra  det  moderne  Ukraine.  For  de  hellige  i  Aleksejevka 
drejer  alt  sig  om  familien  og  om  evige  mål. 

Stå  på  hellige  steder 

Vitalij  Jemtsov  gjorde  tjeneste  i  den  sovjetiske  hær  på 
den  østtyske  side  af  berlinmuren  i  1988.  »Jeg  havde  en  nor- 
mal barndom,«  siger  bror  Jemtsov,  »men  da  jeg  boede  i 
Østtyskland,  så  jeg,  hvordan  mange  familier  led  under  en 
fremmed  magt.  Jeg  havde  medlidenhed  med  dem.  Solda- 
terne var  ofte  brutale  over  for  dem.  Efter  den  oplevelse 
har  jeg  ønsket  at  få  et  bedre  familieliv  end  dem,  jeg  så,  ja, 
endnu  bedre  end  den  familie,  jeg  selv  er  vokset  op  i.« 

Efter  endt  tjeneste  blev  Vitalij  Jemtsov  og  en  barndoms- 
ven utilfreds  med  den  åndelige  tomhed,  de  følte,  og  beslut- 
tede sig  for  at  finde  sandheden.  De  tog  begge  hurtigt  imod 
det  gengivne  evangelium,  blot  få  måneder  efter  at  Kirken 
kom  til  Kharkov.  »Da  jeg  mødte  missionærerne,  fandt  jeg 
omsider  åndelig  føde,  især  for  familien,«  siger  han.  »Jeg 
fandt  det,  som  der  er  mangel  på  overalt  omkring  os.« 

Men  troen  friholder  ikke  bror  Jemtsov  og  hans  hustru, 
Ljudmila,  fra  det  pres,  som  truer  familien,  og  fra  livets 
udfordringer.  Inden  for  halvandet  år  forlod  de  begge  deres 
vellønnede  stillinger,  som  krævede,  at  de  tilbragte  megen 
tid  væk  fra  familien.  De  fandt  hver  især  et  nyt  arbejde  med 
en  tilsvarende  løn.  Alligevel  gør  hverdagen  det  ofte  svært 
at  fokusere  på  familien.  Bror  Jemtsov  arbejder  ni  timer  om 
dagen,  seks  dage  om  ugen,  som  autolakerer  og  -mekani- 
ker. Indtil  for  nylig  arbejdede  søster  Jemtsova  som  lagerfor- 
valter. Nu  arbejder  hun  på  et  plejehjem.  Derudover  virker 
Vitalij  som  grenspræsident  og  institutlærer,  og  Ljudmila  er 
distriktets  præsidentinde  for  Unge  Piger. 

Ligesom  så  mange  andre  i  Ukraine  står  familien  Jemtsov 
hele  tiden  foran  udfordringer,  som  stammer  fra  strøm- 
ninger, der  umærkeligt  modarbejder  familien.  Bror  Jemt- 
sov føler  sig  ofte  isoleret  på  arbejdet,  fordi  han  er  den 
eneste,  som  hverken  ryger  eller  drikker.  »Alle  blev  meget 
overrasket,  da  jeg  fortalte  dem,  at  jeg  ikke  giver  mig  af  dem 
den  slags,«  siger  han.  »I  begyndelsen  syntes  nogle  af  dem, 
at  jeg  var  skør.  Men  de  fleste  respekterer  mig  nu  alligevel 
for  det.« 

Alkoholisme  er  et  alvorligt  problem  i  Ukraine.  Nogle 
mennesker  kender  ingen,  der  ikke  drikker.  Det  er  næsten 
lige  så  almindeligt  at  ryge,  især  blandt  de  unge.  Pornografi 

bruges  i  reklamerne  og  kan  købes  på  næsten  hvert  eneste 
gadehjørne. 

»Der  er  fristelser  overalt,«  siger  søster  Jemtsova.  »Satan 
arbejder  flittigt  her.  Men  Ånden  arbejder  også  flittigt.  Vi 
har  lært,  at  det  ikke  alene  er  vigtigt,  hvor  megen  tid  vi  er 
sammen  som  familie,  men  også  hvad  vi  foretager  os.  Og  vi 
anser  det  for  vigtigt,  at  vi  foretager  os  noget,  som  knytter 
os  sammen.«  De  siger  for  eksempel,  at  familiebøn  og  skrift- 
studium  er  blevet  afgørende,  daglige  påmindelser  om  vig- 
tigheden af  familielykke. 

»Herren  har  sagt:  >Derfor  skal  I  stå  på  hellige  steder,<« 
siger  bror  Jemtsov  (L&P 
87:8).  »Vi  forsøger  at  gøre 
vores  hjem  til  vores  eget  hel- 
lige sted,  sådan  at  den  tid,  vi 
tilbringer  her,  bringer  os 
sammen.« 

Vælg  det  vigtige 

Aleksandr  Tjervjakov 
kunne  få  alle  livets  bekvem- 
meligheder, hvis  det  var  det, 
han  ønskede.  For  ni  år  siden 
grundlagde  han  sin  egen 
fødevarevirksomhed.  Der 

kommer  kunder  fra  hele  Ukraine  og  Rusland  for  at  drage 
fordel  af  det,  hans  firma  kan  tilbyde.  »Uden  Kirken  kunne 
jeg  let  være  blevet  en  af  dem,  som  arbejder  hele  tiden  og 
tjener  rigeligt  med  penge,  men  som  savner  velsignelserne 
ved  en  kærlig,  evig  familie,«  indrømmer  bror  Tjervjakov. 

Heldigvis  sagde  jeg  ja,  da  to  unge  missionærer  spurgte 
mig,  om  jeg  kunne  tænke  sig  at  vide  mere  om  Jesus 
Kristus.  Han  og  hans  hustru,  Ljudmila,  og  deres  datter, 
Inna,  blev  døbt  i  1995.  Siden  er  han  begyndt  at  arbejde 
mindre,  så  han  kan  pleje  sit  forhold  til  sin  familie  såvel 
som  tjene  i  Kirken.  Han  har  været  grenspræsident  og  er 
for  tiden  andenrådgiver  i  grenspræsidentskabet.  Familien 
Tjervjakov  blev  beseglet  i  templet  i  august  1997. 

»Noget  af  det,  som  har  hjulpet  os  til  at  prioritere,  har 
været  familieaften,«  siger  Aleksandr.  »Det  er  så  let  at 
glemme  det  vigtigste.  Mandag  aften  har  vi  en  fremragende 
mulighed  for  at  glemme  alt  det  uvæsentlige  og  koncen- 
trere os  om  vores  familie.« 


Om  deres  familieaftenaktiviteter  siger  han:  »Vi  læser  altid 
op  afskrifterne  eller  tå  Liahona.  Vi  drøfter  også  ting,  der 
har  med  familien  at  gøre.  Lige  nu  er  spørgsmålet:  Hvilket 
universitet  skal  Inna  ind  på,  når  hun  bliver  student  til  næste 
år?  Det  har  vi  talt  meget  om  på  det  seneste.  Og  vi  har  det 
sjovt.  Jeg  tror,  at  en  af  livets  vigtigste  nøgler  er  at  have  det 
er  sjovt  sammen  som  familie.  Nogle  gange  danser  vi  sågar.« 

Sandheden  forkyndes 

Præsident  Gordon  B.  Hinckley  har  sagt:  »Vi  tror  på,  at 
familien  er  samfundets  grundpille.  Man  kan  ikke  have  et 

stærkt  samfund  uden  stærke 
familier.  Man  kan  ikke  have 
en  stærk  nation  uden  stærke 
familier,  hvor  far,  mor  og 
børn  arbejder  sammen  som 
ét.  Nu  er  familien  ved  at  gå 
i  opløsning  overalt  i  USA, 
ja,  over  hele  verden.  Hvis  vi 
blot  kan  fremelske  et  godt, 
sundt  familieliv  blandt  vore 
medlemmer,  er  jeg  ikke  så 
bekymret  for  denne  kirkes 
WKKHKfKKMMKIK^  fremtid.«1 

Desværre  er  der  mange 
familier,  der  kæmper.  Men  der  er  også  et  kolossalt  håb 
takket  være  de  helliges  hengivenhed.  Kun  få  mennesker 
i  Ukraine  kender  de  evige  principper,  som  fører  til  lykke  i 
familien,  men  antallet  vokser.  I  det  omfang  medlemmerne 
efterlever  disse  lærdomme,  lægger  deres  venner  og  familie 
mærke  til  dem.  Der  er  rige  muligheder  for  at  tage  del  i  den 
fred,  medlemmerne  føler  i  hjemmet  takket  være  deres  iver 
efter  at  opbygge  et  gudeligt  hjem. 

Præsident  Hinckley  har  sagt:  »Hvis  vi  lever  efter  evange- 
liet, trækker  det  mennesker  til  Kirken.  De  ser  vores  dydige 
livsførelse,  og  de  tiltrækkes  af  det  budskab,  som  vi  undervi- 
ser i.  Dette  budskab  lægger  stor  vægt  på  familien.«2  Og  det 
er  det  budskab,  de  hellige  i  Kharkov  har  taget  til  sig.  ■ 

Marina  Mikhailovskaja  er  medlem  af  Aleksejevka  Gren  i  Kharkov- 
distriktet  i  Ukraine.  Benjamin  Gaines  er  medlem  afBelmont  Første 
Ward  i  Cambridge  Stav  i  Massachusetts. 

NOTER 

1.  Fra  et  interview  med  Ignacio  Carrion,  El  Pats,  7.  november  1997; 
citeret  i  »Et  sundt  familieliv«,  Liahona,  marts  2003,  s.  5. 

2.  Citeret  i  Liahona,  marts  2003,  s.  5. 


Aleksejevka  Gren 

SIDSTE    DAGES    HELLIGE    RØSTER 


Vore  hemmelige  engle 

Mary  Bartschi 


I  et  par  uger  havde  jeg  lagt  mærke 
til,  at  jeg  rystede  lidt  på  højre  hånd. 
Jeg  sagde  til  mig  selv,  at  det  nok 
bare  var  stress.  Det  kan  i  sig  selv  være 
noget  af  en  udfordring  at  opdrage  syv 
børn,  men  når  fem  af  dem  er  multi- 
handicappede, kan  livet  til  tider  virke 
overvældende.  Min  dag  gik  med  at 


tage  til  lægen,  gå  til  terapi,  uddele  den 
daglige  medicin  og  den  konstante 
udfordring  med  at  hjælpe  børn,  der 
kæmper  med  krampeanfald,  mental 
retardering,  maniodepressivitet  og 
medfødt  hjertefejl. 

Min  mand,  Ron,  var  for  nylig  blevet 
kaldet  til  biskop  for  vores  menighed. 


Vi  var  taknemlige  for  denne  lejlighed 
til  at  tjene  og  bad  dagligt  om,  at  han 
måtte  kunne  være  til  velsignelse  for 
medlemmerne  af  vores  menighed. 
Jeg  havde  aldrig  troet,  at  vi  skulle 
blive  dem,  der  fik  velsignelserne. 

Til  sidst  kunne  jeg  ikke  længere 
se  bort  fra  rystelserne  og  søgte  læge- 
hjælp. Da  jeg  gik  fra  lægen  den  dag, 
havde  mit  liv  ændret  sig  for  evigt. 
Diagnosen  var  Parkinsons  sygdom. 
Mit  sind  fyldtes  af  spørgsmål  og  af 
frygt.  Hvordan  ville  sygdommen 
udvikle  sig?  Hvordan  kunne  jeg  tage 
mig  af  min  familie?  Hvordan  kunne 
jeg  fortsat  støtte  Ron  i  hans  nye  kald? 
Jeg  længtes  efter  svar  og  havde  des- 
perat brug  for  at  føle  fred  og  trøst. 
Frelserens  ord  lød  i  mit  sind:  »Fred 
efterlader  jeg  jer,  min  fred  giver  jeg 
jer;  jeg  giver  jer  ikke,  som  verden 
giver.  Jeres  hjerte  må  ikke  forfærdes 
og  ikke  være  modløst!«  (Joh  14:27). 

Gennem  årene  havde  jeg  vænnet 
mig  til  tanken  om,  at  Herren  sikkert 
havde  givet  mig  de  prøvelser,  jeg 
skulle  have.  Jeg  troede,  at  mit  liv 
skulle  gå  med  at  tage  mig  af  mine 

handicappede  børn.  Jeg  afskyede 
ikke  denne  tanke,  men  følte  tværti- 
mod en  stor  fred  og  glæde,  når  jeg 
tænkte  på  fremtiden.  Vi  havde  lært  at 
leve  med  begge  vore  sønners  udfor- 
dringer og  handicap,  samtidig  med 
at  vi  skulle  opdrage  vore  to  dejlige 
døtre.  Vi  havde  sågar  haft  et  stærkt 
ønske  om  at  forøge  familien  ved  at 
adoptere  endnu  tre  handicappede 
børn.  Hver  gang  vi  ansøgte  om  adop- 
tion, skete  der  mirakler,  mens  vi  blev 
ledt  gennem  sagsbehandlingen.  Vi 
har  haft  kolossale  udfordringer,  men 
også  nydt  kolossale  velsignelser. 

I  ugerne  efter  at  diagnosen  var  ble- 
vet stillet,  knælede  jeg  ofte  ned  og 
bønfaldt  Herren.  Jeg  fandt  ud  af,  at 
Parkinsons  sygdom  er  en  sygdom, 
der  gradvist  forværres,  og  at  jeg  med 
tiden  ville  miste  evnen  til  at  styre 
mine  muskler.  Jo  mere  jeg  læste,  des 
mere  bange  blev  jeg.  Der  var  mange 
nætter,  hvor  jeg  ikke  kunne  sove. 
Mine  tanker  kredsede  også  om  diag- 
nosens første  ord  om,  at  der  ikke  var 
noget  mirakel,  der  kunne  tage  denne 
prøvelse  fra  mig,  og  at  jeg  skulle  lære 
noget  af  denne  oplevelse.  Jeg  følte 
mig  så  alene  og  spekulerede  på,  om 
Herren  var  misfornøjet  med  mig  - 
om  han  stadig  elskede  mig. 

Så  en  aften,  mens  Ron  var  ved  at 
gøre  sig  parat  til  at  tage  til  GUF,  ban- 
kede det  på  døren.  Vi  lukkede  op  og 
så,  der  nogen  anonymt  havde  stillet 
et  lækkert  måltid  på  vores  veranda.  I 
den  kærlige  hilsen  stod  der,  at  aftens- 
maden ville  blive  leveret  hver  uge  på 
denne  aften.  Da  jeg  smagte  på  den 
lækre  mad  var  det  ikke  kun  min  krop, 


Mod  til  at  bede 

Dalnei  de  Assungåo  de  Castro 

Det  var,  som  om  året  1987  aldrig 
skulle  komme.  Det  år  ville  jeg 
fylde  18  år  og  kunne  gøre  tje- 
neste i  det  brasilianske  flyvevåben.  Da 
det  endelig  blev  muligt,  lod  jeg  mig 
hverve  og  viede  mig  fuldstændig  til  at 
tjene  mit  land. 

Efter  at  en  kirkele- 
der havde  udfordret 
os  til  at  forkynde 
evangeliet,  beslut- 
tede jeg  mig  for  at 
udsøge  mig  en,  som 
kunne  være  interes- 
seret i  Kirken.  Efter 
mange  frustrerende 
forsøg  og  noget  mod- 
løs lå  jeg  en  dag  på  min  køjeseng  og 
læste  i  skrifterne,  da  jeg  lagde  mærke 
til  en  anden  soldat,  som  knælede  i 
ærbødig  bøn. 

Jeg  satte  mig  for  at  spørge  ham 
om  hans  religiøse  tilhørsforhold.  Hans 
svar  var  som  et  glimt  af  solen.  Han 
fortalte  mig,  at  han  havde  lagt  mærke 
til,  hvor  frimodigt  jeg  havde  bedt 
mine  bordbønner  og  aftenbønner. 
Han  havde  altid  haft  lyst  til  at  bede, 
men  havde  aldrig  haft  mod  til  det. 
Endelig  havde  han  besluttet,  at  han 
ville  gøre  det,  skønt  han  ikke  vidste 
nøjagtig,  hvad  han  ville  sige  i  sin  bøn. 
Jeg  spurgte  ham:  »Kunne  du  tænke 
dig  at  lære  at  bede?«  Hans  svar  var  et 
klart  ja.  Den  aften  fortalte  jeg  ham  om 
hovedindholdet  af  de  seks  missionær- 

o 

lektioner  og  bar  vidnesbyrd.  Ånden 
vidnede  tydeligt  for  os  begge,  at  det 
hele  var  sandt. 


Ugerne  gik,  og  han  tog  imod  en 
invitation  til  at  komme  i  kirke.  Han 
begyndte  at  blive  undervist  af  missio- 
nærerne og  deltog  i  menighedens 
aktiviteter. 

En  dag  til  frokost  efter  at  have  bedt 
bordbønnen  så  han  mig  ind  i  øjnene 


og  sagde:  »Jeg  har  bestemt  mig.  Jeg 
vil  gerne  døbes.«  Hans  ord  lød  som  et 
kanonskud  i  mit  hjerte.  Jeg  blev  over- 
rasket og  glad,  og  det  i  endnu  højere 
grad,  da  han  sagde:  »Og  jeg  vil  gerne 
have,  at  du  skal  døbe  mig.«  Da  blev 
det  for  meget  for  mig.  Tårerne  væl- 
dede frem,  og  jeg  omfavnede  ham,  og 
han  sagde  til  mig:  »Tak,  min  ven.« 

Efter  nogen  tid  indsendte  vi  vore 
missionæransøgninger,  og  han  tog 
faktisk  på  mission,  før  jeg  gjorde.  I 
dag  bor  vi  langt  fra  hinanden,  men  vi 
har  et  stærkt  bånd,  som  vil  forene  os 
hinsides  dette  jordiske  liv.  Han  blev 
gift  i  templet  og  har  en  dejlig  familie. 

Jeg  er  taknemlig  for  den  inspire- 
rede leder,  som  udfordrede  mig  til  at 
forkynde  evangeliet  for  mine  venner 
og  til  at  være  et  eksempel  for  andre.  ■ 

Dalnei  de  Assungåo  de  Castro  er  medlem  af 
Santa  Clara  Gren  i  Sao  José  Stav  i  Brasilien. 

der  fik  næring,  men  også  min  ånd.  Det 
gik  op  for  mig,  at  jeg  ikke  er  alene,  og 
at  Herren  elsker  mig.  Jeg  følte  igen  den 
dejlige  fred,  han  har  lovet  os.  Jeg  var 
taknemlig  for  disse  kære  hemmelige 
engle,  som  levede  op  til  deres  dåbs- 
pagt om  »at  sørge  med  dem,  som  sør- 
ger og  trøste  dem,  der  har  trøst  behov« 
(Mosiah  18:9).  Jeg  vidste,  at  jeg  ved 
disse  »jordiske  engles«  hjælp  ville  finde 
styrke  til  at  klare  mig  gennem  dagen. 

Der  er  nu  over  tre  år  siden,  vi  fandt 
det  første  aftensmåltid.  Hver  GUF- 
aften  siden  da  har  vi  fået  et  vidunder- 
ligt måltid,  som  altid  er  blevet  efterladt 
anonymt  på  verandaen.  Wardets  græn- 
ser har  ændret  sig,  og  folk  er  flyttet  til 
og  fra  vores  menighed,  men  vi  får  sta- 
dig vore  måltider  leveret  til  døren.  Når 
jeg  har  en  særlig  vanskelig  dag,  glem- 
mer jeg  ofte,  at  det  er  vores  »Hemme- 
lige Engles  Dag«.  Men  så  ringer  det  på 
døren,  og  så  finder  jeg  endnu  en  læk- 
ker kærlighedsgave. 

Min  sygdom  udvikler  sig  stadig, 
og  der  er  stadig  mange  ubesvarede 
spørgsmål.  Men  jeg  ved,  at  jeg  ikke  er 
alene.  Jeg  har  følt  den  fred,  som  man 
føler,  når  man  sætter  sin  lid  til  Herren 
og  accepterer  hans  vilje.  Jeg  ved,  at 
mange  af  de  prøvelser,  vi  udsættes  for 
i  livet  er  til  vores  bedste  og  er  med  til 
at  vende  vore  svage  sider  til  stærke 
sider.  Jeg  ved  også,  at  vi  ikke  behøver 
at  udholde  vore  prøvelser  alene.  Her- 
ren besvarer  altid  vore  bønner,  men 
ofte  får  vi  svarene  gennem  dem,  som 
er  villige  til  at  tjene  og  være  hans 
»hemmelige  engle«.  ■ 

Mary  Bartschi  er  medlem  af  Continental 
Ranch  Ward  i  Tucson  Nordre  Stav  i  Arizona. 


Hvad  med  Agabos? 


Eric  Hendershot 


Mi 


ens  jeg  var  pa  mission  i 
England,  læste  jeg  en  mor- 
.  gen  Apostlenes  Gerninger 
11:28,  hvori  der  kort  nævnes  en  pro- 
fet ved  navn  Agabos,  som  profete- 
rede om  en  hungersnød,  som  til  sidst 
indtraf  på  kejser  Claudius'  tid.  Deng- 
ang tænkte  jeg  ikke  nærmere  over 
det  tilsyneladende  ubetydelige  vers. 

To  dage  senere  ringede  min  di- 
striktsleder,  ældste  Gallafent,  og 
sagde,  at  han  gerne  ville  have,  at  han 
og  jeg  byttede  kammerater  den  næste 
dag.  Næste  morgen  tog  min  kamme- 
rat og  jeg  med  bus  til  Southampton, 
hvor  vi  mødtes  med  ældste  Gallafent 
og  hans  kammerat,  ældste  Langston. 
Jeg  begyndte  at  banke  på  døre  sam- 
men med  ældste  Langston,  mens  de 
to  andre  kørte  tilbage  til  Winchester. 

Vi  havde  ikke  oplevet  noget 
særlig  hele  morgenen,  førend  vi  ban- 
kede på  en  bestemt  dør  kort  før  fro- 
kost. Kvinden,  som  åbnede  døren, 
var  naboen,  som  var  på  besøg.  Det 
gik  snart  op  for  mig,  at  kvinden,  som 
boede  der,  sad  i  dagligstuen  og 
kunne  høre  mig. 

Da  jeg  fortalte,  at  vi  var  missionæ- 
rer fra  Jesu  Kristi  Kirke  af  Sidste 
Dages  Hellige,  råbte  kvinden  i  daglig- 
stuen, at  hun  tilhørte  en  anden  tro  og 
vidste  alt  om  »mormonerne«  og  ikke 
var  interesseret  i  at  høre  mere.  Da  jeg 
svarede,  at  alle  burde  være  interesse- 
rede i  en  levende  profet  på  jorden, 


råbte  hun:  »Det  passer  ikke!  Der 
er  ingen  profeter  på  jorden!  Jesus 
Kristus  var  den  sidste  profet.« 

Derpå  skete  der  noget  pudsigt.  Et 
spørgsmål  faldt  mig  ind:  »Hvad  med 
Agabos?« 

Jeg  udbrød  straks:  »Hvad  med 
Agabos?«  Der  var  en  lang  pause.  Så 
svarede  kvinden:  »Hvem  er  Agabos?« 

»En  profet,  som  levede  efter 
Kristus,  og  som  profeterede  om  en 
hungersnød,  der  opstod,«  sagde  jeg. 

Hun  spurgte  mig:  »Hvor  har  du 
læst  det?  I  din  mormonbibel?« 

»Nej,«  svarede  jeg,  »i  Apostlenes 
Gerninger,  kapitel  11,  vers  28.« 

»Vis  mig  det,«  lød  den  skeptiske 
røst.  Naboen  lod  os  komme  indenfor, 
og  ældste  Langston  og  jeg  gik  gen- 
nem en  lille  gang  ind  i  dagligstuen, 
hvor  en  kvinde  i  40'erne  sad  i  sofaen. 

Jeg  slog  op  på  skriftstedet  og  rakte 
hende  Bibelen.  Da  hun  havde  læst 
det,  vidste  hun  ikke,  hvad  hun  skulle 
sige.  Jeg  fortalte  hende  om  den 
levende  profet  på  jorden  på  det  tids- 
punkt, præsident  David  O.  McKay 
(1873-1970).  Jeg  vidnede  om  profe- 
ten Joseph  Smith.  Ånden  var  så  stærk, 
at  jeg  vidste,  at  hun  kunne  føle  den. 

Ældste  Langston  og  jeg  efterlod 
to  eksemplarer  af  Mormons  Bog  - 
en  til  kvinden  og  en  til  hendes 
nabo.  Jeg  følte,  at  jeg  svævede,  da 
jeg  fik  derfra.  Jeg  var  sikker  på,  at 
hun  ville  blive  døbt.  Hvorfor  var  jeg 


44 


■■■        ■  .'.     .  :  ....,...,,.„■.■.  ■■.       ■ ... 


.      .      '      . 


ellers  kommet  i  tanker  om  Agabos? 

Den  følgende  søndag  i  kirken 
skyndte  jeg  mig  hen  til  ældste  Galla- 
fent  og  ældste  Langston  og  spurgte: 
»Gik  I  tilbage?  Hvad  skete  der?  Sig 
det  nu!« 

De  fortalte  mig,  at  de  var  gået 
tilbage  til  hende  for  at  give  hende  den 
første  lektion,  men  var  blevet  afvist. 
Hun  gav  dem  den  Mormons  Bog  til- 
bage, som  vi  havde  givet  hende. 

Jeg  kunne  ikke  tro  det.  Jeg  sad 
i  kirken  og  funderede  over,  hvorfor 
jeg  havde  fået  en  så  kraftig  tilskyn- 
delse, når  det  endte  på  denne  måde. 
Jeg  var  meget  nedslået,  men  prøvede 
at  slå  det  ud  af  hovedet. 


Da  jeg  den  følgende  søndag 
trådte  indenfor  i  Kirken  foyer,  løb 
ældste  Langston  storsmilende  hen 
til  mig. 

»Kan  du  huske  den  kvinde, 
vi  gav  en  Mormons  Bog?«  spurgte 
han. 

»Selvfølgelig,«  svarede  jeg. 

Så  mindede  han  mig  om,  at  vi 
havde  givet  to  eksemplarer  af  Mor- 
mons Bog  ud  -  en  til  kvinden  og  en 
til  hendes  nabo.  Naboen  havde  ikke 
taget  sit  eksemplar  med  hjem.  Så 
uden  at  kvinden  i  huset  vidste  det, 
var  hendes  datter  begyndt  at  læse  i 
det  eksemplar  og  ønskede  nu  at  vide 
mere  om  Kirken. 


Med  tiden  fik  kvinden  missionær- 
lektionerne sammen  med  sin  datter, 
og  begge  blev  døbt. 

Når  jeg  ser  mere  end  30  år  tilbage 
og  tænker  på  det  spørgsmål,  som  lød 
i  mit  sind:  »Hvad  med  Agabos?«  kom- 
mer jeg  i  tanker  om  endnu  skriftsted: 
»Men  Talsmanden,  Helligånden,  som 
Faderen  vil  sende  i  mit  navn,  han  skal 
lære  jer  alt  og  minde  jer  om  alt,  hvad 
jeg  har  sagt  til  jer«  (Joh  14:26).  Jeg  er 
taknemlig  for,  at  jeg  som  missionær 
kunne  lade  Anden  minde  mig  om 
Agabos.  Helligånden  var  virkelig  min 
lærer  den  dag.  ■ 

Eric  Hendershot  er  medlem  af  Green  Valley 
Første  Ward  i  St.  George  Green  Valley  Stav 
i  Utah. 


is  mig  det,«  lød  den  skep 
tiske  røst.  Jeg  slog  op  på 
skriftstedet,  Da  hun 

havde  læst  det,  vidste  hun  ikke, 

hvad  hun  skulle  sige. 

Døden  er  en 
ny  begyndelse 

Claudia  Yolanda  Ortiz  Herrera 


M 


'  ine  forældre  blev  døbt  den 
18.  august  1978.  Jeg  var  fem 
.  år  gammel,  min  søster  Noelia 
var  kun  fem  måneder  gammel,  og 
min  bror  Luis  blev  født  11  år  senere. 
Vi  blev  beseglet  i  templet  i  Guatemala 
City  i  Guatemala  i  juni  1988.  Jeg  kan 
stadig  huske  den  smukke  oplevelse: 
Vi  var  klædt  i  hvidt  og  knyttede  vores 
familie  sammen  for  al  evighed. 

Vi  var  en  stabil,  forenet  og  aktiv 
familie,  og  vi  levede  et  tilsyneladende 
perfekt  liv.  Men  selv  om  vi  holder 
budene  og  har  et  vidnesbyrd  om  vor 
himmelske  Fader  og  Jesus  Kristus  og 
deres  gerning  og  stræber  efter  ophøj- 
else, rammes  vi  af  modgang. 

I  januar  1999  kom  min  far  ud  for 
en  alvorlig  ulykke  og  blev  indlagt  på 
intensivafdelingen,  hvor  han  blev  lagt 
i  respirator.  Han  havde  fået  en  hjer- 
neblødning, som  øgede  trykket  i 
hjernen. 

Da  familien  hørte  om  hans  tilstand, 
tog  vi  straks  til  sygehuset.  Da  jeg  er 
læge,  vidste  jeg,  at  udsigterne  var 
triste.  Men  vi  fastede,  bad  og  stolede 
på,  at  vor  himmelske  Fader  ville  gøre 
min  far  rask,  så  han  snart,  på  trods  af 
eftervirkningerne  eller  den  behand- 
ling han  måtte  have  brug  for,  ville 
komme  hjem  igen  og  blive  den  vidun- 
derlige vejleder  og  beskytter,  han  altid 
havde  været.  Mens  vi  fastede  og  bad, 
følte  jeg  min  tro  blive  stærkere,  og  jeg 


så  frem  til,  at  han  skulle  åbne  øjnene 
og  begynde  at  komme  sig. 

De  besøg,  vores  inspirerede  biskop 
aflagde,  var  en  konstant  styrke  i 
denne  prøvelse.  Han  gav  min  far  en 
præstedømmevelsignelse,  og  vi  ven- 
tede på,  at  hans  tilstand  skulle  bedres. 

Men  da  min  far  ikke  fik  det  bedre, 
begyndte  vi  at  spekulere  på,  om 
vore  bønner  i  virkeligheden  var  i 


Biskoppen  gav  os  et  eksem- 
plar af»Tragedy  orDestiny« 
og  opfordrede  os  til  at 
spørge  Gud  om,  hvilke  planer  han 
havde  for  min  far. 

overensstemmelse  med  vor  himmel- 
ske Faders  vilje.  En  aften  gav  biskop- 
pen os  alle  en  velsignelse  og  talte  til 
os  om  frelsesplanen  og  fortalte  os, 
at  hvis  en  eller  anden  får  den  velsig- 
nelse, at  han  eller  hun  skal  komme 
sig,  overlever  vedkommende,  med- 
mindre vedkommende  er  bestemt 
til  at  dø  (se  L&P  42:48).  Han  gav  os 
også  et  eksemplar  af  »Tragedy  or 
Destiny«  (se  Improvement  Era, 
marts  1966,  s.  178-180,  210-217),  en 
tale  af  præsident  Spencer  W  Kimball 
(1895-1985).  Biskoppen  opfordrede 
os  til  at  spørge  Gud  om,  hvilke  pla- 
ner han  havde.  Da  vi  havde  taget 


afsked  med  biskoppen,  besluttede 
jeg  med  megen  sorg  at  følge  hans 
råd.  Jeg  erfarede,  at  min  fars  tid  på 
jorden  var  omme. 

Der  stødte  komplikationer  til,  og 
min  fars  tilstand  blev  endnu  værre. 
Hans  fysiske  styrke  svandt  ind  for 
øjnene  af  os,  og  vi  vidste,  at  det  var 
en  bekræftelse  af  det,  som  skulle  ske. 
Jeg  var  bange  for,  at  min  smerte  ved 
at  skulle  miste  ham  ville  blive  så  stor, 
at  jeg  ville  miste  min  tro  og  fokus  og 
ikke  kunne  holde  ud.  Men  sådan  gik 
det  ikke. 

Aldrig  før  havde  lykkens  vidunder- 
lige plan  haft  den  betydning,  den 
nu  havde  for  mig.  Jeg  kunne  føle  en 
fred,  som  lagde  en  dæmper  på  mine 
følelser.  Den  åbnede  mine  øjne  og 
mit  sind  og  satte  mig  i  stand  til  i 
begrænset  målestok  at  forstå  livets 
storhed  og  herlighed  og  vigtigheden 
af  denne  korte  tid  på  jorden. 

Tiden  var  kommet  til  at  sige  »på 
gensyn«  til  min  far.  Ni  dage  efter 
ulykken  døde  han.  Jeg  var  hos  ham, 
da  han  nåede  afslutningen  på  sit  jor- 
diske liv,  men  nu  havde  jeg  en  ander- 
ledes forståelse.  Jeg  kunne  føle,  hvor 
inderligt  vor  himmelske  Fader  elsker 
os,  og  hvordan  han  giver  os  de  nød- 
vendige muligheder  for  at  blive,  lige- 
som han  er. 

Jeg  har  fuld  tillid  til,  at  den  dag  skal 
komme,  hvor  vi  -  hvis  vi  holder  ud  til 
enden  -  i  kraft  af  Jesu  Kristi  forsoning 
og  opstandelse  skal  opstå,  klædt  i 
herlighed,  udødelighed  og  evigt  liv. 
Døden  er  blot  en  ny  begyndelse.  ■ 

Claudia  Yolanda  Ortiz  Herrera  er  medlem 
af  Victorias  Ward  i  Guatemala  City  i 
Las  Victorias  Stav  i  Guatemala. 

idste  du  defr 


De  ekstra  mil 

Efter  flere  måneders  planlægning 
tog  de  unge  mænd  fra  Barnstaple 
Gren  i  Plymouth  Stav  i  England  af 
sted  på  deres  lejrtur  tre  dage  før 
tiden.  Nej,  de  havde  ikke  set  forkert 
i  kalenderen.  De  besluttede,  at  de 
og  deres  Unge  Mænds  præsident  i 
stedet  for  at  køre  i  bil  ville  gå  de  105 
kilometer  til  lejren,  skønt  det  var 
et  frygteligt  uvejr.  På  vandreturen 
færdedes  de  unge  mænd  langs 


veje,  stier  og  i  det  uvejsomme 
Dartmoor. 

Turen  var  så  vellykket,  at  de 
gæve  vandringsmænd  besluttede 
at  gøre  turen  om  nogle  måneder 
senere.  Denne  gang  gik  de  209  kilo- 
meter fra  Unge  Mænds  lejr  i  Redruth 
og  kom  hjem  til  Bideford  seks  dage 
senere.  Selvfølgelig  har  de  fleste  af  de 
unge  mænd  opfyldt  vandreturskra- 
vene  i  Pligt  mod  Gud-programmet. 


Følg  profeterne 

Det  Første  Præsidentskab  og  De 
Tolv  Apostles  Kvorum  har  talt  om 
de  udfordringer,  du  står 
over  for.  Næste  gang  du 
har  brug  for  vejledning, 
kan  du  finde  hjælp  hos 
dem.  På  www.lds.org. 
kan  du  læse  de  råd, 
de  har  givet  ved  gene 
ralkonferencen  og  i 


Kirkens  tidsskrifter.  Klik  på  verdenskortet  i  øverste  højre  hjørne  af  hjemmesi- 
den. Vælg  derpå  et  sprog. 


Det  skete  i  september 

22.  september  1827:  Joseph  Smith 
modtog  guldpladerne  fra  englen 
Moroni. 

12.  september  1830:  Elmina 
Shepard  Taylor,  den  første  præsiden- 
tinde  for  Unge  Pigers  Gensidige 
Uddannelsesforening,  blev  født  i 
New  York. 


30.  september  1949:  Generalkonfe- 
rencen blev  for  første  gang  sendt  i  tv. 

4.  september  1950:  Det  første  tidlig 
morgen-seminar  blev  organiseret. 

27.  september  1976:  Præsident 
Spencer  W  Kimball  indviede  de  første 
bygninger  til  missionærskolen  i  Provo 
i  Utah. 


FOTO  UDLÅNT  AF  BARNSTAPLE  GREN;  KONFERENCEFOTO  AF  PRÆSIDENT 
GEORGE  ALBERT  SMITH  OG  FOTO  AF  ELMINA  SHEPARD  TAYLOR  UDLÅNT 
AF  LDS  CHURCH  ARCHIVES;  FOTO  AF  JOSEPH,  DER  FÅR  GULDPLADERNE: 
ELDON  K.  L1NSCHOTEN,  FRA  PRÆSTEDØMMETS  GENGIVELSE 

Livets  Brød 

Jeg  tog  på  mission  for  at  give  andre 
mennesker  livets  brød  og  Jesu  Kristi 
kærlighed.  Jeg  har  lært  om  ham,  og 
nu  modtager  jeg  og  fortsætter  med  at 
modtage  hans  nåde  og  velsignelser. 

Søster  Svetlanafra  Basjkina 
Moskva-missionen  i  Rusland 

Liahona  hjalp  mig  meget 

Jeg  er  dybt  taknemlig  for  Liahona.  I 
de  år,  jeg  var  på  mission,  hjalp  Liahona 
mig  meget.  Jeg  elsker  at  læse  det. 

Boris  Nkodia 

fra  BaCongo  Ward 

i  Brazzaville  Stav  i  Congo 


»Det  er  jo  bare  hår« 

Jeg  holdt  meget  af  Juli  Houshol- 
ders  historie,  »Det  er  jo  bare  hår«,  fra 
august  2003.  Hvis  jeg  var  i  Julis  sko, 
ville  jeg  spørge  Gud:  »Hvorfor  mig?« 
Men  Juli  er  et  eksempel  på  en,  der  har 


KOMMENTARER 


stor  tro  på  Jesus  Kristus,  og  jeg  synes, 
at  hun  er  en  modig  kvinde.  Hun  er 
lige  så  smuk  med  som  uden  hår. 
Artikler  som  denne  giver  mig  styrke 
og  vejledning.  Jeg  elsker  at  læse  dem. 

Donna  Sanchez 
fra  Naga  Første  Ward 
i  Naga  Stav  i  Filippinerne. 

Jeg  havde  glemt  Herren 

Hver  gang  jeg  går  i  kirke,  føler  jeg 
et  stort  ønske  om  at  komme  hver 
uge,  men  af  forskellige  årsager  gør  jeg 
det  ikke.  Jeg  finder  på  masser  af  und- 
skyldninger. Jeg  er  HlV-smittet,  og  mit 
liv  er  blevet  ret  kompliceret.  Det  bli- 
ver mere  og  mere  kompliceret  for 
hver  dag,  der  går.  Men  Juli  Houshol- 
ders  artikel,  »Det  er  jo  bare  hår«,  har 
givet  mig  den  fornødne  styrke  til  at 
organisere  mig  og  sætte  nye  mål. 

Det  samme,  som  er  sket  for  Juli, 
er  sket  for  mig.  Jeg  har  tabt  næsten 
alt  håret  -  i  mit  tilfælde  på  grund  af 
den  stærke  medicin  jeg  må  tage  for  at 
holde  mig  i  live.  Men  hendes  vidnes- 
byrd gav  mig  virkelig  noget  at  tænke 
over,  og  nu  er  jeg  ved  at  finde  tilbage 
til  stien  igen.  Jeg  havde  tabt  mit  mål 
af  sigte,  hvilket  er  at  vende  tilbage  til 
min  himmelske  Faders  nærhed.  Det 
er  først  nu  ved  at  gå  op  for  mig,  at  jeg 
havde  glemt  Herren  på  grund  af  min 
sygdom. 

Tak  for  de  vidnesbyrd  I  bringer  fra 
medlemmer  over  hele  verden  og  for 
vore  lederes  taler. 
Anonym 

Besøgs-  og 

hjemmeundervisnings- 

oplevelser 

efterspørges 

Har  du  haft  en  oplevelse, 
som  kunne  inspirere 
andre  medlemmer  til  at 
blive  bedre  hjemmelærere  eller 
besøgslærerinder?  Hvordan  er  du 
blevet  velsignet  af  dine  hjemmelæ- 
rere eller  dine  besøgslærerinder? 
Hvis  du  kunne  tænke  dig  at  dele 
en  sand  beretning  med  de  andre 
læsere,  så  send  den  til  Home  and 
Visiting  Teaching,  Liahona,  Floor 
24,  50  East  North  Temple  Street, 
Salt  Lake  City,  UT  84150-3220, 
USA;  eller  e-mail  til  cur-liahona- 
imag@ldschurch.org. 

ØVERST  TIL  VENSTRE;  DEN  SIDSTE  NADVER:  SIMON  DEWEY, 
BRAGT  MED  TILLADELSE  AF  ALTUS  FINE  ART, 
AMERICAN  FORK,  UTAH,  MA  IKKE  KOPIERES 

Kom  ind  i  Guds  fo/d:  Walter  Rane 

Da  Almas  folk  hørte  om  dåb,  udbrød  de:  »Det  er  vort  hjertes  ønske  ... 

Og  der  var  i  alt  to  hundrede  og  fire  sjæle,  og  de  blev  døbt 

i  Mormons  vande«  (Mosiah  18:11,  16). 

Hjemmet  er  dydens  vugge  -  det  sted,  hvor 
personligheden  formes,  og  vanerne 
grundlægges,«  forklarer  præsident  Gordon  B. 
Hinckley.  »Familieaftenen  giver  mulighed  for  at 
undervise  i  Herrens  veje.«  Se  »Tag  til  orde  imod  det 
onde«,  s.  2,  og  »Forslagsæske  til  familieaften«,  s.  32. 


